
॥ नमो तस्स भगवतो अरहतो सम्मासम्बुद्धस्स॥ 


खुहकनिकाये 


थरगाथापाळि 


निदानगाथा 


सीहानंव नदन्तानं, दाठीनं गिरिगब्मरे । 
सुणाथ भावितत्तानं, गाथा अत्थूपनायिका [अत्ूपनायिका (सी० क०)]॥ 


यथानामा यथागोत्ता, यथाधम्मविहारिनो । 
यथाधिमृत्ता सप्पञ्ञा, विहरिंसु अतन्दिता॥ 


तत्थ तत्थ विपस्सित्वा, फुसित्वा अच्चुतं पदं । 
कतन्तं पच्चवेक्खन्ता, इममत्थमभासिसुं॥ 


१. एककनिपातो 
१. पठमवग्गो 
१. सुभूतित्थेरगाथा 


१. “छन्ना मे कुटिका सुखा निवाता, वस्स देव यथासुखं । 
चित्तं मे सुसमाहितं विमुत्तं, आतापी विहरामि वस्स देवा”ति॥ 


इत्थं सुदं [इत्थं सुमं (क० अट्टु०)] आयस्मा सुभूतित्थेरो गाथं अभासित्थाति। 
२. महाकोट्रिकत्थेरगाथा 


२. “उपसन्तो उपरतो, मन्तभाणी अनुद्भतो । 
धुनाति पापके धम्मे, दुमपत्तंव मालुतो”ति॥ 


इत्थं सुदं आयस्मा महाकोड्टिको [महाकोद्टितो (सी० स्या०)] थेरो गाथं अभासित्थाति। 
३. कङ्कारेवतत्थेरगाथा 


३. “पज्जं इमं पस्स तथागतानं, अग्गि यथा पज्जलितो निसीथे। 

आलोकदा चक्खुददा भवन्ति, ये आगतानं विनयन्ति कङ्क न्ति॥ 
इत्थं सुदं आयस्मा कङ्कारेवतो थेरो गाथं अभासित्थाति । 
४. पुण्णत्थेरगाथा 
४. “सम्भिरेव समासेथ, पण्डितेहत्थदस्सिभि। 
अत्थं महन्तं गम्भीरं, दुद्दसं निपुणं अणुं । 
धीरा समधिगच्छन्ति, अप्पमत्ता विचक्खणा"ति॥ 
इत्थं सुदं आयस्मा पुण्णो मन्ताणिपुत्तो [मन्तानिपुत्तो (स्या० क०)] थेरो गाथं अभासित्थाति। 


७५. दब्बत्थेरगाथा 


५. “यो दुद्दमियो दमेन दन्तो, दब्बो सन्तुसितो वितिण्णकङ्को । 
विजितावी अपेतभेरवो हि, दब्बो सो परिनिब्बुतो ठितत्तो"ति॥ 


इत्थं सुदं आयस्मा दब्बो थेरो गाथं अभासित्थाति । 
६. सीतवनियत्थेरगाथा 


६. “यो सीतवनं उपगा भिक्खु, एको सन्तुसितो समाहितत्तो। 
विजितावी अपेतलोमहंसो, रक्खं कायगतासति धितिमा”ति॥ 


इत्थं सुदं आयस्मा सीतवनियो थेरो गाथं अभासित्थाति । 
७. भल्लियत्थेरगाथा 


७. “योपानुदी मच्चुराजस्स सेनं, नळसेतुंव सुदुब्बलं महोघो । 
विजितावी अपेतभेरवो हि, दन्तो सो परिनिब्बुतो ठितत्तो”ति॥ 


इत्थं सुदं आयस्मा भल्लियो थेरो गाथं अभासित्थाति। 
८. वीरत्थेरगाथा 


८. “यो दुद्दमियो दमेन दन्तो, वीरो सन्तुसितो वितिण्णकङ्को । 
विजितावी अपेतलोमहंसो, वीरो सो परिनिब्बुतो ठितत्तो”ति॥ 


इत्थं सुदं आयस्मा वीरो थेरो गाथं अभासित्थाति। 

९. पिलिन्दवच्छत्थेरगाथा 


९. “स्वागतं न दुरागतं [नापगतं (सी० स्या०)], नयिदं दुमन्तितं मम । 
संविभत्तेसु धम्मेसु, यं सेड तदुपागमि''न्ति॥ 


इत्थं सुदं आयस्मा पिलिन्दवच्छो [पिलिन्दिवच्छो (सी०)] थेरो गाथं अभासित्थाति । 
१०. पुण्णमासत्थेरगाथा 


१०. “विहरि अपेक्खं इध वा हुरं वा, यो वेदऊऊ समितो यतत्तो। 
सब्बेसु धम्मेसु अनूपलित्तो, लोकस्स जञ्ञा उदयब्बयञ्चा'ति॥ 


इत्थं सुदं आयस्मा पुण्णमासो थेरो गाथं अभासित्थाति। 
वग्गो पठमो निद्टितो। 
तस्सुद्दानं - 


सुभूति कोटिको थेरो, कङ्घारेवतसम्मतो। 
मन्ताणिपुत्तो दब्बो च, सीतवनियो च भल्लियो। 
वीरो पिलिन्दवच्छो च, पुण्णमासो तमोनुदोति॥ 


२. दुतियवग्गो 
१. चूळवच्छत्थेरगाथा 


११. “पामोज्जबहुलो भिक्खु, धम्मे बुद्भप्पवेदिते । 
अधिगच्छे पदं सन्तं, सङ्घारूपसमं सुख'न्ति॥ 


... चूळवच्छो [चूलगवच्छो (सी०)] थेरो... । 
२. महावच्छत्थेरगाथा 


१२. “पञ्ञाबली सीलवतूपपन्नो, समाहितो झानरतो सतीमा। 
यदत्थियं भोजनं भुञ्जमानो, कङ्केथ कालं इध वीतरागोति॥ 


... महावच्छो [महागवच्छो (सी०)] थेरो... । 


३. वनवच्छत्थेरगाथा 


www.tipitaka.org Vipassana Research Institute 


१३. “नीलब्भवण्णा रुचिरा, सीतवारी सुचिन्धरा । 
इन्दगोपकसञ्छन्ना, ते सेला रमयन्ति म”न्ति॥ 


... बनवच्छो थेरो... । 
४. सिवकसामणेरगाथा 


१४. “उपज्ञायो मं अवच, इतो गच्छाम सीवक। 
गामे मे वसति कायो, अरञ्ञं मे गतो मनो। 
सेमानकोपि गच्छामि, नत्थि सङ्गो विजानत" न्ति॥ 


... सिवको सामणेरो... । 
५. कुण्डधानत्थेरगाथा 


१५. “पञ्च छिन्दे पञ्च जहे, पञ्च चुत्तरि भावये। 
पञ्चसङ्गातिगो भिक्खु, ओघतिण्णोति वुच्चती 'ति॥ 


... कुण्डधानो थेरो... । 


६. बेलद्टुसीसत्थेरगाथा 


९६. “यथापि भद्दो आजञ्ञो, नङ्गलावत्तनी सिखी। 
गच्छति अप्पकसिरेन, एवं रत्तिन्दिवा मम। 
गच्छन्ति अप्पकसिरेन, सुखे लद्भे निरामिसे ति॥ 


... बेलडुसीसो थेरो... । 
७. दासकत्थेरगाथा 


१७. ““मिद्धी यदा होति महग्धसो च, निद्दायिता सम्परिवत्तसायी। 
महावराहोव निवापपुट्टो, पुनप्पुनं गब्ममुपेति मन्दो”ति॥ 


... दासको थेरो... । 
८. सिङ्गालपितुत्थेरगाथा 


१८. “अहृ बुद्धस्स दायादो, भिक्खु भेसकळावने । 
केवलं अट्टिसञ्ञाय, अफरी पर्थवि [पठविं (सी० स्या०)] इमं । 

मज्जेहं कामरागं सो, खिप्पमेव पहिस्सती ति [पहीयभि (सब्बत्थ पाळियं)]॥ 
... सिङ्गालपिता [सीगालपिता (सी०)] थेरो... । 
९. कुलत्थेरगाथा 


१९. [ध० प० ८०, १४५ धम्मपदेपि] “उदकं हि नयन्ति नेत्तिका, उसुकारा नमयन्ति [दमयन्ति (क०)] तेजनं । 
दारु नमयन्ति तच्छका, अत्तानं दमयन्ति सुब्बता ति॥ 


... कुलो [कुण्डलो (सी०), कुळो (स्या० क०)] थेरो...। 
१०. अजितत्थेरगाथा 


२०. “मरणे मे भयं नत्थि, निकन्ति नत्थि जीविते। 
सन्देहं निक्खिपिस्सामि, सम्पजानो पटिस्सतो"ति [पतिस्सतोति (सी० स्या०)]॥ 


-. अजितो थेरो ...। 
वग्गो दुतियो निट्टितो। 
तस्सुद्दानं - 


चूळवच्छो महावच्छो, वनवच्छो च सीवको। 
कुण्डधानो च बेलट्टि, दासको च ततोपरि। 
सिङ्गालपितिको थेरो, कुलो च अजितो दसाति॥ 


३. ततियवग्गो 
९. निग्रोधत्थेरगाथा 


२९. “नाहं भयस्स भायामि, सत्था नो अमतस्स कोविदो। 
यत्थ भयं नावतिद्रुति, तेन मग्गेन वजन्ति भिक्खवो'ति॥ 


... निग्रोधो थेरो... । 
२. चित्तकत्थेरगाथा 


२२. “नीला सुगीवा सिखिनो, मोरा कारम्भियं [कारंवियं (सी०), कारवियं (स्या०)] अभिनदन्ति। 
ते सीतवातकोळिता [सीतवातकद्दितकलिता (सी०), सीतवातकलिता (स्या०)], सुत्तं झायं [झानं (स्या०), 
झायि (?)] निबोधेन्ती”ति॥ 

... चित्तको थेरो... । 
३. गोसालत्थेरगाथा 


२३. “अहं खो वेल्ठगुम्बस्मिं, भुत्वान मधुपायसं । 
पदक्खिणं सम्मसन्तो, खन्धानं उदयब्बयं। 
सानुं पटिगमिस्सामि, विवेकमनुबृहय' न्ति॥ 


... गोसालो थेरो... । 
४. सुगन्धत्थेरगाथा 


२४. “अनुवस्सिको पब्बजितो, पस्स धम्मसुधम्मतं। 
तिस्सो विज्जा अनुप्पत्ता, कतं बुद्भस्स सासन''न्ति॥ 


... सुगन्धो थेरो... । 
५. नन्दियत्थेरगाथा 


२५. ` ओभासजातं फलगं, चित्तं यस्स अभिण्हसो। 
तादिसं भिक्खुमासज्ज, कण्ह दुक्खं निगच्छसी"ति॥ 


... नन्दियो थेरो... । 
६. अभयत्थेरगाथा 


२६. “सुत्वा सुभासितं वाचं, बुद्धस्सादिच्चबन्धुनो । 
पच्चब्यधि हि निपुणं, वालग्गं उसुना यथा 'ति॥ 


... अभयो थेरो... । 
७. लोमसकङ्गियत्थेरगाथा 


२७. “दब्बं कुसं पोटकिलं, उसीरं मुञ्जपब्बजं । 
उरसा पनुदिस्सामि, विवेकमनुबूहय''न्ति॥ 


... लोमसकङ्गियो थेरो... । 


८. जम्बुगामिकपृत्तत्थेरगाथा 

२८. “कच्चि नो वत्थपसुतो, कच्चि नो भूसनारतो। 
कच्चि सीलमयं गन्धं, कि त्वं वायसि [कच्चि सीलमयं गन्धं, त्वं वासि (स्या०)] नेतरा पजा”ति॥ 


.. जम्बुगामिकपृत्तो थेरो... । 
९. हारितत्थेरगाथा 


२९. “-समुन्नमयमत्तानं, उसुकारोव तेजनं । 
चित्तं उजुं करित्वान, अविज्जं भिन्द हारिता”ति॥ 


... हारितो थेरो... । 
९०. उत्तियत्थेरगाथा 


३०. “आबाधे मे समुप्पन्ने, सति मे उदपज्जथ। 
आबाधो मे समुप्पन्नो, कालो मे नप्पमज्जितु”न्ति॥ 


... उत्तियो थेरो... । 
वग्गो ततियो निट्टितो। 
तस्सुद्दानं - 


निग्रोधो चित्तको थेरो, गोसालथेरो सुगन्धो । 
नन्दियो अभयो थेरो, थेरो लोमसकङ्गियो । 
जम्बुगामिकपुत्तो च, हारितो उत्तियो इसीति॥ 


४. चतुत्थवग्गो 
९. गह्वरतीरियत्थेरगाथा 


३१. “फुट्ठो डंसेहि मकसेहि, अरञ्जस्मिं ब्रहावने । 
नागो संगामसीसेव, सतो तत्राधिवासये”ति॥ 


... गह्ररतीरियो थेरो... । 
२. सुप्पियत्थेरगाथा 


३२. “अजर जीरमानेन, तप्पमानेन निब्बुतिं। 
निमियं [निम्मिस्सं (सी०), निरामिसं (स्या०), निमिनेय्यं (?)] परमं सन्तिं, योगक्खेमं अनुत्तर 'न्ति॥ 

... सुप्पियो थेरो... । 
३. सोपाकत्थेरगाथा 


३३. “यथापि एकपृत्तस्मि, पियस्मि कुसली सिया। 
एवं सब्बेसु पाणेसु, सब्बत्थ कुसलो सिया”ति॥ 


.. सोपाको थेरो... । 
४. पोसियत्थेरगाथा 


३४. “अनासन्नवरा एता, निच्चमेव विजानता । 
गामा अरञ्ञमागम्म, ततो गेहं उपाविसि [उपाविसिं (सी०)]। 
ततो उड्ठाय पक्कामि, अनामन्तेत्वा [अनामन्तिय (सी०)] पोसियो"ति॥ 


... पोसियो थेरो... । 
५. सामञ्ञकानित्थेरगाथा 


३५. “सुखं सुखत्थो लभते तदाचरं, कित्तिञ्च पप्पोति यसस्स बड्डति । 
यो अरियमड्रङ्गिकमञ्जसं उजुं, भावेति मग्गं अमतस्स पत्तिया"ति॥ 


... सामञ्ञकानित्थेरो... । 
६. कुमापृत्तत्थेरगाथा 


३६. “साधु सुतं साधु चरितकं, साधु सदा अनिकेतविहारो। 
अत्थपुच्छनं पदक्खिणकम्मं, एतं सामञ्ञजमकिञ्चनस्सा”ति॥ 


... कुमापुत्तो थेरो... । 
७. कुमापुत्तसहायकत्थेरगाथा 


३७. “नानाजनपदं यन्ति, विचरन्ता असञ्जता। 
समाधिञ्च विराधेन्ति, किंसु रष्टचरिया करिस्सति। 
तस्मा विनेय्य सारम्भं, झायेय्य अपुरक्खतो'ति॥ 


... कुमापुत्तत्थेरस्स सहायको थेरो... । 


८. गवम्पतित्थेरगाथा 

३८. “यो इद्भिया सरभुं अड्टपेसि, सो गवम्पति असितो अनेजो। 
तं सब्बसङ्गातिगतं महामुनि, देवा नमस्सन्ति भवस्स पारगु”न्ति॥ 


... गवम्पतित्थेरो... । 
९. तिस्सत्थेरगाथा 


३९. [सं० नि० १.२१, ९७]“सत्तिया विय ओमट्टो, डय्हमानोव [डय्हमानेव (सब्बत्थ)] मत्थके। 
कामरागप्पहानाय, सतो भिक्खु परिब्बजे 'ति॥ 


... तिस्सो थेरो... । 
१०. वड्डमानत्थेरगाथा 


४०. “सत्तिया विय ओमट्टो, डय्हमानोव मत्थके । 
भवरागप्पहानाय, सतो भिक्खु परिब्बजेति॥ 


.. बडुमानो थेरो... । 
वग्गो चतुत्थो निड्ितो। 
तस्सुद्दानं - 


गह्वरतीरियो सुप्पियो, सोपाको चेव पोसियो। 
सामञ्जकानि कुमापुत्तो, कुमापुत्तसहायको । 
गवम्पति तिस्सत्थेरो, वडुमानो महायसोति॥ 


५. पञ्चमवग्गो 
१. सिरिवड्त्थेरगाथा 


४१. “विवरमनुपतन्ति विज्जुता, वेभारस्स च पण्डवस्स च। 
नगविवरगतो च झायति, पुत्तो अप्पटिमस्स तादिनो"ति॥ 


... सिरिवड्टो थेरो... । 
२. खदिरवनियत्थेरगाथा 


४२. “चाले उपचाले सीसूपचाले ( ) [(चाला उपचाला, सीसूपचाला) (क०)] पतिस्सता [पटिस्सतिका (स्या० 
क०)] नु खो विहरथ। 

आगतो वो वालं विय वेधी”ति॥ 
... खदिरवनियो थेरो... । 
३. सुमङ्गलत्थेरगाथा 


४३. “सुमुत्तिको सुमुत्तिको साहु, सुमुत्तिकोम्हि तीहि खुज्जकेहि । 
असितासु मया नङ्गलासु, मया खुद्दकुद्दालासु मया॥ 


यदिपि इधमेव इधमेव, अथ वापि अलमेव अलमेव। 
झाय सुमङ्गल झाय सुमङ्गल, अप्पमत्तो विहर सुमङ्गला 'ति॥ 


... सुमङ्गलो थेरो... । 
४. सानुत्थेरगाथा 


४४. [सं० नि० १.२३९] “मतं वा अम्म रोदन्ति, यो वा जीवं न दिस्सति । 
जीवन्तं मं अम्म पस्सन्ती, कस्मा मं अम्म रोदसी”ति॥ 


... सानुत्थेरो... । 
५. रमणीयविहारित्थेरगाथा 


४५. “यथापि भद्दो आजञ्ञो, खलित्वा पतितिद्रुति। 
एवं दस्सनसम्पन्नं, सम्मासम्बुद्भसावक न्ति॥ 


... रमणीयविहारित्थेरो... । 
६. समिद्धित्थेरगाथा 


४६. “सद्धायाहं पब्बजितो, अगारस्मानगारियं। 
सति पञ्ञा च मे वुड्डा, चित्तञ्च सुसमाहितं । 
कामं करस्सु रूपानि, नेव मं ब्याधयिस्ससी ति [बाधयिस्ससीति (सी०), ब्याथयिस्ससीति (?)]॥ 


... समिद्धित्थेरो... । 
७. उज्जयत्थेरगाथा 


४७. “नमो ते बुद्ध वीरत्थु, विप्पमृत्तोसि सब्बधि । 
तुस्हापदाने विहरं, विहरामि अनासवो”ति॥ 


www.tipitaka.org Vipassana Research Institute 


... उज्जयो थेरो... । 
८. सञ्जयत्थेरगाथा 


४८. “यतो अहं पब्बजितो, अगारस्मानगारियं। 
नाभिजानामि सङ्कप्पं, अनरियं दोससंहित'न्ति॥ 


... सञ्जयो थेरो... । 
९. रामणेय्यकत्थेरगाथा 


४९. “चिहचिहाभिनदिते [विहविहाभिनदिते (सी० स्या०)], सिप्पिकाभिरुतेहि च। 
न मे तं फन्दति चित्तं, एकत्तनिरतं हि मे"ति॥ 


... रामणेय्यको थेरो... । 
९०. विमलत्थेरगाथा 


५०. “धरणी च सिञ्चति वाति, मालुतो विज्जुता चरति नभे। 
उपसमन्ति वितक्का, चित्तं सुसमाहितं ममा"ति॥ 


... विमलो थेरो... । 
वग्गो पञ्चमो निद्टितो। 
तस्सुद्दानं - 


सिरीवङ्टो रेवतो थेरो, सुमङ्गलो सानुसव्हयो। 
रमणीयविहारी च, समिद्धिउज्जयसञ्जया। 
रामणेय्यो च सो थेरो, विमलो च रणञ्जहोति॥ 


६. छट्रुवग्गो 
९. गोधिकत्थेरगाथा 


५९. “वस्सति देवो यथा सुगीतं, छन्ना मे कुटिका सुखा निवाता। 
चित्तं सुसमाहितञ्च मय्हं, अथ चे पत्थयसि पवस्स देवा”ति॥ 


... गोधिको थेरो... । 

२. सुबाहुत्थेरगाथा 


५२. “वस्सति देवो यथा सुगीतं, छन्ना मे कुटिका सुखा निवाता। 
चित्तं सुसमाहितञ्च काये, अथ चे पत्थयसि पवस्स देवा”ति॥ 


... सुबाहुत्थेरो... । 
३. वल्लियत्थेरगाथा 


५३. “वस्सति देवो यथा सुगीतं, छन्ना मे कुटिका सुखा निवाता। 
तस्सं विहरामि अप्पमत्तो, अथ चे पत्थयसि पवस्स देवा”ति॥ 


... बल्लियो थेरो... । 
४. उत्तियत्थेरगाथा 


५४. “वस्सति देवो यथा सुगीतं, छन्ना मे कुटिका सुखा निवाता। 
तस्सं विहरामि अदुतियो, अथ चे पत्थयसि पवस्स देवा”ति॥ 


... उत्तियो थेरो... । 
७. अञ्जनवनियत्थेरगाथा 


५५. `“ आसन्दिं कुटिकं कत्वा, ओगय्ह अञ्जनं वनं । 
तिस्सो विज्जा अनुप्पत्ता, कतं बुद्धस्स सासन" न्ति॥ 


... अञ्जनवनियो थेरो... । 
६. कुटिविहारित्थेरगाथा 


५६. “को कुटिकायं भिक्खु कुटिकायं, वीतरागो सुसमाहितचित्तो। 
एवं जानाहि आवुसो, अमोघा ते कुटिका कता"ति॥ 


... कुटिविहारित्थेरो... । 
७. दुतियकुटिविहारित्थेरगाथा 


५७. “अयमाहु पुराणिया कुटि, अञ्ञं पत्थयसे नवं कुटिं। 
आसं कुटिया विराजय, दुक्खा भिक्खु पुन नवा कुटी”ति॥ 

... दुतियकुटिविहारित्थेरो... । 
८. रमणीयकुटिकत्थेरगाथा 


५८. “रमणीया मे कुटिका, सद्धादेय्या मनोरमा। 
न मे अत्थो कुमारीहि, येसं अत्थो तहिं गच्छथ नारियो”ति॥ 


... रमणीयकुटिको थेरो... । 
९. कोसलविहारित्थेरगाथा 


५९. “सद्धायाहं पब्बजितो, अरञ्जे मे कुटिका कता। 
अप्पमत्तो च आतापी, सम्पजानो पतिस्सतो”ति [पटिस्सतोति (क०)]॥ 


... कोसलविहारित्थेरो... । 
९०. सीवलित्थेरगाथा 


६०. “ते मे इञ्झिंसु सङ्कप्पा, यदत्थो पाविसिं कुटिं । 
विज्जाविमुत्ति पच्चेसं, मानानुसयमुज्जह'न्ति॥ 


... सीबलित्थेरो... । 
वग्गो छट्टो निद्टितो। 
तस्सुद्दानं - 


गोधिको च सुबाहु च, वल्लियो उत्तियो इसि। 
अञ्जनवनियो थेरो, दुवे कुटिनिहारिनो। 
रमणीयकुटिको च, कोसलव्हयसीवलीति॥ 


७. सत्तमवग्गो 
९. वप्पत्थेरगाथा 


६१. “पस्सति पस्सो पस्सन्तं, अपस्सन्तञ्च पस्सति। 
अपस्सन्तो अपस्सन्तं, पस्सन्तञ्च न पस्सती”ति॥ 


... वप्पो थेरो... । 

२. वज्जिपुत्तत्थेरगाथा 


६२. “एकका मयं अरज्जे विहराम, अपविद्धंव वनस्मिं दारुकं । 
तस्स मे बहुका पिहयन्ति, नेरयिका विय सग्गगामिन”न्ति॥ 


... वज्जिपुत्तो थेरो... । 
३. पक्खत्थेरगाथा 


६३. “चुता पतन्ति पतिता, गिद्धा च पुनरागता । 
कतं किच्चं रतं रम्मं, सुखेनन्वागतं सुख”न्ति॥ 


... पक्खो थेरो... । 
४. विमलकोण्डञ्ञत्थेरगाथा 


६४. “दुमव्हयाय उप्पन्नो, जातो पण्डरकेतुना । 
केतुहा केतुनायेब, महाकेतुं पधंसयी”ति॥ 


... विमलकोण्डञ्ञो थेरो... । 
५. उक्खेपकतवच्छत्थेरगाथा 


६५. “उक्खेपकतवच्छस्स, सङ्कलितं बहूहि वस्सेहि। 
तं भासति गहट्ठानं, सुनिसिन्नो उळारपामोज्जो”ति॥ 


... उक्खेपकतवच्छो थेरो... । 
६. मेधियत्थेरगाथा 


६६. ` अनुसासि महावीरो, सब्बधम्मान पारगू। 
तस्साहं धम्मं सुत्वान, विहासिं सन्तिके सतो। 
तिस्सो विज्जा अनुप्पत्ता, कतं बुद्धस्स सासन" न्ति॥ 


... मेधियो थेरो... । 
७. एकधम्मसवनीयत्थेरगाथा 


६७. “किलेसा झापिता मय्हं, भवा सब्बे समूहता । 
विक्खीणो जातिसंसारो, नत्थि दानि पुनब्भवो”ति॥ 

.. एकधम्मसवनीयो थेरो... । 
८. एकुदानियत्थेरगाथा 


६८. [उदा० ३७; पाचिJ १५३] “अधिचेतसो अप्पमज्जतो, मुनिनो मोनपथेसु सिक्खतो । 
सोका न भवन्ति तादिनो, उपसन्तस्स सदा सतीमतो"ति॥ 


... एकुदानियो थेरो... । 
९. छन्नत्थेरगाथा 


६९. “सुत्वान धम्मं महतो महारसं, सब्बञ्जुतञ्ञाणवरेन देसितं । 
मग्गं पपज्जि [पपज्जं (क०)] अमतस्स पत्तिया, सो योगक्खेमस्स पथस्स कोविदो”ति॥ 


... छन्नो थेरो... । 
१०. पुण्णत्थेरगाथा 


७०. ““सीलमेव इध अग्गं, पञ्ञवा पन उत्तमो। 
मनुस्सेसु च देवेसु, सीलपञ्जाणतो जय'न्ति॥ 


... पुण्णो थेरो... । 
वग्गो सत्तमो निद्धितो। 
तस्सुद्दानं - 


वप्पो च वज्जिपृत्तो च, पक्खो विमलकोण्डञ्ञो। 
उवखेपकतवच्छो च, मेधियो एकधम्मिको । 
एकुदानियछन्ना च, पुण्णत्थेरो महब्बलोति॥ 


८. अट्ठमवग्गो 
९. वच्छपालत्थेरगाथा 


७१. `'सुसुखुमनिपुणत्थदस्सिना, मतिकुसलेन निवातवृत्तिना। 
संसेवितवुद्धसीलिना [संसेवितबुद्भसीलिना (क०)], निब्बानं न हि तेन दुल्लभ”न्ति॥ 


... वच्छपालो थेरो... । 

२. आतुमत्थेरगाथा 


७२. “यथा कळीरो सुसु वड्डितग्गो, दुन्निकखमो होति पसाखजातो। 
एवं अहं भरियायानिताय, अनुमञ्ञं मं पब्बजितोम्हि दानी"ति॥ 


... आतुमो थेरो... । 
३. माणवत्थेरगाथा 


७३. “जिण्णञ्च दिस्वा दुखितञ्च ब्याधितं, मतञ्च दिस्वा गतमायुसङ्क यं । 
ततो अहं निक्खमितून पब्बजि, पहाय कामानि मनोरमानी”ति॥ 


... माणवो थेरो... । 
४. सुयामनत्थेरगाथा 


७४. “कामच्छन्दो च ब्यापादो, थिनमिद्भञ्च [थीनमिद्भञ्च (सी० स्या०)] भिक्खुनो । 
उद्भच्चं विचिकिच्छा च, सब्बसोव न विज्जती 'ति॥ 


... सुयामनो थेरो... । 
५. सुसारदत्थेरगाथा 


७५. “साधु सुविहितान दस्सनं, कङ्का छिज्जति बुद्धि वट्टति । 
बालम्पि करोन्ति पण्डितं, तस्मा साधु सतं समागमो”ति॥ 


... सुसारदो थेरो... । 
६. पियञ्जहत्थेरगाथा 


७६. “'उप्पतन्तेसु निपते, निपतन्तेसु उप्पते । 
वसे अवसमानेसु, रममानेसु नो रमे"ति॥ 


... पियञ्जहो थेरो... । 
७. हत्थारोहपुत्तत्थेरगाथा 


७७. “इद पुरे चित्तमचारि चारिकं, येनिच्छकं यत्थकामं यथासुखं । 
तदज्जहं निग्गहेस्सामि योनिसो, हत्थिप्पभिन्नं विय अङ्कुसग्गहो"ति॥ 

... हत्थारोहपृत्तो थेरो... । 
८. मेण्डसिरत्थेरगाथा 


७८. “अनेकजातिसंसारं, सन्धाविस्सं अनिन्बिसं । 
तस्स मे दुक्खजातस्स, दुक्खक्खन्धो अपरद्धो”ति॥ 


... मेण्डसिरो थेरो... । 
९. रक्खितत्थेरगाथा 


७९. “सब्बो रागो पहीनो मे, सब्बो दोसो समूहतो। 
सब्बो मे विगतो मोहो, सीतिभूतोस्मि निब्बुतो”ति॥ 


... रक्खितो थेरो... । 
९०. उग्गत्थेरगाथा 


८०. “यं मया पकतं कम्मं, अप्पं वा यदि वा बहुं। 
सब्बमेतं परिक्खीणं, नत्थि दानि पुनब्भवो”ति॥ 


... उग्गो थेरो... । 
वग्गो अट्टमो निद्वितो। 
तस्सुद्दानं - 


वच्छपालो च यो थेरो, आतुमो माणवो इसि। 
सुयामनो सुसारदो, थेरो यो च पियञ्जहो। 
आरोहपुत्तो मेण्डसिरो, रक्खितो उग्गसव्हयोति॥ 


९. नवमवग्गो 
१. समितिगुत्तत्थेरगाथा 


८१. “यं मया पकतं पापं, पुब्बे अञ्ञासु जातिसु । 
इधेव तं वेदनीयं, वत्थु अञ्जं न विज्जती”ति॥ 


... समितिगुत्तो थेरो... 

२. कस्सपत्थेरगाथा 


८२. “येन येन सुभिकखानि, सिवानि अभयानि च। 
तेन पृत्तक गच्छस्सु, मा सोकापहतो भवा”ति॥ 


... कस्सपो थेरो... । 
३. सीहत्थेरगाथा 


८३. “सीहप्पमत्तो विहर, रत्तिन्दिवमतन्दितो । 
भावेहि कुसलं धम्मं, जह सीघं समुस्सय'न्ति॥ 


... सीहो थेरो... । 
४. नीतत्थेरगाथा 


८४. “सब्बरत्ति सुपित्वान, दिवा सङ्गणिके रतो। 
कुदास्सु नाम दुम्मेधो, दुक्खस्सन्तं करिस्सती”ति॥ 


... नीतो थेरो... । 
५. सुनागत्थेरगाथा 


८५. “चित्तनिमित्तस्स कोविदो, पविवेकरसं विजानिय। 
झायं निपको पतिस्सतो, अधिगच्छेय्य सुखं निरामिस”'न्ति॥ 


... सुनागो थेरो... । 
६. नागितत्थेरगाथा 


८६. “इतो बहिद्धा पुथु अञ्ञवादिनं, मग्गो न निब्बानगमो यथा अयं। 
इतिस्सु सङ्घ भगवानुसासति, सत्था सयं पाणितलेव दस्सय''न्ति॥ 


... नागितो थेरो... । 
७. पविदुत्थेरगाथा 


८७. “खन्धा दिड्ञा यथाभूतं, भवा सब्बे पदालिता। 
विक्खीणो जातिसंसारो, नत्थि दानि पुनब्भवो”ति॥ 

... पविट्ठो थेरो... । 
८. अज्जुनत्थेरगाथा 


८८. “असक्खि वत अत्तानं, उद्धातुँ उदका थलं । 
बुय्हमानो महोघेव, सच्चानि पटिविज्झह”न्ति॥ 


... अज्जुनो थेरो... । 
९. (पठम)-देवसभत्थेरगाथा 


८९. “उत्तिण्णा पङ्कपलिपा, पाताला परिवज्जिता। 
मृत्तो ओघा च गन्था च, सब्बे माना विसंहता”ति॥ 


... देवसभो थेरो... । 
९०. सामिदत्तत्थेरगाथा 


९०. “पञ्चक्खन्धा परिञ्ञाता, तिइन्ति छिन्नमूलका। 
विक्खीणो जातिसंसारो, नत्थि दानि पुनब्भवो”ति॥ 


... सामिदत्तो थेरो... । 
वग्गो नवमो निट्टितो। 
तस्सुद्दानं - 


थेरो समितिगुत्तो च, कस्सपो सीहसव्हयो। 
नीतो सुनागो नागितो, पविट्ठो अज्जुनो इसि। 
देवसभो च यो थेरो, सामिदत्तो महब्बलोति॥ 


१०. दसमवग्गो 
१. परिपुण्णकत्थेरगाथा 


९१. “न तथा मतं सतरसं, सुधन्नं यं मयज्ज परिभुत्तं। 
अपरिमितदस्सिना गोतमेन, बुद्रेन देसितो धम्मो"ति॥ 


... परिपुण्णको थेरो... । 

२. विजयत्थेरगाथा 


९२. “यस्सासवा परिक्खीणा, आहारे च अनिस्सितो। 
सुञ्जता अनिमित्तो च, विमोक्खो यस्स गोचरो । 
आकासेव सकुन्तानं, पदं तस्स दुरन्नय' न्ति॥ 


... विजयो थेरो... । 
३. एरकत्थेरगाथा 


९३. ““दुक्खा कामा एरक, न सुखा कामा एरक । 
यो कामे कामयति, दुक्खं सो कामयति एरक । 
यो कामे न कामयति, दुक्खं सो न कामयति एरका ति॥ 


... एरको थेरो... । 
४. मेत्तजित्थेरगाथा 


९४. “नमो हि तस्स भगवतो, सक्यपृत्तस्स सिरीमतो । 
तेनायं अग्गप्पत्तेन, अग्गधम्मो [अग्गो धम्मो (सी०)] सुदेसितो”ति॥ 


... मेत्तजि थेरो... । 
५. चक्खुपालत्थेरगाथा 


९५. ““अन्धोहं हतनेत्तोस्मि, कन्तारद्भानपक्खन्दो [पक्खन्नो (सी०), पक्कन्तो (स्या० सी० अद्टु०)]। 
सयमानोपि गच्छिस्सं, न सहायेन पापेना 'ति॥ 


.. चक्खुपालो थेरो... । 
६. खण्डसुमनत्थेरगाथा 


९६. “एकपुप्फं चजित्वान, असीति [असीति (सी०)] वस्सकोटियो। 
सग्गेसु परिचारेत्वा, सेसकेनम्हि निब्बुतो"ति॥ 


-. खण्डसुमनो थेरो... । 
७. तिस्सत्थेरगाथा 


९७. “हित्वा सतपलं कंसं, सोवण्णं सतराजिकं । 

अग्गहिं मत्तिकापत्तं, इदं दुतियाभिसेचन''न्ति॥ 
... तिस्सो थेरो... । 
८. अभयत्थेरगाथा 


९८. “रूपं दिस्वा सति मुद्ठा, पियं निमित्तं मनसिकरोतो। 
सारत्तचित्तो वेदेति, तञ्च अज्झोस तिट्ठति। 
तस्स वडुन्ति आसवा, भवमूलोपगामिनो”ति [भवमूला भवगामिनोति (सी० क०)]॥ 


.. अभयो थेरो... । 
९. उत्तियत्थेरगाथा 


९९. “सहं सुत्वा सति मुट्ठा, पियं निमित्तं मनसिकरोतो। 
सारत्तचित्तो वेदेति, तञ्च अज्झोस तिट्ठति। 
तस्स वडुन्ति आसवा, संसारं उपगामिनो'ति॥ 


... उत्तियो थेरो... । 
१०. (दुतिय)-देवसभत्थेरगाथा 


१००.*सम्मप्पधानसम्पन्नो, सतिपड्ठानगोचरो । 
विमृत्तिकुसुमसञ्छन्नो, परिनिब्बिस्सत्यनासवो"ति॥ 


... देवसभो थेरो... । 
वग्गो दसमो निद्ठितो। 
तस्सुद्दानं - 


परिपुण्णको च विजयो, एरको मेत्तजी मुनि। 
चकखुपालो खण्डसुमनो, तिस्सो च अभयो तथा। 
उत्तियो च महापञ्ञो, थेरो देवसभोपि चाति॥ 


११. एकादसमवग्गो 
१. बेलट्ठानिकत्थेरगाथा 
१०१. “हित्वा गिहित्तं अनवोसितत्तो, मुखनङ्गली ओदरिको कुसीतो। 


www.tipitaka.org Vipassana Research Institute 


Page 22 sur 138 


महावराहोव निवापपुट्टो, पुनप्पुनं गब्भमुपेति मन्दो"ति॥ 
... बेलट्टानिको थेरो... । 
२. सेतुच्छत्थेरगाथा 


१०२.“मानेन वञ्चितासे, सङ्कारेसु संकिलिस्समानासे। 
लाभालाभेन मथिता, समाधिं नाधिगच्छन्ती'ति॥ 


... सेतुच्छो थेरो... । 
३. बन्धुरत्थेरगाथा 


९०३.“'नाहं एतेन अत्थिको, सुखितो धम्मरसेन तप्पितो। 
पित्वा [पीत्वान (सी० स्या०)] रसग्गमुत्तमं, न च काहामि विसेन सन्थव'न्ति॥ 


.. बन्धुरो [बन्धनो (क०)] थेरो... । 
४. खितकत्थेरगाथा 


१०४:“लहुको वत मे कायो, फुट्टो च पीतिसुखेन विपुलेन । 
तूलमिव एरितं मालुतेन, पिलवतीव मे कायो”ति॥ 


... खितको थेरो... । 
५. मलितवम्भत्थेरगाथा 


१०५."उक्कण्ठितोपि न वसे, रममानोपि पक्कमे। 
न त्वेवानत्थसंहितं, वसे वासं विचक्खणो”ति॥ 


... मलितवम्भो थेरो... । 
६. सुहेमन्तत्थेरगाथा 


१०६. सतलिङ्गस्स अत्थस्स, सतलक्खणधारिनो। 
एकङ्गदस्सी दुम्मेधो, सतदस्सी च पण्डितो"ति॥ 


.. सुहेमन्तो थेरो... 


७. धम्मसवत्थेरगाथा 

१०७-'पब्बजि तुलयित्वान, अगारस्मानगारियं । 
तिस्सो विज्जा अनुप्पत्ता, कतं बुद्धस्स सासन" न्ति॥ 


.. धम्मसवो थेरो... । 
८. धम्मसवपितुत्थेरगाथा 


१०८.“स वीसवस्ससतिको, पब्बजि अनगारियं। 
तिस्सो विज्जा अनुप्पत्ता, कतं बुद्धस्स सासन" न्ति॥ 


... धम्मसवपितु थेरो... । 
९. सङ्घरक्खितत्थेरगाथा 


१०९.“न नूनायं परमहितानुकम्पिनो, रहोगतो अनुविगणेति सासनं । 
तथाहयं विहरति पाकतिन्द्रियो, मिगी यथा तरुणजातिका वने"ति॥ 


... सङ्घरक्खितो थेरो... । 
९०. उसभत्थेरगाथा 


११०. “नगा नगग्गेसु सुसंविरूळहा, उदग्गमेघेन नवेन सित्ता। 
विवेककामस्स अरञ्ञसञ्जिनो, जनेति भिय्यो उसभस्स कल्यत''न्ति॥ 


... उसभो थेरो... । 
वग्गो एकादसमो निट्टितो। 
तस्सुद्दानं - 


बेलड्डानिको सेतुच्छो, बन्धुरो खितको इसि। 
मलितवम्भो सुहेमन्तो, धम्मसवो धम्मसवपिता। 
सङ्घरक्खितत्थेरो च, उसभो च महामुनीति॥ 


९२. द्वादसमवग्गो 
९. जेन्तत्थेरगाथा 


१११. “दुप्पब्बज्जं वे दुरधिवासा गेहा, धम्मो गम्भीरो दुरधिगमा भोगा। 
किच्छा वुत्ति नो इतरीतरेनेव, युत्तं चिन्तेतुं सततमनिच्चत''न्ति॥ 

... जेन्तो थेरो... । 
२. वच्छगोत्तत्थेरगाथा 


११२. “तेविज्जोहं महाझायी, चेतोसमथकोविदो । 
सदत्थो मे अनुप्पत्तो, कतं बुद्धस्स सासन''न्ति॥ 


... वच्छगोत्तो थेरो... । 
३. वनवच्छत्थेरगाथा 


११३. ''अच्छोदिका पुथुसिला,गोनङ्गलमिगायुता। 
अम्बुसेवालसञ्छन्ना, ते सेला रमयन्ति म”न्ति॥ 


... वनवच्छो थेरो... । 
४. अधिमुत्तत्थेरगाथा 


११४.“कायदुदुल्लगरुनो, हिय्यमानम्हि [हीयमानम्हि (सी०)] जीविते। 
सरीरसुखगिद्भस्स, कुतो समणसाधुता 'ति॥ 


... अधिमुत्तो थेरो... । 
७. महानामत्थेरगाथा 


११५.'एसावहिय्यसे पब्बतेन, बहकुटजसल्लकिकेन [सल्लकितेन (सी०), सल्लरिकेन (स्या०)]। 
नेसादकेन गिरिना, यसस्सिना परिच्छदेना”ति॥ 
... महानामो थेरो... । 


६. पारापरियत्थेरगाथा 


११६. “छफस्सायतने हित्वा, गुत्तद्वारो सुसंवुतो। 
अघमूलं वमित्वान, पत्तो मे आसवक्खयो”ति॥ 


... पारापरियो [पारासरियो (सी०), पारंपरियो (क०)] थेरो ... । 
७. यसत्थेरगाथा 


११७.'*सुविलित्तो सुवसनो,सब्बाभरणभूसितो । 
तिस्सो विज्जा अज्झगमि, कतं बुद्भस्स सासन" न्ति॥ 

... यसो थेरो...। 
८. किमिलत्थेरगाथा 


११८.“अभिसत्तोव निपतति, वयो रूपं अञ्ञमिव तथेव सन्तं । 
तस्सेव सतो अविप्पवसतो, अञ्ञस्सेव सरामि अत्तान”न्ति॥ 


... किमिलो [किम्बिलो (सी० स्या०)] थेरो... । 


९. वज्जिपृत्तत्थेरगाथा 


११९. “रुक्खमूलगहनं पसक्किय, निब्बानं हदयस्मि ओपिय। 
झाय गोतम मा च पमादो, कि ते बिळिबिळिका करिस्सती 'ति॥ 
... वज्जिपुत्तो थेरो... । 


९०. इसिदत्तत्थेरगाथा 


१२०.“'पञ्चक्खन्धा परिञ्ञाता, तिइन्ति छिन्नमूलका । 
दुक्खक्खयो अनुप्पत्तो,पत्तो मे आसवक्खयो 'ति॥ 


... इसिदत्तो थेरो... । 
वग्गो द्वादसमो निट्टितो। 
तस्सुद्दानं - 


जेन्तो च वच्छगोत्तो च, वच्छो च वनसव्हयो। 
अधिमुत्तो महानामो, पारापरियो यसोपि च। 
किमिलो बज्जिपृत्तो च, इसिदत्तो महायसोति॥ 


एककनिपातो निट्टितो। 
ततुद्दानं - 


वीसुत्तरसतं थेरा, कतकिच्चा अनासवा। 
एककेव निपातम्हि, सुसङ्गीता महेसिभीति॥ 


२. दुकनिपातो 


९. पठमवग्गो 

९. उत्तरत्थेरगाथा 


१२९. “नत्थि कोचि भवो निच्चो, सङ्कारा वापि सस्सता। 
उप्पज्जन्ति च ते खन्धा, चवन्ति अपरापरं॥ 


९२२.''एतमादीनं जत्वा, भवेनम्हि अनत्थिको । 
निस्सटो सब्बकामेहि, पत्तो मे आसवक्खयो”ति॥ 


इत्थं सुदं आयस्मा उत्तरो थेरो गाथायो अभासित्थाति। 
२. पिण्डोलभारद्वाजत्थेरगाथा 


१२३.नयिदं अनयेन जीवितं, नाहारो हदयस्स सन्तिको। 
आहारट्वितिको समुस्सयो, इति दिस्वान चरामि एसनं॥ 


९२४:"पङ्कोति हि नं पवेदयुं, यायं वन्दनपूजना कुलेसु । 
सुखुमं सल्लं दुरुब्बहं, सक्कारो कापुरिसेन दुज्जहो"ति॥ 


इत्थं सुदं आयस्मा पिण्डोलभारद्वाजो थेरो गाथायो अभासित्थाति । 
३. वल्लियत्थेरगाथा 


१२५.“मक्कटो पञ्चद्वारायं, कुटिकायं पसक्किय। 
द्वारेन अनुपरियेति, घट्टयन्तो मुहुं मुहुं॥ 


१२६.““तिट्ठ मक्कट मा धावि, न हि ते तं यथा पुरे। 
निग्गहीतोसि पञ्ञाय, नेव दूरं गमिस्सती”ति॥ 


... बल्लियो थेरो... । 
४. गङ्गातीरियत्थेरगाथा 


९२७.*तिण्णं मे तालपत्तानं, गङ्गातीरे कुटी कता। 
छवसित्तोव मे पत्तो, पंसुकूलञ्च चीवरं॥ 


९२८.“द्रिन्नं अन्तरवस्सानं, एका वाचा मे भासिता। 
ततिये अन्तरवस्सम्हि, तमोखन्धो [तमोक्खन्धो (सी० स्या०)] पदालितो 'ति॥ 


... गङ्गातीरियो थेरो... । 

७. अजिनत्थेरगाथा 


१२९."अपि चे होति तेविज्जो, मच्चुहायी अनासवो। 
अप्पञ्ञातोति नं बाला, अवजानन्ति अजानता॥ 


१३०.“यो च खो अन्नपानस्स, लाभी होतीध पुग्गलो। 
पापधम्मोपि चे होति, सो नेसं होति सक्कतो"ति॥ 


... अजिनो थेरो... । 
६. मेळजिनत्थेरगाथा 


१३१. “यदाहं धम्ममस्सोसि, भासमानस्स सत्थुनो। 
न कङ्कमभिजानामि, सब्बञ्जूअपराजिते॥ 


१३२.“सत्थवाहे महावीरे, सारथीनं वरुत्तमे। 
मग्गे पटिपदायं वा, कङ्का मय्हं न विज्जती”ति॥ 


... मेळजिनो थेरो... । 


७. राधत्थेरगाथा 


१३३.[ध० प० १३ धम्मपदे] “यथा अगारं दुच्छन्नं, वुद्ठी समतिविज्झति । 


एवं अभावितं चित्तं, रागो समतिविज्झति॥ 


१३४ध?० प० १४ धम्मपदे] “यथा अगारं सुच्छन्नं, वुड़ी न समतिविज्झति। 


एवं सुभावितं चित्तं, रागो न समतिविज्झती"ति॥ 
... राधो थेरो... । 
८. सुराधत्थेरगाथा 


१३५.“खीणा हि मय्हं जाति, वुसितं जिनसासनं । 
पहीनो जालसङ्कातो, भवनेत्ति समूहता॥ 


९३६.''यस्सत्थाय पब्बजितो, अगारस्मानगारियं। 
सो मे अत्थो अनुप्पत्तो, सब्बसंयोजनक्खयो'ति॥ 


... सुराधो थेरो... । 

९. गोतमत्थेरगाथा 


१३७.'सुखं सुपन्ति मुनयो, ये इत्थीसु न बज्झरे । 
सदा वे रक्खितब्बासु, यासु सच्चं सुदुल्लभं ॥ 


१३८.“वधं चरिम्ह ते काम, अनणा दानि ते मयं। 
गच्छाम दानि निब्बानं, यत्थ गन्त्वा न सोचती”ति॥ 


... गोतमो थेरो... । 
९०. वसभत्थेरगाथा 


९३९.“पुब्बे हनति अत्तानं, पच्छा हनति सो परे। 
सुहतं हन्ति अत्तानं, वीतंसेनेव पक्खिमा॥ 


१४०४नन ब्राह्मणो बहिवण्णो, अन्तो वण्णो हि ब्राह्मणो। 
यस्मिं पापानि कम्मानि, स वे कण्हो सुजम्पती”ति॥ 


... सभो थेरो... । 
वग्गो पठमो निद्टितो। 
तस्सुद्दानं - 


उत्तरो चेव पिण्डोलो, वल्लियो तीरियो इसि। 
अजिनो च मेळजिनो, राधो सुराधो गोतमो। 
वसभेन इमे होन्ति, दस थेरा महिद्भधिकाति॥ 


२. दुतियवग्गो 
१. महाचुन्दत्थेरगाथा 


१४१."“सुस्सूसा सुतवद्धनी, सुतं पञ्ञाय वद्धनं । 
पञ्ञाय अत्थं जानाति, जातो अत्थो सुखावहो॥ 


१४२:“सेवेथ पन्तानि सेनासनानि, चरेय्य संयोजनविप्पमोक्खं । 
सचे रतिं नाधिगच्छेय्य तत्थ, सङ्घे वसे रक्खितत्तो सतिमा"ति॥ 


... महाचुन्दो थेरो... । 

२. जोतिदासत्थेरगाथा 


Page 29 sur 138 


१४३:“ये खो ते वेठमिस्सेन [वेघमिस्सेन (सी० स्या०), वे गमिस्सेन, वेखमिस्सेन (क०)], नानत्तेन च कम्मुना । 


मनुस्से उपरुन्धन्ति, फरुसूपक्कमा जना। 
तेपि तत्थेव कोरन्ति, न हि कम्मं पनस्सति॥ 


१४ ४:“यं करोति नरो कम्मं, कल्याणं यदि पापकं । 
तस्स तस्सेव दायादो, यं यं कम्मं पकुब्बती"ति॥ 


... जोतिदासो थेरो... । 
३. हेरञ्ञकानित्थेरगाथा 


१४५:“अच्चयन्ति अहोरत्ता, जीवितं उपरुज्झति। 
आयु खीयति मच्चानं, कुन्नदीनंव ओदकं॥ 


१४६:“अथ पापानि कम्मानि, करं बालो न बुज्झति। 
पच्छास्स कटुकं होति, विपाको हिस्स पापको”ति॥ 


... हेरञ्जकानित्थेरो... । 
४. सोममित्तत्थेरगाथा 


१४७:“परित्तं दारुमारुय्ह, यथा सीदे महण्णवे। 
एवं कुसीतमागम्म, साधुजीवीपि सीदति । 
तस्मा तं परिवज्जेय्य, कुसीतं हीनवीरियं॥ 


१४८:'पविवित्तेहि अरियेहि, पहितत्तेहि झायिभि। 
निच्चं आरद्धवीरियेहि, पण्डितेहि सहावसे'ति॥ 


... सोममित्तो थेरो... । 
५. सब्बमित्तत्थेरगाथा 


१४९. जनो जनम्हि सम्बद्धो [सम्बद्धो (स्या० क०)], जनमेवस्सितो जनो। 
जनो जनेन हेठीयति, हेठेति च [बोधियति, बाधेति च (क०)] जनो जनं॥ 


९५०.*को हि तस्स जनेनत्थो, जनेन जनितेन वा। 
जनं ओहाय गच्छं तं, हेठयित्वा [बाधयित्वा (क०)] बहुं जन" न्ति॥ 

... सब्बमित्तो थेरो... । 
६. महाकाळत्थेरगाथा 


९१५१.:"काळी इत्थी ब्रहती धङ्करूपा, सत्थिञ्च भेत्वा अपरञ्च सत्थिं। 
बाहञ्च भेत्वा अपरञ्च बाहं, सीसञ्च भेत्वा दधिथालकंव। 
एसा निसिन्ना अभिसन्दहित्वा॥ 


१५२.“यो वे अविद्वा उपधि करोति, पुनप्पुनं दुकखमुपेति मन्दो। 
तस्मा पजानं उपधिं न कयिरा, माहं पुन भिन्नसिरो सयिस्स”न्ति [पस्सिस्सन्ति (क०)]॥ 


... महाकाळो थेरो... । 
७. तिस्सत्थेरगाथा 


१५३.“बह्‌ सपत्ते लभति, मुण्डो सङ्घाटिपारुतो। 
लाभी अन्नस्स पानस्स, वत्थस्स सयनस्स च॥ 


९५४:'एतमादीनवं जत्वा, सक्कारेसु महब्भयं । 
अप्पलाभो अनवस्सुतो, सतो भिक्खु परिब्बजे 'ति॥ 


... तिस्सो थेरो... । 
८. किमिलत्थेरगाथा 


१५५: पाचीनवंसदायम्हि, सक्यपुत्ता सहायका। 
पहायानप्पके भोगे, उञ्छापत्तागते रता॥ 


९५६. आरद्भवीरिया पहितत्ता, निच्चं दळहपरक्कमा। 
रमन्ति धम्मरतिया, हित्वान लोकियं रति न्ति॥ 


... किमिलो [किम्बिलो (सी० स्या० पी०)] थेरो...। 
९. नन्दत्थेरगाथा 


१५७: अयोनिसो मनसिकारा, मण्डनं अनुयुञ्जिसं । 
उद्भतो चपलो चासि, कामरागेन अड्टितो॥ 


१५८. उपायकुसलेनाहं, बुद्धेनादिच्चबन्धुना । 

योनिसो पटिपज्जित्वा, भवे चित्तं उदब्बहि ` न्ति॥ 
... नन्दो थेरो... । 
९०. सिरिमत्थेरगाथा 


९५९.““परे च नं पसंसन्ति, अत्ता चे असमाहितो। 
मोघं परे पसंसन्ति, अत्ता हि असमाहितो॥ 


९६०.“परे च नं गरहन्ति, अत्ता चे सुसमाहितो । 
मोघं परे गरहन्ति, अत्ता हि सुसमाहितो”ति॥ 


... सिरिमा थेरो... । 
वग्गो दुतियो निट्टितो। 
तस्सुद्दानं - 


चुन्दो च जोतिदासो च, थेरो हेरञ्ञकानि च। 
सोममित्तो सब्बमित्तो, कालो तिस्सो च किमिलो [किम्बिलो (सी० स्या० पी०), छन्दलक्खणानुलोमं] । 
नन्दो च सिरिमा चेव, दस थेरा महिद्धिकाति॥ 


३. ततियवग्गो 
९. उत्तरत्थेरगाथा 


१६१.“खन्धा मया परिज्ञाता, तण्हा मे सुसमूहता। 
भाविता मम बोज्झङ्गा, पत्तो मे आसवक्खयो॥ 


१६२.'सोहं खन्धे परिञ्ञाय, अब्बहित्वान [अब्बुहित्वान (क०)] जालिनिं। 
भावयित्वान बोज्झङ्गे, निब्बायिस्सं अनासवो”ति॥ 


... उत्तरो थेरो... । 
२. भइरजित्थेरगाथा 


१६३.“पनादो नाम सो राजा, यस्स यूपो सुबण्णयो। 
तिरियं सोळसुब्बेधो [सोळसपनब्बेधो (सी० अट्ठ०), सोळसब्बाणो (?)], उब्ममाहु [उद्भमाह (सी०), उच्चमाहु 
(स्या०)] सहस्सधा॥ 

९६४: -सहस्सकण्डो सतगेण्डु, धजालु हरितामयो। 
अनच्चुं तत्थ गन्धब्बा, छसहस्सानि सत्तधा"ति॥ 


... भहजित्थेरो... । 
३. सोभितत्थेरगाथा 


१६५. सतिमा पञ्ञवा भिक्खु, आरद्भबलवीरियो । 
पञ्च कप्पसतानाहं, एकरत्ति अनुस्सरिं॥ 


१६६. चत्तारो सतिपद्ठाने, सत्त अद्र च भावयं। 
पञ्च कप्पसतानाहं, एकरत्ति अनुस्सरि'न्ति॥ 


... सोभितो थेरो... । 
४. वल्लियत्थेरगाथा 


१६७:“यं किच्चं दळहवीरियेन, यं किच्चं बोद्भुमिच्छता । 
करिस्सं नावरज्झिस्सं [नावरुञ्झिस्सं (क० सी० क०)], पस्स वीरियं परक्कम॥ 


१६८.““त्वञ्च मे मग्गमक्खाहि, अञ्जसं अमतोगधं। 
अहं मोनेन मोनिस्सं, गङ्गासोतोव सागर 'न्ति॥ 


... वल्लियो थेरो... । 
५. वीतसोकत्थेरगाथा 


१६९.“केसे मे ओलिखिस्सन्ति, कप्पको उपसङ्कमि। 
ततो आदासमादाय, सरीरं पच्चवेक्खिसं॥ 


१७०-“तुच्छो कायो अदिस्सित्थ, अन्धकारो तमो ब्यगा। 
सब्बे चोळा समुच्छिन्ना, नत्थि दानि पुनब्भवो”ति॥ 


... बीतसोको थेरो... । 
६. पुण्णमासत्थेरगाथा 


९७१.''पञ्च नीवरणे हित्वा, योगकखेमस्स पत्तिया। 
धम्मादासं गहेत्वान, जाणदस्सनमत्तनो॥ 

१७२.“पच्चवेक्खि इमं कायं, सब्बं सन्तरबाहिरं । 
अज्झत्तञ्च बहिद्धा च, तुच्छो कायो अदिस्सथा”ति॥ 


... पुण्णमासो थेरो... । 
७. नन्दकत्थेरगाथा 


९७३.-यथापि भद्दो आजञ्ञो, खलित्वा पतितिद्वति । 
भिय्यो लद्दान संवेगं, अदीनो वहते धुरं ॥ 


१७४:'एवं दस्सनसम्पन्नं, सम्मासम्बुद्धसावकं । 
आजानीयं मं धारेथ, पृत्तं बुद्रस्स ओरस'न्ति॥ 


... नन्दको थेरो... । 
८. भरतत्थेरगाथा 


१७५:'एहि नन्दक गच्छाम, उपज्झायस्स सन्तिकं । 
सीहनादं नदिस्साम, बुद्धसेट्टस्स सम्मुखा॥ 


१७६“याय नो अनुकम्पाय, अम्हे पब्बाजयी मुनि । 
सो नो अत्थो अनुप्पत्तो, सब्बसंयोजनक्खयो'”ति॥ 


... भरतो थेरो... । 
९. भारद्वाजत्थेरगाथा 


१७७:“नदन्ति एवं सप्पञ्जा, सीहाव गिरिगब्भरे । 
वीरा विजितसङ्गामा, जेत्वा मारं सवाहनि [सवाहनं (बहूसु)]॥ 


९७८:सत्था च परिचिण्णो मे, धम्मो सङ्घो च पूजितो। 
अहञ्च वित्तो सुमनो, पृत्तं दिस्वा अनासव''न्ति॥ 


... भारद्वाजो थेरो... । 
९०. कण्हदिन्नत्थेरगाथा 


१७९.“उपासिता सप्पुरिसा, सुता धम्मा अभिण्हसो। 
सुत्वान पटिपज्जिस्सं, अञ्जसं अमतोगधं॥ 

९८०. “भवरागहतस्स मे सतो, भवरागो पुन मे न विज्जति। 
न चाहु न च मे भविस्सति, न च मे एतरहि बिज्जती”ति॥ 


... कण्हदिन्नो थेरो... । 
वग्गो ततियो निट्टितो। 
तस्सुद्दानं - 


उत्तरो भद्दजित्थेरो, सोभितो बल्लियो इसि। 
वीतसोको च यो थेरो, पुण्णमासो च नन्दको । 
भरतो भारद्वाजो च, कण्हदिन्नो महामुनीति॥ 


४. चतुत्थवग्गो 
९. मिगसिरत्थेरगाथा 


१८१. “यतो अहं पब्बजितो, सम्मासम्बुद्धसासने | 
विमुच्चमानो उग्गच्छिं, कामधातुं उपच्चगं॥ 


१८२.“ब्रह्मुनो पेक्खमानस्स, ततो चित्तं विमुच्चि मे। 
अकुप्पा मे विमृत्तीति, सब्बसंयोजनक्खया 'ति॥ 


... मिगसिरो थेरो... । 
२. सिवकत्थेरगाथा 


१८३. अनिच्चानि गहकानि, तत्थ तत्थ पुनप्पुनं । 
गहकारं [गहकारकं (सी० पी०)] गवेसन्तो, दुक्खा जाति पुनप्पुनं॥ 


१८४:“गहकारक दिट्टोसि, पुन गेहं न काहसि। 
सब्बा ते फासुका भग्गा, थूणिका [थूणिरा (पी० क०), धुणिरा (स्या०)] च विदालिता [पदालिता (सी० स्या०)]। 
विमरियादिकतं चित्तं, इधेव विधमिस्सती”ति॥ 


... सिवको [सीवको (सी०)] थेरो... । 
३. उपवाणत्थेरगाथा 


९८५.अरहं सुगतो लोके, वातेहाबाधितो [... बाधितो (क०)] मुनि । 

सचे उण्होदकं अत्थि, मुनिनो देहि ब्राह्मण॥ 


१८६.“'पूजितो पूजनेय्यानं [पूजनीयानं (सी०)], सक्करेय्यान सक्कतो। 
अपचितोपचेय्यानं [अपचनीयानं (सी०), अपचिनेय्यानं (स्या०)], तस्स इच्छामि हातवे'ति॥ 


... उपवाणो थेरो... । 
४. इसिदिन्नत्थेरगाथा 


१८७:“दिद्ठा मया धम्मधरा उपासका, कामा अनिच्चा इति भासमाना। 
सारत्तरत्ता मणिकुण्डलेसु, पुत्तेसु दारेसु च ते अपेक्खा॥ 


१८८.“अद्भा न जानन्ति यतोध धम्मं, कामा अनिच्चा इति चापि आहु। 
रागञ्च तेसं न बलत्थि छेत्तु, तस्मा सिता पृत्तदारं धनञ्चा'ति॥ 


... इसिदिन्नो थेरो... । 
५. सम्बुलकच्चानत्थेरगाथा 


१८९.““देवो च वस्सति देवो च गळगळायति, 
एकको चाहं भेरवे बिले विहरामि। 
तस्स मय्हं एककस्स भेरवे बिले विहरतो, 
नत्थि भयं वा छम्भितत्तं वा लोमहंसो वा॥ 


१९०.““धम्मता ममसा यस्स मे, एककस्स भेरवे बिले। 
विहरतो नत्थि भयं वा, छम्मितत्तं वा लोमहंसो वा“ति॥ 


... सम्बुलकच्चानो [सम्बहुलकच्चानो (क०)] थेरो... । 
६. नितकत्थेरगाथा 


१९१. [उदा० ३४ उदानेपि] “कस्स सेलूपमं चित्तं, ठितं नानुपकम्पति । 
विरत्तं रजनीयेसु, कुप्पनीये न कुप्पति। 
यस्सेबं भावितं चित्तं, कुतो तं दुक्खमेस्सति॥ 


१९२.“मम सेलूपमं चित्तं, ठितं नानुपकम्पति। 
विरत्तं रजनीयेसु, कुप्पनीये न कुप्पति। 
ममेवं भावितं चित्तं, कुतो मं दुक्खमेस्सती 'ति॥ 

... नितको [खितको (सी० स्या०)] थेरो... । 
७. सोणपोटिरियत्थेरगाथा 


१९३.“न ताव सुपितुं होति, रत्ति नक्खत्तमालिनी। 
पटिजग्गितुमेवेसा, रत्ति होति विजानता॥ 


१९४: हत्थिक्खन्धावपतितं, कुञ्जरो चे अनुक्कमे । 
सङ्गामे मे मतं सेय्यो, यञ्चे जीवे पराजितो'ति॥ 


.. सोणो पोटिरियो [सेलिस्सरियो (सी०), पोट्टिरियपुत्तो (स्या०)] थेरो ...। 


८. निसभत्थेरगाथा 


१९५ .““पञ्च कामगुणे हित्वा, पियरूपे मनोरमे । 
सद्भाय घरा निक्खम्म, दुक्खस्सन्तकरो भवे॥ 


१९६. नाभिनन्दामि मरणं, नाभिनन्दामि जीवितं । 
कालञ्च पटिकङ्कामि, सम्पजानो पतिस्सतो"ति॥ 


... निसभो थेरो... । 
९. उसभत्थेरगाथा 


१९७. अम्बपल्लवसङ्कासं, अंसे कत्वान चीवरं । 
निसिन्नो हत्थिगीवायं, गामं पिण्डाय पाविसि॥ 


१९८.“हत्थिक्खन्धतो ओरुरह, संवेगं अलभि तदा। 
सोहं दित्तो तदा सन्तो, पत्तो मे आसवक्खयो”ति॥ 


.. उसभो थेरो... । 


१०. कप्पटकुरत्थेरगाथा 

१९९.“अयमिति कप्पटो कप्पटकुरो, अच्छाय अतिभरिताय [अतिभरियाय (सी० क०), अच्चं भराय (स्या०)]। 
अमतघटिकायं धम्मकटमत्तो [धम्मकटपत्तो (स्या क० अट्ठ०), धम्मकटमग्गो (सी० अट्ठ०)], कतपदं झानानि 


ओचेतुं॥ 


२००-मा खो त्वं कप्पट पचालेसि, मा त्वं उपकण्णम्हि ताळेस्सं । 

न हि [न वा (क०)] त्वं कप्पट मत्तमञ्ञजासि, सङ्घमज्झम्हि पचलायमानोति॥ 
... कप्पटकुरो थेरो... । 
वग्गो चतुत्थो निड्टितो। 
तस्सुद्दानं - 


मिगसिरो सिवको च, उपवानो च पण्डितो। 
इसिदिन्नो च कच्चानो, नितको च महावसी। 
पोटिरियपुत्तो निसभो, उसभो कप्पटकुरोति॥ 


५. पञ्चमवग्गो 
९. कुमारकस्सपत्थेरगाथा 


२०१.“अहो बुद्धा अहो धम्मा, अहो नो सत्थु सम्पदा। 
यत्थ एतादिसं धम्मं, सावको सच्छिकाहि 'ति॥ 


२०२. ` असङ्घेय्येसु कप्पेसु, सक्कायाधिगता अहृ । 
तेसमयं पच्छिमको, चरिमोयं समुस्सयो। 
जातिमरणसंसारो, नत्थि दानि पुनब्भवो ति॥ 


.. कुमारकस्सपो थेरो... । 
२. धम्मपालत्थेरगाथा 


२०३.“यो हवे दहरो भिक्खु, युञ्जति बुद्भसासने । 
जागरो स हि सुत्तेसु [पतिसृत्तेसु (सी० क०)], अमोघं तस्स जीवितं॥ 


२०४:'तस्मा सद्धञ्च सीलञ्च, पसादं धम्मदस्सनं । 
अनुयुञ्जेथ मेधावी, सरं बुद्धान सासन" न्ति॥ 


... धम्मपालो थेरो... । 
३. ब्रह्मालित्थेरगाथा 


२०५:-कस्सिन्द्रियानि समथङ्गतानि, अस्सा यथा सारथिना सुदन्ता। 
पहीनमानस्स अनासवस्स, देवापि कस्स [तस्स (बहूसृ)] पिहयन्ति तादिनो 'ति॥ 

२०६|ध० प० ९४ धम्मपदेपि] “मय्हिन्द्रियानि समथङ्गतानि, अस्सा यथा सारथिना सुदन्ता। 
पहीनमानस्स अनासवस्स, देवापि मय्हं पिहयन्ति तादिनो”ति॥ 


... ब्रह्मालि थेरो... । 
४. मोघराजत्थेरगाथा 


२०७:-छविपापक चित्तभइक, मोघराज सततं समाहितो। 
हेमन्तिकसीतकालरत्तियो [हेमन्तिककालरत्तियो (क०)], भिक्खु त्वंसि कथं करिस्ससि” ॥ 


२०८."सम्पन्नसस्सा मगधा, केवला इति मे सुतं । 
पलालच्छन्नको सेय्यं, यथञ्जे सुखजीविनो"ति॥ 


... मोघराजा थेरो... । 


५. विसाखपञ्चालपृत्तत्थेरगाथा 


२०९.“न उक्खिपे नो च परिक्खिपे परे, ओक्खिपे पारगतं न एरये। 
न चत्तवण्णं परिसासु व्याहरे, अनुद्धतो सम्मितभाणि सुब्बतो॥ 


२१०.*“सुसुखुमनिपुणत्थदस्सिना, मतिकुसलेन निवातवृत्तिना । 
संसेवितबुद्धसीलिना, निब्बानं न हि तेन दुल्लभ''न्ति॥ 


... विसाखो पञ्चालपुत्तो थेरो ... । 
६. चूळकत्थेरगाथा 


२११. “नदन्ति मोरा सुसिखा सुपेखुणा, सुनीलगीवा सुमुखा सुगज्जिनो । 
सुसद्दला चापि महामही अयं, सुब्यापितम्बु सुबलाहकं नभं॥ 


२१२.“सुकल्लरूपो सुमनस्स झायतं [झायितं (स्या० क०)], सुनिक्कमो साधु सुबुद्धसासने । 
सुसुक्कसुक्कं निपुणं सुदुद्दसं, फुसाहि तं उत्तममच्चुतं पद'न्ति॥ 


... चूळको [चूलको (सी० अट्ट०)] थेरो... । 
७. अनूपमत्थेरगाथा 


२१३.“ नन्दमानागतं चित्तं, सूलमारोपमानकं । 
तेन तेनेव बजसि, येन सूलं कलिङ्गरं॥ 

२१४“ताहं चित्तकलिं बूमि, तं बूमि चित्तदुब्भकं । 
सत्था ते दुल्लभो लद्भो, मानत्थे मं नियोजयी”ति॥ 


... अनूपमो थेरो... । 
८. वज्जितत्थेरगाथा 


२१५.“संसरं दीघमद्धानं, गतीसु परिवत्तिसं । 
अपस्सं अरियसच्चानि, अन्धभूतो [अन्धीभूतो (क०)] पुथुज्जनो॥ 


२१६. "तस्स मे अण्पमत्तस्स, संसारा विनळीकता। 
सब्बा गती समुच्छिन्ना, नत्थि दानि पुनब्भवो"ति॥ 


... बज्जितो थेरो... । 
९. सन्धितत्थेरगाथा 


२१७.“अस्सत्थे हरितोभासे, संविरूळहम्हि पादपे। 
एकं बुद्धगतं सञ्जं, अलभित्थं [अलभि हं (क०)] पतिस्सतो॥ 


२९८.एकतिंसे इतो कप्पे, यं सञ्ञमलभि तदा। 
तस्सा सञ्जाय वाहसा, पत्तो मे आसवक्खयो”ति॥ 


... सन्धितो थेरो... । 
वग्गो पञ्चमो निट्टितो। 
तस्सुद्दानं - 


कुमारकस्सपो थेरो, धम्मपालो च ब्रह्मालि। 
मोघराजा विसाखो च, चूळको च अनूपमो। 
वज्जितो सन्धितो थेरो, किलेसरजवाहनोति॥ 


दुकनिपातो निट्टितो। 
ततुद्दानं - 


गाथादुकनिपातम्हि, नबुति चेव अट्ट च। 
थेरा एकूनपञ्ञासं, भासिता नयकोविदाति॥ 

३. तिकनिपातो 


९. अङ्गणिकभारद्वाजत्थेरगाथा 


२१९. अयोनि सुद्भिमन्वेसं, अग्गिं परिचरिं वने। 
सुद्धिमग्गं अजानन्तो, अकासि अमरं तपं [अकासि अपरं तपं (स्या०), अकासि अमतं तपं (क०)]॥ 


२२०.“तं सुखेन सुखं लद्धं, पस्स धम्मसुधम्मतं । 
तिस्सो विज्जा अनुप्पत्ता, कतं बुद्भस्स सासनं॥ 


२२९.“ब्रह्मबन्धु पुरे आसिं, इदानि खोम्हि ब्राह्मणो । 
तेविज्जो न्हातको [नहातको (सी० अट्ठ०)] चम्हि, सोत्तियो चम्हि वेदगृ"ति॥ 


... अङ्गणिकभारद्वाजो थेरो... । 
२. पच्चयत्थेरगाथा 


२२२.“पञ्चाहाहं पब्बजितो, सेखो अप्पत्तमानसो, 
विहारं मे पविट्टस्स, चेतसो पणिधी अहु॥ 


२२३.“नासिस्सं न पिविस्सामि, विहारतो न निक्खमे । 
नपि पस्सं निपातेस्सं, तण्हासल्ले अनूहते॥ 


२२४:"तस्स मेवं विहरतो, पस्स वीरियपरक्कमं । 
तिस्सो विज्जा अनुप्पत्ता, कतं बुद्धस्स सासन''न्ति॥ 


... पच्चयो थेरो... । 
३. बाकुलत्थेरगाथा 


२२५ “यो पुब्बे करणीयानि, पच्छा सो कातुमिच्छति। 
सुखा सो धंसते ठाना, पच्छा च मनुतप्पति॥ 


२२६. 'यञ्हि कयिरा तञ्हि वदे, यं न कयिरा न तं वदे । 
अकरोन्तं भासमानं, परिजानन्ति पण्डिता॥ 


२२७:“सुसुखं वत निब्बानं, सम्मासम्बुद्भदेसितं । 
असोकं विरजं खेमं, यत्थ दुक्खं निरुज्झती”ति॥ 

... बाकुलो [बाक्कुलो (सी०)] थेरो... । 
४. धनियत्थेरगाथा 


२२८.सुखं चे जीवितुं इच्छे, सामञ्ञस्मि अपेक्खवा। 
सङ्गिकं नातिमञ्जेय्य, चीवरं पानभोजनं॥ 


२२९.“सुखं चे जीवितुं इच्छे, सामञ्जस्मिं अपेक्खवा। 
अहि मूसिकसोब्मंव, सेवेथ सयनासनं॥ 


२३०.“सुखं चे जीवितुं इच्छे, सामञ्ञजस्मिं अपेक्खवा। 
इतरीतरेन तुस्सेय्य, एकधम्मञ्च भावयेति॥ 


... धनियो थेरो... । 
५. मातङ्गपृत्तत्थेरगाथा 


२३१.:-अतिसीतं अतिउण्हं, अतिसायमिदं अहु । 
इति विस्सड्ुकम्मन्ते, खणा अच्चेन्ति माणवे॥ 


२३२.“यो च सीतञ्च उण्हञ्च, तिणा भिय्यो न मञ्जति। 
करं पुरिसकिच्चानि, सो सुखा न विहायति॥ 


२३३.“दब्बं कुसं पोटकिलं, उसीरं मुञ्जपब्बजं । 
उरसा पनुदिस्सामि, विवेकमनुबूहय''न्ति॥ 


... मातङ्गपृत्तो थेरो... । 
६. खुज्जसोभितत्थेरगाथा 


२३४:'ये चित्तकथी बहुस्सुता, समणा पाटलिपुत्तवासिनो। 
तेसञ्जतरोयमायुवा, द्वारे तिटुति खुज्जसोभितो॥ 


२३५:'ये चित्तकथी बहुस्सुता, समणा पाटलिपुत्तवासिनो । 
तेसञ्जतरोयमायुवा, द्वारे तिद्ठति मालुतेरितो॥ 


२३६.“सुयुद्धेन सुयिट्टेन, सङ्गामविजयेन च। 
ब्रह्मचरियानुचिण्णेन, एवायं सुखमेधतीति॥ 

... खुज्जसोभितो थेरो... । 
७. वारणत्थेरगाथा 


२३७:“योध कोचि मनुस्सेसु, परपाणानि हिंसति। 
अस्मा लोका परम्हा च, उभया धंसते नरो॥ 


२३८-“यो च मेत्तेन चित्तेन, सब्बपाणानुकम्पति। 
बहुञ्हि सो पसवति, पुञ्जं तादिसको नरो॥ 


२३९. सुभासितस्स सिकखेथ, समणूपासनस्स च। 
एकासनस्स च रहो, चित्तबूपसमस्स चा”ति॥ 


.. वारणो थेरो... । 
८. वस्सिकत्थेरगाथा 


२४०:एकोपि सद्धो मेधावी, अस्सद्भानीध जातिनं । 
धम्मट्ठो सीलसम्पन्नो, होति अत्थाय बन्धुनं॥ 


२४१:*निग्गय्ह अनुकम्पाय, चोदिता जातयो मया। 
जातिबन्धवपेमेन, कारं कत्वान भिक्खुसु॥ 


२४२:'ते अब्भतीता कालङ्कता, पत्ता ते तिदिवं सुखं । 
भातरो मय्हं माता च, मोदन्ति कामकामिनो 'ति॥ 


... वस्सिको [पस्सिको (सी० स्या० पी०)] थेरो... । 


९. यसोजत्थेरगाथा 


२४ ३:-कालपन्बङ्गसङ्कासो, किसो धमनिसन्थतो। 
मत्तञ्ञू अन्नपानम्हि, अदीनमनसो नरो" ॥ 


२४४फुट्ठो डंसेहि मकसेहि, अरञ्जस्मिं ब्रहावने । 
नागो सङ्गामसीसेव, सतो तत्राधिवासये॥ 


२४५८“यथा ब्रह्मा तथा एको, यथा देवो तथा दुवे । 
यथा गामो तथा तयो, कोलाहलं ततुत्तरि'न्ति॥ 

... यसोजो थेरो... । 
९०. साटिमत्तियत्थेरगाथा 


२४६:°अह तुय्हं पुरे सद्धा, सा ते अज्ज न विज्जति। 
यं तुय्हं तुय्हमेवेतं, नत्थि दुच्चरितं मम॥ 


२४७ अनिच्चा हि चला सद्दा, एवं दिट्ठा हि सा मया। 
रज्जन्तिपि विरज्जन्ति, तत्थ किं जिय्यते मुनि॥ 


२४८:“पच्चति मुनिनो भत्तं, थोकं थोक कुले कुले । 
पिण्डिकाय चरिस्सामि, अत्थि जङ्घबलं [जङ्घाबलं (सी०)] ममा“ति॥ 


... साटिमत्तियो थेरो... । 
११. उपालित्थेरगाथा 


२४९:“सद्भाय अभिनिक्खम्म, नवपब्बजितो नवो। 
मित्ते भजेय्य कल्याणे, सुद्भाजीवे अतन्दिते॥ 


२५०:“सद्भाय अभिनिक्खम्म, नवपब्बजितो नवो। 
सङ्घस्मि विहरं भिक्खु, सिकखेथ विनयं बुधो॥ 


२५९. सद्धाय अभिनिक्खम्म, नवपब्बजितो नवो। 
कणप्पाकप्पेसु कुसलो, चरेय्य अपुरक्खतो ति॥ 


... उपालित्थेरो... । 
९२. उत्तरपालत्थेरगाथा 


२५२:'पण्डितं वत मं सन्तं, अलमत्थविचिन्तकं । 
पञ्च कामगुणा लोके, सम्मोहा पातयिंसु मं॥ 


२५३:पक्खन्दो मारविसये, दळहसल्लसमप्पितो। 
असक्खि मच्चुराजस्स, अहं पासा पमुच्चितुं॥ 


२५४:सब्बे कामा पहीना मे, भवा सब्बे पदालिता [विदालिता (सी० पी० अद्टु०)]। 
विक्खीणो जातिसंसारो, नत्थि दानि पुनब्भवो”ति॥ 


www.tipitaka.org Vipassana Research Institute 


Page 44 sur 138 


... उत्तरपालो थेरो... । 
१३. अभिभूतत्थेरगाथा 


२५५:-सुणाथ जातयो सब्बे, यावन्तेत्थ समागता । 
धम्मं वो देसयिस्सामि, दुकखा जाति पुनप्पुनं॥ 


२५६सं० नि० १.१८५] “आरम्भथ [आरभथ (सी० स्या), आरब्भथ (क०)] निक्कमथ, युञ्जथ बुद्धसासने । 
धुनाथ मच्चुनो सेनं, नळागारंव कुञ्जरो॥ 


२५७:“यो इमस्मिं धम्मविनये, अप्पमत्तो विहस्सति [विहेस्सति (स्या० पी०)]। 
पहाय जातिसंसारं, दुक्खस्सन्तं करिस्सती 'ति॥ 


.. अभिभूतो थेरो... । 
९४. गोतमत्थेरगाथा 


२५८:“संसरं हि निरयं अगच्छिस्सं, पेतलोकमगमं पुनप्पुनं । 
दुक्खमम्हिपि तिरच्छानयोनियं, नेकधा हि बुसितं चिरं मया॥ 


२५९:'मानुसोपि च भवोभिराधितो, सग्गकायमगमं सकि सकि । 
रूपधातुसु अरूपधातुसु, नेबसञ्जिसु असञ्चिसुड्टितं॥ 


२६०.“सम्भवा सुविदिता असारका, सङ्घता पचलिता सदेरिता। 
तं विदित्वा महमत्तसम्भवं, सन्तिमेव सतिमा समज्झग''न्ति॥ 


... गोतमो थेरो... । 
९५. हारितत्थेरगाथा 


२६१.“यो पुब्बे करणीयानि, पच्छा सो कातुमिच्छति। 
सुखा सो धंसते ठाना, पच्छा च मनुतप्पति॥ 


२६२.यञ्हि कयिरा तञ्हि वदे, यं न कयिरा न तं वदे । 
अकरोन्तं भासमानं, परिजानन्ति पण्डिता॥ 


२६३.“सुसुखं वत निब्बानं, सम्मासम्बुद्धदेसितं । 
असोकं विरजं खेमं, यत्थ दुक्खं निरुज्झती 'ति॥ 

... हारितो थेरो... । 
९६. विमलत्थेरगाथा 


२६४:'पापमित्ते विवज्जेत्वा, भजेय्युत्तमपुग्गलं । 
ओवादे चस्स तिट्ठेय्य, पत्थेन्तो अचलं सुखं॥ 


२६५:'परित्तं दारुमारुय्ह, यथा सीदे महण्णवे । 
एवं कुसीतमागम्म, साधुजीवीपि सीदति । 
तस्मा तं परिवज्जेय्य, कुसीतं हीनवीरियं॥ 


२६६.पविवित्तेहि अरियेहि, पहितत्तेहि झायिभि। 
निच्चं आरद्धवीरियेहि, पण्डितेहि सहावसे"ति॥ 


... विमलो थेरो... । 
तिकनिपातो निट्टितो। 
ततुद्दानं - 


अङ्गणिको भारद्वाजो, पच्चयो बाकुलो इसि । 
धनियो मातङ्गपुत्तो, सोभितो वारणो इसि॥ 


वस्सिको च यसोजो च, साटिमत्तियुपालि च। 
उत्तरपालो अभिभूतो, गोतमो हारितोपि च॥ 


थेरो तिकनिपातम्हि, निब्बाने विमलो कतो। 
अद्टुतालीस गाथायो, थेरा सोळस कित्तिताति॥ 


४. चतुकनिपातो 
१. नागसमालत्थेरगाथा 


२६७:“अलङ्कता सुवसना, मालिनी चन्दनुस्सदा । 
मज्झे महापथे नारी, तुरिये नच्चति नट्टको॥ 


२६८:“पिण्डिकाय पविट्ठोहं, गच्छन्तो नं उदिक्खिसं । 
अलङ्कतं सुवसनं, मच्चुपासंव ओड्तँ॥ 

२६९.“ततो मे मनसीकारो, योनिसो उदपज्जथ। 
आदीनवो पातुरहु, निब्बिदा समतिट्ठथ [सम्पतिट्टथ (क०)]॥ 


२७०:“ततो चित्तं विमुच्चि मे, पस्स धम्मसुधम्मतं । 
तिस्सो विज्जा अनुप्पत्ता, कतं बुद्भस्स सासन''न्ति॥ 


... नागसमालो थेरो... । 
२. भगुत्थेरगाथा 


२७१.“अहं मिद्धेन पकतो, विहारा उपनिक्खमिं । 
चङ्कमं अभिरुहन्तो, तत्थेव पपति छमा॥ 


२७२:'गत्तानि परिमज्जित्वा, पुनपारुय्ह चङ्कमं 
चङ्कमे चङ्कमिं सोहं, अज्झत्तं सुसमाहितो॥ 


२७३:“ततो मे मनसीकारो, योनिसो उदपज्जथ। 
आदीनवो पातुरहु, निब्बिदा समतिट्टथ॥ 


२७४:-ततो चित्तं विमुच्चि मे, पस्स धम्मसुधम्मतं । 
तिस्सो विज्जा अनुप्पत्ता, कतं बुद्भस्स सासन” न्ति॥ 


... भगुत्थेरो... । 
३. सभियत्थेरगाथा 


२७७[ध° प° ६ धम्मपदेपि] “परे च न विजानन्ति, मयमेत्थ यमामसे । 
ये च तत्थ विजानन्ति, ततो सम्मन्ति मेधगा॥ 


२७६: यदा च अविजानन्ता, इरियन्त्यमरा विय । 
विजानन्ति च ये धम्मं, आतुरेसु अनातुरा॥ 


२७७४“यं किञ्चि सिथिलं कम्मं, संकिलिट्ठञ्च यं वतं । 
सङ्कस्सरं ब्रह्मचरियं, न तं होति महप्फलं॥ 


२७८:'यस्स सब्रह्मचारीसु, गारवो नूपलब्भति। 
आरका होति सद्भम्मा, नभं पुथविया यथा^ति॥ 


... सभियो थेरो... । 

४. नन्दकत्थेरगाथा 


२७९:'धिरत्थु पूरे दुग्गन्धे, मारपक्खे अवस्सुते । 
नवसोतानि ते काये, यानि सन्दन्ति सब्बदा॥ 


२८०-“मा पुराणं अमञ्जित्थो, मासादेसि तथागते। 
सग्गेपि ते न रज्जन्ति, किमङ्गं पन [किमङ्ग पन (सी०)] मानुसे॥ 


२८१९.“ये च खो बाला दुम्मेधा, दुम्मन्ती मोहपारुता । 
तादिसा तत्थ रज्जन्ति, मारखित्तम्हि बन्धने॥ 


२८२.“येसं रागो च दोसो च, अविज्जा च विराजिता। 
तादी तत्थ न रज्जन्ति, छिन्नसुत्ता अबन्धना''ति॥ 


... नन्दको थेरो... । 
५. जम्बुकत्थेरगाथा 


२८३.'पञ्चपञ्जासवस्सानि, रजोजल्लमधारयिं। 
भुञ्जन्तो मासिकं भत्तं, केसमस्सुं अलोचयि॥ 


२८४:'एकपादेन अट्ठासि, आसनं परिवज्जयि। 
सुक्खगूथानि च खादिं, उद्देसञ्च न सादियि॥ 


२८५: एतादिसं करित्वान, बहुं दुग्गतिगामिनं । 
वुय्हमानो महोघेन, बुद्धं सरणमागमं॥ 


२८६. सरणगमनं पस्स, पस्स धम्मसुधम्मतं । 
तिस्सो विज्जा अनुप्पत्ता, कतं बुद्धस्स सासन" न्ति॥ 


... जम्बुको थेरो... । 
६. सेनकत्थेरगाथा 


२८७:*स्वागतं वत मे आसि, गयायं गयफग्गुया । 
यं अद्दसासिं सम्बुद्भं, देसेन्तं धम्ममुत्तमं॥ 


२८८ “'महप्पभं गणाचरियं, अग्गपत्तं विनायकं । 
सदेवकस्स लोकस्स, जिनं अतुलदस्सनं॥ 

२८९.“महानागं महावीरं, महाजुतिमनासवं । 
सब्बासवपरिकखीणं, सत्थारमकुतोभयं॥ 


२९०.“चिरसंकिलिट्ट वत मं, दिद्रिसन्दानबन्धितं [सन्धितं (सी० स्या०), सन्दितं (पी० सी० अट्टु०)] । 
विमोचयि सो भगवा, सब्बगन्थेहि सेनक ”न्ति॥ 


.- सेनको थेरो... । 
७. सम्भूतत्थेरगाथा 


२९१.“यो दन्धकाले तरति, तरणीये च दन्धये। 
अयोनि [अयोनिसो (स्या०)] संविधानेन, बालो दुक्खं निगच्छति॥ 


२९२.“'तस्सत्था परिहायन्ति, काळपक्खेव चन्दिमा । 
आयसक्यञ्च [आयसस्यञ्च (सी०)] पप्पोति, मित्तेहि च विरुज्झति॥ 


२९३.यो दन्धकाले दन्धेति, तरणीये च तारये। 
योनिसो संविधानेन, सुखं पप्पोति पण्डितो॥ 


२९४:"तस्सत्था परिपूरेन्ति, सुक्कपकखेव चन्दिमा । 
यसो कित्तिञ्च पप्पोति, मित्तेहि न विरुज्झती”ति॥ 


... सम्भूतो थेरो... । 
८. राहलत्थेरगाथा 


२९५:“उभयेनेव सम्पन्नो, राहुलभद्दोति मं विदू। 
यञ्चम्हि पृत्तो बुद्धस्स, यञ्च धम्मेसु चक्खुमा॥ 


२९६. यञ्च मे आसवा खीणा, यञ्च नत्थि पुनब्भवो। 
अरहा दक्खिणेय्योम्हि, तेविज्जो अमतद्दसो॥ 


२९७:'कामन्धा जालपच्छन्ना, तण्हाछादनछादिता। 
पमत्तबन्धुना बद्धा, मच्छाव कुमिनामुखे॥ 


२९८.“'तं कामं अहमुज्झित्वा, छेत्वा मारस्स बन्धनं । 
समूलं तण्हमब्बुय्ह, सीतिभूतोस्मि निब्बुतो”ति॥ 


... राहुलो थेरो... । 

९. चन्दनत्थेरगाथा 


२९९.“जातरूपेन सञ्छन्ना [पच्छन्ना (सी०)], दासीगणपुरक्खता। 
अङ्केन पृत्तमादाय, भरिया मं उपागमि॥ 


३००.*तञ्च दिस्वान आयन्ति, सकपुत्तस्स मातरं । 
अलङ्कतं सुवसनं, मच्चुपासंव ओड़ितं॥ 


३०९.“ ततो मे मनसीकारो, योनिसो उदपज्जथ। 
आदीनवो पातुरह, निब्बिदा समतिट्टथ॥ 


३०२.“ततो चित्तं विमुच्चि मे, पस्स धम्मसुधम्मतं। 
तिस्सो विज्जा अनुप्पत्ता, कतं बुद्भस्स सासन” न्ति॥ 


... चन्दनो थेरो... । 
९०. धम्मिकत्थेरगाथा 


३०३।जा० १.१०.१०२ जातकेपि] “धम्मो हवे रक्खति धम्मचारिं, धम्मो सुचिण्णो सुखमावहति । 
एसानिसंसो धम्मे सुचिण्णे, न दुग्गति गच्छति धम्मचारी॥ 


३०४[जा० १.१५.३८५] “नहि धम्मो अधम्मो च, उभो समविपाकिनो। 
अधम्मो निरयं नेति, धम्मो पापेति सुग्गति॥ 


३०५:“तस्मा हि धम्मेसु करेय्य छन्द॑, इति मोदमानो सुगतेन तादिना । 
धम्मे ठिता सुगतवरस्स सावका, नीयन्ति धीरा सरणवरग्गगामिनो॥ 


३०६-“विप्फोटितो गण्डमूलो, तण्हाजालो समूहतो। 
सो खीणसंसारो न चत्थि किञ्चनं, 
चन्दो यथा दोसिना पुण्णमासिय'न्ति॥ 


... धम्मिको थेरो... । 
११. सप्पकत्थेरगाथा 


३०७:“यदा बलाका सुचिपण्डरच्छदा, काळस्स मेघस्स भयेन तज्जिता। 
पलेहिति आलयमालयेसिनी, तदा नदी अजकरणी रमेति मं॥ 


३०८:'यदा बलाका सुविसुद्भपण्डरा, काळस्स मेघस्स भयेन तज्जिता । 

परियेसति लेणमलेणदस्सिनी, तदा नदी अजकरणी रमेति मं॥ 


३०९.“*कं नु तत्थ न रमेन्ति, जम्बुयो उभतो तहिं । 
सोभेन्ति आपगाकूलं, मम लेणस्स [महालेणस्स (स्या० क०)] पच्छतो॥ 


३१०.“ता मतमदसङ्घसुप्पहीना, 
भेका मन्दवती पनादयन्ति। 
“नाज्ज गिरिनदीहि विप्पवाससमयो, 
खेमा अजकरणी सिवा सुरम्मा”"ति॥ 


... सप्पको थेरो... । 
१२. मुदितत्थेरगाथा 


३१९. “पब्बजि जीविकत्थोहं, लद्भान उपसम्पदं । 
ततो सद्धं पटिलभि, दळहवीरियो परक्कमि॥ 


३१२.“कामं भिज्जतुयं कायो, मंसपेसी विसीयरुं [विसियन्तु (क०)]। 
उभो जण्णुकसन्धीहि, जङ्घायो पपतन्तु मे॥ 


३१३.““नासिस्सं न पिविस्सामि, विहारा च न निक्खमे । 
नपि पस्सं निपातेस्सं, तण्हासल्ले अनूहते॥ 


३१४:*तस्स मेवं विहरतो, पस्स वीरियपरक्कमं । 
तिस्सो विज्जा अनुप्पत्ता, कतं बुद्धस्स सासन" न्ति॥ 


... मुदितो थेरो... । 
चतुक्कनिपातो निट्टितो। 
ततुद्दानं - 


नागसमालो भगु च, सभियो नन्दकोपि च। 
जम्बुको सेनको थेरो, सम्भूतो राहुलोपि च॥ 


भवति चन्दनो थेरो, दसेते [इदानि नवेव थेरा दिस्सन्ति] बुद्भसावका । 
धम्मिको सप्पको थेरो, मुदितो चापि ते तयो। 
गाथायो द्वे च पञ्जास, थेरा सब्बेपि तेरसाति [इदानि द्वादसेव थेरा दिस्सन्ति]॥ 

५. पञ्चकनिपातो 
९. राजदत्तत्थेरगाथा 


३१५.“भिक्खु सिवथिकं [सीवथिकं (सी० स्या० पी०)] गन्त्वा, अदस इत्थिमुज्झितं । 
अपविद्धं सुसानस्मिं, खज्जन्ति किमिही फुटं॥ 


३१६. यञ्हि एके जिगुच्छन्ति, मतं दिस्वान पापकं । 
कामरागो पातुरह, अन्धोव सवती [वसती (सी०)] अहुं॥ 


३९७. ओरं ओदनपाकम्हा, तम्हा ठाना अपक्कमि। 
सतिमा सम्पजानोहं, एकमन्तं उपाविसि॥ 


३१८.“ततो मे मनसीकारो, योनिसो उदपज्जथ। 
आदीनवो पातुरह, निब्बिदा समतिट्टथ॥ 


३१९.“ततो चित्तं विमुच्चि मे, पस्स धम्मसुधम्मतं । 
तिस्सो विज्जा अनुप्पत्ता, कतं बुद्भस्स सासन''न्ति॥ 


... राजदत्तो थेरो... । 
२. सुभूतत्थेरगाथा 


३२०. अयोगे युञ्जमत्तानं, पुरिसो किच्चमिच्छको [किच्चमिच्छतो (सी०), किच्चमिच्छयं (कत्थचि)]। 
चरं चे नाधिगच्छेय्य, “तं मे दुब्भगलक्खणं'॥ 


३२१." अब्बूळहं अघगतं विजितं, एकञ्चे ओस्सजेय्य कलीव सिया। 
सब्बानिपि चे ओस्सजेय्य अन्धोव सिया, समविसमस्स अदस्सनतो॥ 


३२२.“यज्हि कयिरा तञ्हि वदे, यं न कयिरा न तं वदे । 
अकरोन्तं भासमानं, परिजानन्ति पण्डिता॥ 


३२३. ध° प० ५१ धम्मपदेपि] “यथापि रुचिरं पुप्फं, बण्णवन्तं अगन्धकं । 
एवं सुभासिता वाचा, अफला होति अकुब्बतो॥ 


३२४[ध° प° ५२] “यथापि रुचिरं पुप्फं, वण्णवन्तं सुगन्धकं [सगन्धकं (सी० स्या० पी०)]। 
एवं सुभासिता वाचा, सफला होति कुब्बतो”ति [सकुब्बतो (सी० पी०), सुकुब्बतो (स्या०)]॥ 

... सुभूतो थेरो... । 
३. गिरिमानन्दत्थेरगाथा 


३२५:"वस्सति देवो यथा सुगीतं, छन्ना मे कुटिका सुखा निवाता। 
तस्सं विहरामि वृपसन्तो, अथ चे पत्थयसी पवस्स देव॥ 


३२६.“वस्सति देवो यथा सुगीतं, छन्ना मे कुटिका सुखा निवाता। 
तस्सं विहरामि सन्तचित्तो, अथ चे पत्थयसी पवस्स देव॥ 


३२७:वस्सति देवो...पे०... तस्सं विहरामि वीतरागो...पे०...॥ 


३२९.“वस्सति देवो...पे०... तस्सं विहरामि वीतमोहो। 
अथ चे पत्थयसी पवस्स देवा 'ति॥ 


- गिरिमानन्दो थेरो... । 
४. सुमनत्थेरगाथा 


३३०.“यं पत्थयानो धम्मेसु, उपज्झायो अनुग्गहि। 
अमतं अभिकङ्कन्तं, कतं कत्तब्बकं मया॥ 


३३९.“ अनुप्पत्तो सच्छिकतो, सयं धम्मो अनीतिहो। 
विसुद्धिजाणो निक्कङ्को, ब्याकरोमि तवन्तिके॥ 


३३२.“पुब्बेनिवासं जानामि, दिब्बचक्खु विसोधितं । 
सदत्थो मे अनुप्पत्तो, कतं बुद्धस्स सासनं॥ 


३३३.*अप्पमत्तस्स मे सिक्खा, सुस्सुता तव सासने। 
सब्बे मे आसवा खीणा, नत्थि दानि पुनब्भवो॥ 


३३४: अनुसासि मं अरियवता, अनुकम्पि अनुग्गहि । 
अमोघो तुय्हमोवादो, अन्तेवासिम्हि सिक्खितो”ति॥ 


... सुमनो थेरो... । 
५. वडत्थेरगाथा 


३३५:-साधू हि किर मे माता, पतोदं उपदंसयि। 

यस्साहं वचनं सुत्वा, अनुसिट्ठो जनेत्तिया। 
आरद्भवीरियो पहितत्तो, पत्तो सम्बोधिमुत्तमं॥ 


३३६. अरहा दक्खिणेय्योम्हि, तेविज्जो अमतद्दसो। 
जेत्वा नमुचिनो सेनं, विहरामि अनासवो॥ 


३३७:'अज्झत्तञ्च बहिद्धा च, ये मे विज्जिसु आसवा। 
सब्बे असेसा उच्छिन्ना, न च उप्पज्जरे पुन॥ 


३३८:'विसारदा खो भगिनी, एतमत्थं अभासयि। 
“अपिहा नून मयिपि, वनथो ते न विज्जति'॥ 


३३९.“परियन्तकतं दुक्खं, अन्तिमोयं समुस्सयो । 
जातिमरणसंसारो, नत्थि दानि पुनब्भवो"ति॥ 


... वड्डो थेरो... । 
६. नदीकस्सपत्थेरगाथा 


३४०:*अत्थाय वत मे बुद्धो, नदिं नेरञ्जरं अगा। 
यस्साहं धम्मं सुत्वान, मिच्छादिङ्कि विवज्जयि॥ 


३४१:“यजि उच्चावचे यञ्ञे, अग्गिहुत्तं जुहि अहं । 
'एसा सुद्धी'ति मञ्जन्तो, अन्धभूतो [अन्धीभूतो (क०)] पुथुज्जनो॥ 


३४२:“दिट्ठिगहनपक्खन्दो [पक्खन्तो (सी०), पक्खन्नो (स्या० पी०)], परामासेन मोहितो। 
असुद्धि मञ्जिसं सुद्धि, अन्धभूतो अविद्दसु॥ 


३४३:मिच्छादिद्वि पहीना मे, भवा सब्बे पदालिता [विदालिता (क०)]। 
जुहामि दक्खिणेय्यग्गिं, नमस्सामि तथागतं॥ 


३४ ४मोहा सब्बे पहीना मे, भवतण्हा पदालिता। 
विक्खीणो जातिसंसारो, नत्थि दानि पुनब्भवो”ति॥ 


... नदीकस्सपो थेरो... । 
७. गयाकस्सपत्थेरगाथा 


३४५९'पातो मज्झन्हिकं सायं, तिकखत्तुं दिवसस्सहं । 

ओतरिं उदकं सोहं, गयाय गयफग्गुया॥ 


३४६:“यं मया पकतं पापं, पुब्बे अञ्ञासु जातिसु । 
तं दानीध पवाहेमि', एबंदिड्टि पुरे अहुं॥ 


३४७:“सुत्वा सुभासितं वाचं, धम्मत्थसहितं पदं । 
तथं याथावकं अत्थं, योनिसो पच्चवेक्खिसं । 


३४८: निन्हातसब्बपापोम्हि, निम्मलो पयतो सुचि। 
सुद्धो सुद्धस्स दायादो, पृत्तो बुद्भस्स ओरसो॥ 


३४९:'ओगस्हदुङ्गिकं सोतं, सब्बपापं पवाहयिं। 
तिस्सो विज्जा अज्झगमि, कतं बुद्भस्स सासन" न्ति॥ 


... गयाकस्सपो थेरो... । 
८. वक्कलित्थेरगाथा 


३५०: वातरोगाभिनीतो त्वं, विहरं कानने वने। 
पविट्ठगोचरे लूखे, कथं भिक्खु करिस्ससि॥ 


३५९. पीतिसुखेन विपुलेन, फरमानो समुस्सयं । 
लूखम्पि अभिसम्भोन्तो, विहरिस्सामि कानने॥ 


३५२:"भावेन्तो सतिपद्ठाने, इन्द्रियानि बलानि च। 
बोज्झङ्गानि च भावेन्तो, विहरिस्सामि कानने॥ 


३५३: आरद्भवीरिये पहितत्ते, निच्चं दळहपरक्कमे [आरद्भवीरियो पहितत्तो, निच्चं दळहपरक्कमो (सी०)]। 
समग्गे सहिते दिस्वा, विहरिस्सामि कानने॥ 


३५४ अनुस्सरन्तो सम्बुद्धं, अग्गं दन्तं समाहितं । 
अतन्दितो रत्तिन्दिवं, विहरिस्सामि कानने"ति॥ 


... वक्कलित्थेरो... । 
९. विजितसेनत्थेरगाथा 


३५५: ओलग्गेस्सामि ते चित्त, आणिद्वारेव हत्थिनं । 
न तं पापे नियोजेस्सं, कामजाल [कामजालं (स्या०)] सरीरज [सरीरजं (स्या० क०)]॥ 

३५६:'त्वं ओलग्गो न गच्छसि [न गञ्छिसि (पी)], द्वारविवरं गजोव अलभन्तो। 
न च चित्तकलि पुनप्पुनं, पसक्क [पसहं (सी० स्या० पी०)] पापरतो चरिस्ससि॥ 


३५७:'यथा कुञ्जरं अदन्तं, नवग्गहमङ्कुसग्गहो । 
बलवा आवत्तेति अकामं, एवं आवत्तयिस्सं तं॥ 


३५८:-यथा वरहयदमकुसलो, सारथि पवरो दमेति आजञ्ञं । 
एवं दमयिस्सं तं, पतिट्टितो पञ्चसु बलेसु॥ 


३५९:*सतिया तं निबन्धिस्सं, पयृत्तो ते दमेस्सामि [पयतत्तो वोदपेस्सामि (सी०)]। 
वीरियधुरनिग्गहितो, न यितो दूरं गमिस्ससे चित्ता"ति॥ 


... विजितसेनो थेरो... । 
१०. यसदत्तत्थेरगाथा 


३६०: “उपारम्भचित्तो दुम्मेधो, सुणाति जिनसासनं । 
आरका होति सद्भम्मा, नभसो पथवी यथा॥ 


३६१.““उपारम्भचित्तो दुम्मेधो, सुणाति जिनसासनं । 
परिहायति सद्भम्मा, काळपक्खेव चन्दिमा॥ 


३६२. “उपारम्भचित्तो दुम्मेधो, सुणाति जिनसासनं । 
परिसुस्सति सद्भम्मे, मच्छो अप्पोदके यथा॥ 


३६३.उपारम्भचित्तो दुम्मेधो, सुणाति जिनसासनं । 
न विरूहति सद्भम्मे, खेत्ते बीजंव पूतिकं॥ 


३६४:°यो च तुडेन चित्तेन, सुणाति जिनसासनं । 
खेपेत्वा आसवे सब्बे, सच्छिकत्वा अकुप्पतं । 
पप्पुय्य परमं सन्तिं, परिनिब्बातिनासवो"ति॥ 


... यसदत्तो थेरो... । 
११. सोणकुटिकण्णत्थेरगाथा 


३६५:उपसम्पदा च मे लद्धा, विमत्तो चम्हि अनासवो। 
सो च मे भगवा दिट्ठो, विहारे च सहावसि॥ 

३६६.'बहुदेव रत्ति भगवा, अब्भोकासेतिनामयि। 
विहारकुसलो सत्था, विहारं पाविसी तदा॥ 


३६७:'सन्थरित्वान सङ्घाटिं, सेय्यं कप्पेसि गोतमो । 
सीहो सेलगुहायंव, पहीनभयभेरवो॥ 


३६८:“ततो कल्याणवाक्करणो, सम्मासम्बुद्भसावको । 
सोणो अभासि सद्भम्मं, बुद्धसेड्डस्स सम्मुखा॥ 


३६९. 'पञ्चक्खन्धे परिञ्ञाय, भावयित्वान अञ्जसं। 
पप्पुय्य परमं सन्तिं, परिनिन्बिस्सत्यनासवो"ति॥ 


... सोणो कुटिकण्णथेरो... । 
१२. कोसियत्थेरगाथा 


३७०:'यो वे गरूनं वचनञ्जु धीरो, वसे च तम्हि जनयेथ पेमं । 
सो भत्तिमा नाम च होति पण्डितो, जत्वा च धम्मेसु विसेसि अस्स॥ 


३७१:“यं आपदा उप्पतिता उळारा, नक्खम्भयन्ते पटिसङ्क यन्तं । 
सो थामवा नाम च होति पण्डितो, जत्वा च धम्मेसु विसेसि अस्स॥ 


३७२:'यो वे समुद्दोव ठितो अनेजो, गम्भीरपञ्ञो निपुणत्थदस्सी। 
असंहारियो नाम च होति पण्डितो, जत्वा च धम्मेसु विसेसि अस्स॥ 


३७३: बहुस्सुतो धम्मधरो च होति, धम्मस्स होति अनुधम्मचारी। 
सो तादिसो नाम च होति पण्डितो, जत्वा च धम्मेसु विसेसि अस्स॥ 


३७४ अत्थञ्च यो जानाति भासितस्स, अत्थञ्च जत्वान तथा करोति। 
अत्थन्तरो नाम स होति पण्डितो, जत्वा च धम्मेसु विसेसि अस्सा”ति॥ 


... कोसियो थेरो... । 
पञ्चकनिपातो निट्टितो। 
ततुद्दानं - 


राजदत्तो सुभूतो च, गिरिमानन्दसुमना । 
वड्डो च कस्सपो थेरो, गयाकस्सपवक्कली॥ 

विजितो यसदत्तो च, सोणो कोसियसव्हयो। 
सट्टि च पञ्च गाथायो, थेरा च एत्थ द्वादसाति॥ 


६. छक्कनिपातो 
९. उरुवेळकस्सपत्थेरगाथा 


३७५:-दिस्वान पाटिहीरानि, गोतमस्स यसस्सिनो। 
न तावाहं पणिपतिं, इस्सामानेन वञ्चितो॥ 


३७६:“मम सङ्कप्पमञ्ञाय, चोदेसि नरसारथि। 
ततो मे आसि संवेगो, अब्भुतो लोमहंसनो॥ 


३७७/“पुब्बे जटिलभूतस्स, या मे सिद्धि परित्तिका। 
ताहं तदा निराकत्वा [निरंकत्वा (स्या० क०)], पब्बजि जिनसासने॥ 


३७८:'पुब्बे यञ्जेन सन्तुट्ठो, कामधातुपुरक्खतो । 
पच्छा रागञ्च दोसञ्च, मोहञ्चापि समूहनिं॥ 


३७९:“पुब्बेनिवासं जानामि, दिब्बचकखु विसोधितं । 
इद्भिमा परचित्तञ्ञू, दिब्बसोतञ्च पापुणि॥ 


३८०-*यस्स चत्थाय पब्बजितो, अगारस्मानगारियं। 
सो मे अत्थो अनुप्पत्तो, सब्बसंयोजनक्खयो'ति॥ 


... उरुवेळकस्सपो थेरो...। 
२. तेकिच्छकारित्थेरगाथा 


३८९. अतिहिता वीहि, खलगता साली । 
न च लभे पिण्डं, कथमहं कस्सं॥ 


३८२. बुद्धमप्पमेय्यं अनुस्सर पसन्नो। 
पीतिया फुटसरीरो होहिसि सततमुदग्गो॥ 


३८३-*धम्ममप्पमेय्यं अनुस्सर पसन्नो। 
पीतिया फुटसरीरो होहिसि सततमुदग्गो॥ 

३८४:"सङ्घमप्पमेय्यं अनुस्सर पसन्नो। 
पीतिया फुटसरीरो होहिसि सततमुदग्गो॥ 


३८५:°अब्भोकासे विहरसि, सीता हेमन्तिका इमा रत्यो। 
मा सीतेन परेतो विहञ्जित्थो, पविस त्वं विहारं फुसितग्गळं॥ 


३८६:“फुसिस्सं चतस्सो अप्पमञ्ञायो, ताहि च सुखितो विहरिस्सं । 
नाहं सीतेन विहञ्जिस्सं, अनिञ्जितो विहरन्तो”ति॥ 


... तेकिच्छकारी [तेकिच्छकानि (सी० स्या० पी०)] थेरो... । 
३. महानागत्थेरगाथा 


३८७:“यस्स सब्रह्मचारीसु, गारवो नूपलब्भति। 
परिहायति सद्भम्मा, मच्छो अप्पोदके यथा॥ 


३८८:“यस्स सब्रह्मचारीसु, गारवो नूपलब्भति। 
न विरूहति सद्भम्मे, खेत्ते बीजंव पूतिकं 


३८९.“ यस्स सब्रह्मचारीसु, गारवो नूपलब्भति। 
आरका होति निब्बाना [निब्बाणा (सी०)], धम्मराजस्स सासने॥ 


३९०.“*यस्स सब्रह्मचारीसु, गारवो उपलब्भति। 
न विहायति सद्धम्मा, मच्छो बव्होदके [बह्लोदके (सी०), बहोदके (स्या०)] यथा॥ 


३९१.““यस्स सब्रह्मचारीसु, गारवो उपलब्भति। 
सो विरूहति सद्भम्मे, खेत्ते बीजंव भद्दकं॥ 


३९२. यस्स सब्रह्मचारीसु, गारवो उपलब्भति । 
सन्तिके होति निब्बानं [निब्बाणं (सी०)], धम्मराजस्स सासने”ति॥ 


... महानागो थेरो... । 
४. कुल्लत्थेरगाथा 


३९३.“कुल्लो सिबथिकं गन्त्वा, अहस इत्थिमुञ्झितं । 
अपविद्धं सुसानस्मिं, खज्जन्ति किमिही फुटं॥ 


३९४:°आतुरं असुचि पूति, पस्स कुल्ल समुस्सयं। 

उग्घरन्तं पग्घरन्तं, बालानं अभिनन्दितं ॥ 


३९५:*धम्मादासं गहेत्वान, जाणदस्सनपत्तिया। 
पच्चवेक्खि इमं कायं, तुच्छं सन्तरबाहिरं॥ 


३९६.'यथा इदं तथा एतं, यथा एतं तथा इदं । 
यथा अधो तथा उद्धं, यथा उद्धं तथा अधो॥ 


३९७:"यथा दिवा तथा रत्ति, यथा रत्ति तथा दिवा। 
यथा पुरे तथा पच्छा, यथा पच्छा तथा पुरे॥ 


३९८.“पञ्चङ्गिकेन तुरियेन, न रती होति तादिसी। 
यथा एकग्गचित्तस्स, सम्मा धम्मं विपस्सतो”ति॥ 


... कुल्लो थेरो... । 
५. मालुक्यपुत्तत्थेरगाथा 


३९९.“मनुजस्स पमत्तचारिनो, तण्हा वड्डति मालुवा विय। 
सो प्लवती [प्लवति (सी० पी० क०), परिप्लबति (स्या०)] हरा हरं, फलमिच्छंव वनस्मि वानरो॥ 


४००:“यं एसा सहते [सहति (पी० क०)] जम्मी, तण्हा लोके विसत्तिका। 
सोका तस्स पवहुन्ति, अभिवट्टंव [अभिवुटुंब (स्या०), अभिवड्डंव (क०)] बीरणं॥ 


४०१:“यो चेतं सहते [सहति (पी० क०)] जम्मिं, तण्हं लोके दुरच्चयं | 
सोका तम्हा पपतन्ति, उदबिन्दूव पोक्खरा॥ 


४०२:'तं वो वदामि भद्दं वो, यावन्तेत्थ समागता। 
तण्हाय मूलं खणथ, उसीरत्थोव बीरणं । 
मा वो नळंव सोतोव, मारो भज्जि पुनप्पुनं ॥ 


४०३:-करोथ बुद्धवचनं, खणो वो मा उपच्चगा। 
खणातीता हि सोचन्ति, निरयम्हि समप्पिता॥ 


४०४पमादो रजो पमादो [सब्बदा (सी० क), सुत्तनिपातट्टकथायं उट्ठानसृत्तवण्णना ओलोकेतब्बा], पमादानुपतितो 


रजो। 
अप्पमादेन विज्जाय, अब्बहे सल्लमत्तनोति॥ 

... मालुक्यपुत्तो [मालुङ्क्यपुत्तो (सी० स्या० पी०)] थेरो... । 
६. सप्पदासत्थेरगाथा 


४०५६पण्णवीसतिवस्सानि, यतो पब्बजितो अहं। 
अच्छरासङ्घातमत्तम्पि, चेतोसन्तिमनज्झगं॥ 


४०६:अलद्धा चित्तस्सेकग्गं, कामरागेन अट्टितो [अददितो (स्या० सी० अट्ठ०), अड्डितो (क०)]। 
बाहा पग्गय्ह कन्दन्तो, विहारा उपनिक्खमि [नूपनिक्खमिं (सब्बत्थ), दुपनिक्खमि (?)]॥ 


४०७सत्थं वा आहरिस्सामि, को अत्थो जीवितेन मे। 
कथं हि सिक्खं पच्चकखं, कालं कुब्बेथ मादिसो॥ 


४०८:'तदाहं खुरमादाय, मञ्चकम्हि उपाविसिं। 
परिनीतो खुरो आसि, धमनि छेत्तुमत्तनो॥ 


४०९:"ततो मे मनसीकारो, योनिसो उदपज्जथ। 
आदीनवो पातुरहु, निब्बिदा समतिट्टथ॥ 


४१०: ततो चित्तं विमुच्च मे, पस्स धम्मसुधम्मतं । 
तिस्सो विज्जा अनुप्पत्ता, कतं बुद्भस्स सासन” न्ति॥ 


... सप्पदासो थेरो... । 
७.कातियानत्थेरगाथा 


४११.“उद्देहि निसीद कातियान, मा निद्दाबहुलो अह जागरस्सु। 
मा तं अलसं पमत्तबन्धु, कूटेनेव जिनातु मच्चुराजा॥ 


४१२:“सेय्यथापि [सयथापि (सी० पी०)] महासमुद्दवेगो, एवं जातिजरातिवत्तते तं । 
सो करोहि सुदीपमत्तनो त्वं, न हि ताणं तव विज्जतेव अञ्ञं॥ 


४१३:“सत्था हि विजेसि मग्गमेतं, सङ्गा जातिजराभया अतीतं । 
पुब्बापररत्तमप्पमत्तो, अनुयुञ्जस्सु दळहं करोहि योगं॥ 


४१४६“पुरिमानि पमुञ्च बन्धनानि, सङ्घाटिखुरमृण्डभिकखभोजी। 
मा खिड्डारतिञ्च मा निद्द, अनुयुञ्जित्थ झाय कातियान॥ 


४१५:-झायाहि जिनाहि कातियान, योगक्खेमपथेसु कोविदोसि । 


www.tipitaka.org Vipassana Research Institute 


पप्पुय्य अनुत्तरं विसुद्धि, परिनिब्बाहिसि वारिनाव जोति॥ 


४१६:“पज्जोतकरो परित्तरंसो, वातेन विनम्यते लताव । 
एवम्पि तुवं अनादियानो, मारं इन्दसगोत्त निद्धुनाहि । 
सो वेदयितासु वीतरागो, कालं कङ्क इधेव सीतिभूतो ति॥ 


... कातियानो थेरो...। 
८. मिगजालत्थेरगाथा 


४१७:“सुदेसितो चक्खुमता, बुद्धेनादिच्चबन्धुना। 
सब्बसंयोजनातीतो, सब्बवट्टविनासनो॥ 


४१८:“निय्यानिको उत्तरणो, तण्हामूलविसोसनो । 
विसमूलं आघातनं, छेत्वा पापेति निब्बुति॥ 


४१९/“अज्ञाणमूलभेदाय, कम्मयन्तविघाटनो । 
विज्ञाणानं परिग्गहे, आणवजिरनिपातनो॥ 


४२०:“वेदनान विञ्ञापनो, उपादानप्पमोचनो । 
भवं अङ्गारकासुंव, जाणेन अनुपस्सनो [अनुपस्सको (सी० पी०)]॥ 


४२१:“महारसो सुगम्भीरो, जरामच्चुनिवारणो । 
अरियो अट्टुङ्गीको मग्गो, दुक्खूपसमनो सिवो॥ 


४२२:“कम्मं कम्मन्ति जत्वान, विपाकञ्च विपाकतो। 
पटिच्चुप्पन्नधम्मानं, यथावालोकदस्सनो । 
महाखेमङ्गमो सन्तो, परियोसानभद्दको”ति॥ 


... मिगजालो थेरो... । 
९. पुरोहितपृत्तजेन्तत्थेरगाथा 


४२३:-जातिमदेन मत्तोहं, भोगइस्सरियेन च। 
सण्ठानवण्णरूपेन, मदमत्तो अचारिहं॥ 


४२८४-नात्तनो समकं कञ्चि, अतिरेकं च मञ्जिसं । 
अतिमानहतो बालो, पत्थद्भो उस्सितद्धजो॥ 

४२“मातरं पितरञ्चापि, अञ्ञेपि गरुसम्मते। 
न कञ्चि अभिवादेसि, मानत्थद्धो अनादरो॥ 


४२६:दिस्वा विनायकं अग्गं, सारथीनं वरुत्तमं । 
तपन्तमिव आदिच्चं, भिक्खुसङ्गपुरक्खतं॥ 


४२७“मानं मदञ्च छड्टेत्वा, विप्पसन्नेन चेतसा। 
सिरसा अभिवादेसि, सब्बसत्तानमुत्तमं॥ 


४२८: अतिमानो च ओमानो, पहीना सुसमूहता। 
अस्मिमानो समुच्छिन्नो, सब्बे मानविधा हता 'ति॥ 


... जेन्तो पुरोहितपृत्तो थेरो... । 
१०. सुमनत्थेरगाथा 


४२९:यदा नवो पब्बजितो, जातिया सत्तवस्सिको। 
इद्धिया अभिभोत्वान, पन्नगिन्दं महिद्धिकं॥ 


४३०:"उपज्झायस्स उदकं, अनोतत्ता महासरा। 
आहरामि ततो दिस्वा, मं सत्था एतदब्रवि” ॥ 


४३१:“सारिपुत्त इमं पस्स, आगच्छन्तं कुमारकं । 
उदककुम्भमादाय, अज्झत्तं सुसमाहितं॥ 


४३२:'पासादिकेन वत्तेन, कल्याणइरियापथो। 
सामणेरोनुरुद्धस्स, इद्धिया च विसारदो॥ 


४३३: आजानीयेन आजञ्ञो, साधुना साधुकारितो । 
विनीतो अनुरुद्धेन, कतकिच्चेन सिक्खितो॥ 


४३४:सो पत्वा परमं सन्तिं, सच्छिकत्वा अकुप्पतं । 
सामणेरो स सुमनो, मा मं जञ्ञाति इच्छती”ति॥ 


... सुमनो थेरो... । 
९९. न्हातकमुनित्थेरगाथा 


४ ३५वातरोगाभिनीतो त्वं, विहरं कानने वने। 

पविद्धगोचरे लूखे, कथं भिक्खु करिस्ससि” ॥ 


४३६: पीतिसुखेन विपुलेन, फरित्वान समुस्सयं । 
लूखम्पि अभिसम्भोन्तो, विहरिस्सामि कानने॥ 


४३७-भावेन्तो सत्त बोज्झङ्गे, इन्द्रियानि बलानि च। 
झानसोखुम्मसम्पन्नो [झानसुखुमसम्पन्नो (स्या० क०)], विहरिस्सं अनासवो॥ 


४३८:'विप्पमुत्तं किलेसेहि, सुद्धचित्तं अनाविलं । 
अभिण्हं पच्चवेक्खन्तो, विहरिस्सं अनासवो॥ 


४३९:'अज्झत्तञ्च बहिद्धा च, ये मे विज्जिंसु आसवा। 
सब्बे असेसा उच्छिन्ना, न च उप्पज्जरे पुन॥ 


४४०-पञ्चकखन्धा परिञ्ञाता, तिइन्ति छिन्नमूलका । 
दुक्खक्खयो अनुप्पत्तो, नत्थि दानि पुनब्भवो"ति॥ 


... न्हातकमुनित्थेरो... । 
९२. ब्रह्मदत्तत्थेरगाथा 


४४९:-अक्कोधस्स कुतो कोधो, दन्तस्स समजीविनो। 
सम्मदञ्ञा विमुत्तस्स, उपसन्तस्स तादिनो॥ 


४४२.तस्सेव तेन पापियो, यो कुद्धं पटिकुञ्झति। 
कुद्धं अप्पटिकुञ्झन्तो, सङ्गामं जेति दुञ्जयं॥ 


४४३.सं० नि० १.१८८, २५०] “उभिन्नमत्थं चरति, अत्तनो च परस्स च। 
परं सङ्कुपितं जत्वा, यो सतो उपसम्मति॥ 


४४ ्व॑सं० नि० १.१८८, २५०] “उभिन्नं तिकिच्छन्तं तं, अत्तनो च परस्स च। 
जना मञ्जन्ति बालोति, ये धम्मस्स अकोविदा॥ 


४४५६:उप्पज्जे ते सचे कोधो, आवज्ज ककचूपमं । 
उप्पज्जे चे रसे तण्हा, पृत्तमंसूपमं सर॥ 


४४६सचे धावति चित्तं ते, कामेसु च भवेसु च। 
खिप्पं निग्गण्ह सतिया, किट्ठादँ विय दुप्पसु''न्ति। 

... ब्रह्मदत्तो थेरो... । 
९३. सिरिमण्डत्थेरगाथा 


४४७उदा० ४५; चूळव° ३८५; परि० ३३९] “छन्नमतिवस्सति, वरिवटं नातिवस्सति । 
तस्मा छन्नं विवरेथ, एवं तं नातिवस्सति॥ 


४४८.सं० नि० १.६६; नेत्ति० १८] “मच्चुनाब्भहतो लोको, जराय परिवारितो । 
तण्हासल्लेन ओतिण्णो, इच्छाधूपायितो सदा॥ 


४४ ९.मच्चुनाब्भहतो लोको, परिक्खित्तो जराय च। 
हञ्ञति निच्चमत्ताणो, पत्तदण्डोब तक्करो॥ 


४५०. आगच्छन्तग्गिखन्धाव, मच्चु ब्याधि जरा तयो। 
पच्चुग्गन्तुं बलं नत्थि, जवो नत्थि पलायितुं ॥ 


४५९: अमोघं दिवसं कयिरा, अप्पेन बहुकेन वा। 
यं यं विजहते [विरहते (सी० पी०), विवहते (स्या०)] रत्ति, तदूनं तस्स जीवितं 


४५२चरतो तिट्ठुतो वापि, आसीनसयनस्स वा। 
उपेति चरिमा रत्ति, न ते कालो पमज्जितु”न्ति॥ 


... सिरिमण्डो [सिरिमन्दो (सी०)] थेरो...। 
१४. सब्बकामित्थेरगाथा 


४५३'द्रिपादकोयं असुचि, दुग्गन्धो परिहीरति [परिहरति (क०)]। 
नानाकुणपपरिपूरो, विस्सवन्तो ततो ततो॥ 


४५४:मिगं निलीनं कूटेन, बळिसेनेव अम्बुजं । 
वानरं विय लेपेन, बाधयन्ति पुथुज्जनं॥ 


४५६:रूपा सद्दा रसा गन्धा, फोठुब्बा च मनोरमा । 
पञ्च कामगुणा एते, इत्थिरूपस्मि दिस्सरे॥ 


४५६/“ये एता उपसेवन्ति, रत्तचित्ता पुथुज्जना । 
वड्डेन्ति कटसिं घोरं, आचिनन्ति पुनब्भवं॥ 


४५७यो चेता परिवज्जेति, सप्पस्सेव पदा सिरो। 

सोमं विसत्तिकं लोके, सतो समतिवत्तति॥ 


४५८:'कामेस्वादीनवं दिस्वा, नेक्खम्मं दहु खेमतो । 
निस्सटो सब्बकामेहि, पत्तो मे आसवकखयो”ति॥ 


... सब्बकामित्थेरो... । 
छक्कनिपातो निट्टितो। 
ततुद्दानं - 


उरुवेळकस्सपो च, थेरो तेकिच्छकारि च। 
महानागो च कुल्लो च, मालुक्यो [मालुतो (सी० क०), मालुङ्क्यो (स्या०)] सप्पदासको॥ 


कातियानो मिगजालो, जेन्तो सुमनसव्हयो । 
न्हातमुनि ब्रह्मदत्तो, सिरिमण्डो सब्बकामी च। 
गाथायो चतुरासीति, थेरा चेत्थ चतुद्दसाति॥ 


७. सत्तकनिपातो 
१. सुन्दरसमुहत्थेरगाथा 


४५९:-अलङ्कता सुवसना, मालधारी [मालाभारी (सी०), मालभारी (स्या०)] बिभूसिता । 
अलत्तककतापादा, पादुकारुस्ह वेसिका॥ 


४६०:'पादुका ओरुहित्वान, पुरतो पञ्जलीकता। 
सा मं सण्हेन मुदुना, म्हितपुब्बं [मिहितपुब्बं (सी०)] अभासथ”॥ 


४६१:“युवासि त्वं पब्बजितो, तिट्ठाहि मम सासने। 
भुञ्ज मानुसके कामे, अहं वित्तं ददामि ते । 
सच्चं ते पटिजानामि, अग्गिं वा ते हरामहं॥ 


४६२:'यदा जिण्णा भविस्साम, उभो दण्डपरायना। 
उभोपि पब्बजिस्साम, उभयत्थ कटग्गहो” ॥ 


४६३:“तज्च दिस्वान याचन्ति, वेसिकं पञ्जलीकतं । 
अलङ्कतं सुबसनं, मच्चुपासंव ओड्ितं॥ 

४६४ ततो मे मनसीकारो...पे०... निब्बिदा समतिट्ठथ॥ 
४६५-ततो चित्तं विमुच्चि मे...पे०... कतं बुद्धस्स सासन न्ति॥ 
... सुन्दरसमुद्दो थेरो... । 


२. लकुण्डकभददियत्थेरगाथा 


४६६प्ररे अम्बाटकारामे, वनसण्डम्हि भद्दियो। 
समूलं तण्हमब्बुय्ह, तत्थ भद्दोव झायति [भद्दो'धिझायायति (सी०), भद्दो झयायति (स्या० सी० अट्ट०)]॥ 


४६७रमन्तेके मुदिङ्गेहि [मृतिङ्गेहि (सी० अट्ठ०)], बीणाहि पणवेहि च। 
अहञ्च रुक्खमूलस्मिं, रतो बुद्भस्स सासने॥ 


४६८:“बुद्धो चे [बुद्धो च (सब्बत्थ)] मे वरं दज्जा, सो च लब्भेथ मे वरो। 
गण्हेहं सब्बलोकस्स, निच्चं कायगतं सतिं॥ 


४६९:'ये मं रूपेन पामिंसु, ये च घोसेन अन्वगू। 
छन्दरागवसूपेता, न मं जानन्ति ते जना॥ 


४७०अज्झत्तञ्च न जानाति, बहिद्धा च न पस्सति। 
समन्तावरणो बालो, स वे घोसेन वुय्हति॥ 


४७९:'अज्झत्तञ्च न जानाति, बहिद्धा च विपस्सति। 
बहिद्भा फलदस्सावी, सोपि घोसेन वुय्हति॥ 


४७२: अज्झत्तञ्च पजानाति, बहिद्धा च विपस्सति। 
अनावरणदस्सावी, न सो घोसेन वुय्हती”ति॥ 


-. लकुण्डकभद्दियो थेरो... । 
३. भहत्थेरगाथा 


४७३.'एकपृत्तो अहं आसि, पियो मातु पियो पितु। 
बहूहि बतचरियाहि, लद्भो आयाचनाहि च॥ 


४७४:ते च मं अनुकम्पाय, अत्थकामा हितेसिनो। 
उभो पिता च माता च, बुद्भस्स उपनामयुं”॥ 


४७५:किच्छा लद्धो अयं पुत्तो, सुखुमालो सुखेधितो । 

इमं ददाम ते नाथ, जिनस्स परिचारकं ` ॥ 


४७६-सत्था च मं पटिग्गय्ह, आनन्दं एतदब्रवि। 
'पब्बाजेहि इमं खिप्पं, हेस्सत्याजानियो अयं॥ 


४७७:पब्बाजेत्वान मं सत्था, विहारं पाविसी जिनो। 
अनोग्गतस्मिं सूरियस्मिं, ततो चित्तं विमुच्चि मे॥ 


४७८:ततो सत्था निराकत्वा, पटिसल्लानवुट्टितो । 
"एहि भद्दा ति मं आह, सा मे आसूपसम्मदा॥ 


४७९:“जातिया सत्तवस्सेन, लद्भा मे उपसम्पदा। 
तिस्सो विज्जा अनुप्पत्ता, अहो धम्मसुधम्मता”ति॥ 


... भद्दे थेरो... । 
४. सोपाकत्थेरगाथा 


४८०:*दिस्वा पासादछायायं, चङ्कमन्तं नरुत्तमं । 
तत्थ नं उपसङ्कम्म, वन्दिस्सं [वन्दिसं (सी० पी०)] पुरिसुत्तमं॥ 


४८१:“एकंसं चीवरं कत्वा, संहरित्वान पाणयो। 
अनुचङ्कमिस्सं विरजं, सब्बसत्तानमृत्तमं॥ 


४८२:*ततो पञ्हे अपुच्छि मं, पञ्हानं कोविदो विद्‌ । 
अच्छम्भी च अभीतो च, ब्याकासिं सत्थुनो अहं॥ 


४८३:विस्सञ्जितेसु पञ्हेसु, अनुमोदि तथागतो। 
भिक्खुसङ्घं विलोकेत्वा, इममत्थं अभासथ'॥ 


४८४८:लाभा अङ्गानं मगधानं, येसायं परिभुञ्जति। 
चीवरं पिण्डपातञ्च, पच्चयं सयनासनं । 
पच्चुड्ठानञ्च सामीचि, तेसं लाभा "ति चाब्रवि॥ 


४८५ अज्जतग्गे मं सोपाक, दस्सनायोपसङ्कम। 
एसा चेव ते सोपाक, भवतु उपसम्पदा'॥ 


४८६/“जातिया सत्तवस्सोहं, लद्भान उपसम्पदं। 

धारेमि अन्तिमं देहं, अहो धम्मसुधम्मता"ति॥ 
... सोपाको थेरो... । 
५. सरभङ्गत्थेरगाथा 


४८७-सरे हत्थेहि भञ्जित्वा, कत्वान कुटिमच्छिसं । 
तेन मे सरभङ्गोति, नामं सम्मुतिया अहु॥ 


४८८:“न मय्हं कप्पते अज्ज, सरे हत्थेहि भञ्जितुं । 
सिक्खापदा नो पञ्ञत्ता, गोतमेन यसस्सिना॥ 


४८९:-सकलं समत्तं रोगं, सरभङ्गो नाहसं पुब्बे। 
सोयं रोगो दिट्ठो, बचनकरेनातिदेवस्स॥ 


४९०:'येनेव मग्गेन गतो विपस्सी, येनेव मग्गेन सिखी च वेस्सभू। 
ककुसन्धकोणागमनो च कस्सपो, तेनञ्जसेन अगमासि गोतमो॥ 


४९१:“वीततण्हा अनादाना, सत्त बुद्धा खयोगधा । 
येहायं देसितो धम्मो, धम्मभूतेहि तादिभि॥ 


४९२:'चत्तारि अरियसच्चानि, अनुकम्पाय पाणिनं । 
दुक्खं समुदयो मग्गो, निरोधो दुक्खसङ्घयो॥ 


४९३:यस्मिं निवत्तते [यस्मिं न निब्बत्तते (क०)] दुक्खं, संसारस्मिं अनन्तकं । 
भेदा इमस्स कायस्स, जीवितस्स च सङ्घया। 
अञ्जो पुनब्भवो नत्थि, सुविमृत्तोम्हि सब्बधी'ति॥ 


... सरभङ्गो थेरो... । 
सत्तकनिपातो निट्टितो। 
ततुद्दानं - 


सुन्दरसमुद्दो थेरो, थेरो लकुण्डभद्दियो। 
भद्दो थेरो च सोपाको, सरभङ्गो महाइसि। 
सत्तके पञ्चका थेरा, गाथायो पञ्चतिंसतीति॥ 


www.tipitaka.org 


Page 68 sur 138 


Vipassana Research Institute 


Page 69 sur 138 


८. अट्टुकनिपातो 
९. महाकच्चायनत्थेरगाथा 


४९४: कम्मं बहुकं न कारये, परिवज्जेय्य जनं न उय्यमे। 
सो उस्सुक्को रसानुगिद्धो, अत्थं रिञ्चति यो सुखाधिवाहो॥ 


४९५:-पङ्कोति हि नं अवेदयुं, यायं वन्दनपूजना कुलेसु । 
सुखुमं सल्लं दुरुब्बहं, सक्कारो कापुरिसेन दुज्जहो॥ 


४९६:'न परस्सुपनिधाय, कम्मं मच्चस्स पापकं । 
अत्तना तं न सेवेय्य, कम्मबन्धूहि मातिया॥ 


४९७: परे वचना चोरो, न परे वचना मुनि। 
अत्ता च नं यथावेदि [यथा वेत्ति (सी०)], देवापि नं तथा विदू॥ 


४९८:'परे च न विजानन्ति, मयमेत्थ यमामसे। 
ये च तत्थ विजानन्ति, ततो सम्मन्ति मेधगा॥ 


४९९:“जीवते वापि सप्पञ्जो, अपि वित्तपरिक्खयो। 
पञ्ञाय च अलाभेन [अभावेन (सी० अट्ठ०)], वित्तवापि न जीवति॥ 


५००:°सब्बं सुणाति सोतेन, सब्बं पस्सति चक्खुना । 
न च दिड सुतं धीरो, सब्बं उज्झितुमरहति॥ 


५०१. चकखुमास्स यथा अन्धो, सोतवा बधिरो यथा। 
पञ्जवास्स यथा मूगो, बलवा दुब्बलोरिव। 
अथ अत्थे समुप्पन्ने, सयेथ [पस्सेथ (क०)] मतसायिक न्ति॥ 


... महाकच्चायनो थेरो... । 
२. सिरिमित्तत्थेरगाथा 


५०२: अक्कोधनोनुपनाही, अमायो रित्तपेसुणो। 
स वे तादिसको भिक्खु, एवं पेच्च न सोचति॥ 


५०३:*अक्कोधनोनुपनाही, अमायो रित्तपेसुणो । 
गुत्तद्वारो सदा भिक्खु, एवं पेच्च न सोचति॥ 

५०४: अक्कोधनोनुपनाही, अमायो रित्तपेसुणो । 
कल्याणसीलो सो [यो (स्या०)] भिक्खु, एवं पेच्च न सोचति॥ 


५०५: अक्कोधनोनुपनाही, अमायो रित्तपेसुणो। 
कल्याणमित्तो सो भिक्खु, एवं पेच्च न सोचति॥ 


५०६: अक्कोधनोनुपनाही, अमायो रित्तपेसुणो। 
कल्याणपञ्जो सो भिक्खु, एवं पेच्च न सोचति॥ 


५०७६यस्स सद्धा तथागते, अचला सुप्पति्टिता। 
सीलञ्च यस्स कल्याणं, अरियकन्तं पसंसितं॥ 


५०८:'सङ्घे पसादो यस्सत्थि, उजुभूतञ्च दस्सनं । 
“अदलिद्दोति तं आहु, अमोघं तस्स जीवितं॥ 


५०९:'तस्मा सद्भञ्च सीलञ्च, पसादं धम्मदस्सनं । 
अनुयुञ्जेथ मेधावी, सरं बुद्धान सासन” न्ति॥ 


... सिरिमित्तो थेरो... । 
३. महापन्थकत्थेरगाथा 


५१०. *यदा पठममद्दक्खि, सत्थारमकुतोभयं । 
ततो मे अह॒ संवेगो, पस्सित्वा पुरिसुत्तमं॥ 


७११."सिरिं हत्थेहि पादेहि, यो पणामेय्य आगतं । 
एतादिसं सो सत्थारं, आराधेत्वा विराधये॥ 


५१२.“तदाहं पुत्तदारञ्च, धनधञ्ञजञ्च छड्टयिं। 
केसमस्सूनि छेदेत्वा, पब्बजि अनगारियं॥ 


५,१३.सिक्खासाजीवसम्पन्नो, इन्द्रियेसु सुसंवुतो । 
नमस्समानो सम्बुद्भं, विहासि अपराजितो॥ 
५९४: ततो मे पणिधी आसि, चेतसो अभिपत्थितो । 
न निसीदे मुहुत्तम्पि, तण्हासल्ले अनूहते॥ 
५१५:*तस्स मेवं विहरतो, पस्स वीरियपरक्कमं । 
तिस्सो विज्जा अनुप्पत्ता, कतं बुद्भस्स सासनं॥ 
५९१६. 'पुब्बेनिवासं जानामि, दिब्बचक्खु विसोधितं । 

अरहा दक्खिणेय्योम्हि, विप्पमुत्तो निरूपधि॥ 


५१७:“ततो रत्या विवसाने [विवसने (सी० स्या०)], सूरियस्सुग्गमनं पति। 
सब्बं तण्हं विसोसेत्वा, पल्लङ्केन उपाविसि”न्ति॥ 


... महापन्थको थेरो... । 
अट्टकनिपातो निड्ठितो। 
ततुद्दानं - 
महाकच्चायनो थेरो, सिरिमित्तो महापन्थको । 
एते अट्ठनिपातम्हि, गाथायो चतुवीसतीति॥ 


९. नवकनिपातो 


१. भूतत्थेरगाथा 


५१८. यदा दुक्खं जरामरणन्ति पण्डितो, अविद्दसू यत्थ सिता पुथुज्जना । 
दुक्खं परिञ्ञाय सतोव झायति, ततो रतिं परमतरं न विन्दति॥ 


५९९.“यदा दुक्खस्सावहर्नि विसत्तिकं, पपञ्चसङ्घातदुखाधिवाहिनि । 
तण्हं पहन्त्वान सतोव झायति, ततो रतिं परमतरं न विन्दति॥ 


५२०: यदा सिवं द्वेचतुरङ्गगामिनं, मग्गुत्तमं सब्बकिलेससोधनं । 
पञ्ञाय पस्सित्व सतोव झायति, ततो रतिं परमतरं न विन्दति॥ 


५२१.'यदा असोकं विरजं असङ्कतं, सन्तं पदं सब्बकिलेससोधनं । 
भावेति सञ्जोजनबन्धनच्छिदं, ततो रतिं परमतरं न विन्दति॥ 


५२२:*यदा नभे गज्जति मेघदुन्दुभि, धाराकुला विहगपथे समन्ततो । 
भिक्खू च पब्भारगतोव झायति, ततो रतिं परमतरं न विन्दति॥ 


५२३:यदा नदीनं कुसुमाकुलानं, विचित्त-वानेय्य-वटंसकानं । 
तीरे निसिन्नो सुमनोब झायति, ततो रतिं परमतरं न विन्दति॥ 


५२४:'यदा निसीथे रहितम्हि कानने, देवे गळन्तम्हि नदन्ति दाठिनो । 


www.tipitaka.org 


Page 71 sur 138 


Vipassana Research Institute 


भिक्खू च पब्भारगतोव झायति, ततो रति परमतर न विन्दति॥ 


७५२५:*यदा वितक्के उपरुन्धियत्तनो, नगन्तरे नगविवरं समस्सितो। 
वीतद्दरो वीतखिलोव झायति, ततो रतिं परमतरं न विन्दति॥ 


५२६: यदा सुखी मलखिलसोकनासनो, निरग्गळो निब्बनथो विसल्लो। 
सब्बासवे ब्यन्तिकतोव झायति, ततो रति परमतरं न विन्दती”ति॥ 


... भूतो थेरो... । 
नवकनिपातो निद्ठितो। 
ततुद्दानं - 


भूतो तथद्दसो थेरो, एको खग्गविसाणवा । 
नवकम्हि निपातम्हि, गाथायोपि इमा नवाति॥ 


१०. दसकनिपातो 
१. काळुदायित्थेरगाथा 


५२७: अङ्गारिनो दानि दुमा भदन्ते, फलेसिनो छदनं विप्पहाय। 
ते अच्चिमन्तोव पभासयन्ति, समयो महावीर भागी रसानं॥ 


५२८: दुमानि फुल्लानि मनोरमानि, समन्ततो सब्बदिसा पवन्ति। 

पत्तं पहाय फलमाससाना [फलमासमानो (क०)], कालो इतो पक्कमनाय वीर॥ 


५२९: नेवातिसीतं न पनातिउण्हं, सुखा उतु अद्धनिया भदन्ते। 
पस्सन्तु तं साकिया कोळिया च, पच्छामुखं रोहिनियं तरन्तं॥ 


५३०: आसाय कसते खेत्तं, बीजं आसाय वप्पति। 
आसाय वाणिजा यन्ति, समुह धनहारका। 
याय आसाय तिट्ठामि, सा मे आसा समिज्झतु॥ 


५३९.[सं० नि० १.१९८] “पुनप्पुनं चेव वपन्ति बीजं, पुनप्पुनं वस्सति देवराजा। 
पुनप्पुनं खेत्तं कसन्ति कस्सका, पुनप्पुनं धञ्ञमुपेति रइ ॥ 


५३२{सं० नि० १.१९८] “पुनप्पुनं याचनका चरन्ति, पुनप्पुनं दानपती ददन्ति । 

पुनप्पुनं दानपती ददित्वा, पुनप्पुनं सग्गमुपेन्ति ठानं॥ 


५३३:°वीरो हवे सत्तयुगं पुनेति, यस्मिं कुले जायति भूरिपञ्ञो। 
मञ्ञामहं सक्कति देवदेवो, तया हि जातो [तयाभिजातो (सी०)] मुनि सच्चनामो॥ 


५३४: सुद्धोदनो नाम पिता महेसिनो, बुद्धस्स माता पन मायनामा। 
या बोधिसत्तं परिहरिय कुच्छिना, कायस्स भेदा तिदिवम्हि मोदति॥ 


५३५६-सा गोतमी कालकता इतो चुता, दिब्बेहि कामेहि समङ्गिभूता । 
सा मोदति कामगुणेहि पञ्चहि, परिवारिता देवगणेहि तेहि॥ 


५३६ बुद्भस्स पृत्तोम्हि असय्हसाहिनो, अङ्गीरसस्सप्पटिमस्स तादिनो। 
पितुपिता मय्हं तुबंसि सक्क, धम्मेन मे गोतम अय्यकोसी”ति॥ 


... काळुदायी थेरो... । 
२. एकविहारियत्थेरगाथा 


५३७६पुरतो पच्छतो वापि, अपरो चे न विज्जति। 
अतीव फासु भवति, एकस्स वसतो वने॥ 


५३८: हन्द एको गमिस्सामि, अरञ्जं बुद्धवण्णितं । 
फासु [फासुं (स्या० पी०)] एकविहारिस्स, पहितत्तस्स भिकखुनो॥ 


५३९:“योगी-पीतिकरं रम्मं, मत्तकुञ्जरसेवितं । 
एको अत्तवसी खिप्पं, पविसिस्सामि काननं॥ 


५४०सुपुप्फिते सीतवने, सीतले गिरिकन्दरे। 
गत्तानि परिसिज्चित्वा, चङ्कमिस्सामि एकको॥ 


५४१: एकाकियो अदुतियो, रमणीये महावने । 
कदाहं विहरिस्सामि, कतकिच्चो अनासवो॥ 


५४ २:'एवं मे कत्तुकामस्स, अधिप्पायो समिज्झतु । 
साधियिस्सामहंयेव, नाञ्जो अञ्ञस्स कारको॥ 


५४ ३-एस बन्धामि सन्नाहं, पविसिस्सामि काननं । 
न ततो निक्खमिस्सामि, अप्पत्तो आसवक्खयं॥ 

५४ ४:मालुते उपवायन्ते, सीते सुरभिगन्धिके [गन्धके (स्या० पी० क०)]। 
अविज्जं दालयिस्सामि, निसिन्नो नगमुद्भनि॥ 


५४५६:वने कुसुमसञ्छन्ने, पब्भारे नून सीतले । 
विमृत्तिसुखेन सुखितो, रमिस्सामि गिरिब्बजे॥ 


५४६'सोहं परिपुण्णसङ्कप्पो, चन्दो पन्नरसो यथा। 
सब्बासवपरिक्खीणो, नत्थि दानि पुनब्भवो"ति॥ 


... एकविहारियो थेरो... । 
३. महाकप्पिनत्थेरगाथा 


५४: अनागतं यो पटिकच्च [पटिगच्च (सी०)] पस्सति, हितञ्च अत्थं अहितञ्च तं द्वयं । 
विद्देसिनो तस्स हितेसिनो वा, रन्धं न पस्सन्ति समेक्खमाना॥ 


५४पटि० म० १.१६० पटिसम्भिदामग्गे] “आनापानसती यस्स, परिपुण्णा सुभाविता। 
अनुपुब्बं परिचिता, यथा बुद्धेन देसिता। 
सोमं लोकं पभासेति, अब्भा मुत्तोव चन्दिमा॥ 


५४९: ओदातं वत मे चित्तं, अप्पमाणं सुभावितं । 
निब्बिद्धं पग्गहीतञ्च, सब्बा ओभासते दिसा॥ 


५५०:*जीवते वापि सप्पञ्ञजो, अपि वित्तपरिक्खयो । 
पञ्ञाय च अलाभेन, वित्तवापि न जीवति॥ 


५५९: "पञ्जा सुतविनिच्छिनी, पञ्जा कित्तिसिलोकवद्धनी। 
पञ्जासहितो नरो इध, अपि दुक्खेसु सुखानि विन्दति॥ 


५५२:'नायं अज्जतनो धम्मो, नच्छेरो नपि अब्भुतो । 
यत्थ जायेथ मीयेथ, तत्थ कि विय अमब्भृतं॥ 


५५३:अनन्तरं हि जातस्स, जीविता मरणं धुवं । 
जाता जाता मरन्तीध, एवंधम्मा हि पाणिनो॥ 


५५४:न हेतदत्थाय मतस्स होति, यं जीवितत्थं परपोरिसानं । 
मतम्हि रुण्णं न यसो न लोक्यं, न वण्णितं समणब्राह्मणेहि॥ 

५५५६ चक्खु सरीरं उपहन्ति तेन [उपहन्ति रुण्णं (सी०), उपहन्ति रोण्णं (स्या० पी०)], निहीयति वण्णबलं मती च। 
आनन्दिनो तस्स दिसा भवन्ति, हितेसिनो नास्स सुखी भवन्ति॥ 


५५६:तस्मा हि इच्छेय्य कुले वसन्ते, मेधाविनो चेव बहुस्सुते च। 
येसं हि पञ्जाविभवेन किच्चं, तरन्ति नावाय नदिंव पुण्ण”न्ति॥ 


.- महाकप्पिनो थेरो... । 
४. चूळपन्थकत्थेरगाथा 


५५७:दन्धा मय्हं गती आसि, परिभूतो पुरे अहं । 
भाता च मं पणामेसि, “गच्छ दानि तुवं घरं'॥ 


५५८: सोहं पणामितो सन्तो [भाता (अदु०)], सङ्घारामस्स कोटुके। 
दुम्मनो तत्थ अट्ठासि, सासनस्मिं अपेक्खवा॥ 


५५९:“भगवा तत्थ आगच्छि [आगञ्छि (सी० पी०)], सीसं मय्हं परामसि। 
बाहाय मं गहेत्वान, सङ्घारामं पवेसयि॥ 


५६०: °अनुकम्पाय मे सत्था, पादासि पादपुञ्छनि । 
"एतं सुद्ध अधिट्देहि, एकमन्तं स्वधिद्टितं' ॥ 


५६१. "तस्साहं वचनं सुत्वा, विहासि सासने रतो। 
समाधि पटिपादेसिं, उत्तमत्थस्स पत्तिया॥ 


५६२: 'पुब्बेनिवासं जानामि, दिब्बचक्खु विसोधितं । 
तिस्सो विज्जा अनुप्पत्ता, कतं बुद्भस्स सासनं॥ 


५६३:-सहस्सकखत्तुमत्तानं, निम्मिनित्वान पन्थको । 
निसीदम्बवने रम्मे, याव कालप्पवेदना॥ 


५६४ ततो मे सत्था पाहेसि, दूतं कालप्पवेदकं । 
पवेदितम्हि कालम्हि, वेहासादुपसङ्कमि [वेहासानुपसङ्कमि (स्या० क०)]॥ 


५६५ वन्दित्वा सत्थुनो पादे, एकमन्तं निसीदहं । 
निसिन्नं मं विदित्वान, अथ सत्था पटिग्गहि॥ 


५६६: आयागो सब्बलोकस्स, आहुतीनं पटिग्गहो। 

पुज्जक्खेत्तं मनुस्सानं, पटिगण्हित्थ दक्खिण''न्ति॥ 
... चूळपन्थको थेरो... । 
७. कप्पत्थेरगाथा 


५६७: नानाकुलमलसम्पुण्णो, महाउक्कारसम्भवो। 
चन्दनिकंव परिपक्क, महागण्डो महावणो॥ 


५६८: पुब्बरुहिरसम्पुण्णो, गूथकूपेन गाळिहतो [गूथकूपे निगाळिहतो (स्या० पी० क०)]। 
आपोपग्घरणो कायो, सदा सन्दति पूतिकं ॥ 


५६९: सट्विकण्डरसम्बन्धो, मंसलेपनलेपितो। 
चम्मकञ्चुकसन्नद्धो, पूतिकायो निरत्थको॥ 


५७०६ अट्टिसङ्घातघटितो, न्हारुसृत्तनिबन्धनो । 
नेकेसं संगतीभावा, कप्पेति इरियापथं॥ 


५७९:*धुवप्पयातो मरणाय, मच्चुराजस्स सन्तिके । 
इधेव छड्टयित्वान, येनकामङ्गमो नरो॥ 


५७२:*अविज्जाय निवुतो कायो, चतुगन्थेन गन्थितो । 
ओघसंसीदनो कायो, अनुसयजालमोत्थतो॥ 


५७३:पञ्चनीवरणे यृत्तो, वितक्केन समप्पितो । 
तण्हामूलेनानुगतो, मोहच्छादनछादितो॥ 


५७४:एवायं वत्तते कायो, कम्मयन्तेन यन्तितो। 
सम्पत्ति च विपत्यन्ता, नानाभावो विपज्जति॥ 


५७५:येमं कायं ममायन्ति, अन्धबाला पुथुज्जना। 
वड्डेन्ति कटसिं घोरं, आदियन्ति पुनब्भवं॥ 


५७६: येमं कायं विवज्जेन्ति, गूथलित्तंव पन्नगं । 
भवमूलं वमित्वान, परिनिब्बिस्सन्तिनासवा"ति [परिनिब्बन्तुनासवा (सी०)]॥ 


... कप्पो थेरो... । 


६. वङ्गन्तपृत्तउपसेनत्थेरगाथा 

५७७:विवित्तं अप्पनिग्घोसं, वाळमिगनिसेवितं । 
सेवे सेनासनं भिक्खु, पटिसल्लानकारणा॥ 


५७८: सङ्कारपुञ्जा आहत्वा [आहित्वा (क०)], सुसाना रथियाहि च। 
ततो सङ्घाटिकं कत्वा, लूखं धारेय्य चीवरं॥ 


५७९:'नीचं मनं करित्वान, सपदानं कुला कुलं । 
पिण्डिकाय चरे भिक्खु, गुत्तद्वारो सुसंबुतो॥ 


५८०:"लूखेनपि वा [लूखेनपि च (बहूसु)] सन्तुस्से, नाञ्ञं पत्थे रसं बहुं। 
रसेसु अनुगिद्धस्स, झाने न रमती मनो॥ 


५८१. अण्पिच्छो चेव सन्तुट्ठो, पविवित्तो बसे मुनि। 
असंसट्टो गहट्टेहि, अनागारेहि चूभयं॥ 


५८२: यथा जळो व मूगो व, अत्तानं दस्सये तथा। 
नातिवेलं सम्भासेय्य, सङ्घमज्झम्हि पण्डितो॥ 


५८३:'न सो उपवदे कञ्चि, उपघातं विवज्जये। 
संबुतो पातिमोकखस्मिं, मत्तञ्जू चस्स भोजने॥ 


५८४: सुग्गहीतनिमित्तस्स, चित्तस्सुप्पादकोविदो। 
समं अनुयुञ्जेय्य, कालेन च विपस्सनं॥ 


५८५:वीरियसातच्चसम्पन्नो, युत्तयोगो सदा सिया। 
न च अप्पत्वा दुक्खन्तं, विस्सासं एय्य पण्डितो॥ 


५८६:'एवं विहरमानस्स, सुद्धिकामस्स भिक्खुनो । 
खीयन्ति आसवा सब्बे, निब्बुतिञ्चाधिगच्छती”ति॥ 


... उपसेनो बङ्गन्तपुत्तो थेरो... । 
७. (अपर)-गोतमत्थेरगाथा 


५८७:विजानेय्य सकं अत्थं, अवलोकेय्याथ पावचनं । 
यञ्चेत्थ अस्स पतिरूपं, सामञ्ञं अज्झुपगतस्स॥ 


५८८:मित्तं इध च कल्याणं, सिक्खा विपुलं समादानं । 

सुस्सूसा च गरूनं, एतं समणस्स पतिरूपं॥ 


५८९:“बुद्धेसु सगारवता, धम्मे अपचिति यथाभूतं । 
सङ्घे च चित्तिकारो, एतं समणस्स पतिरूपं॥ 


५९०: आचारगोचरे युत्त, आजीवो सोधितो अगारस्हो। 
चित्तस्स च सण्ठपनं, एतं समणस्स पतिरूपं॥ 


५९१.““चारित्तं अथ वारित्तं, इरियापथियं पसादनियं। 
अधिचित्ते च आयोगो, एतं समणस्स पतिरूपं॥ 


५९२: आरञ्जकानि सेनासनानि, पन्तानि अप्पसद्दानि। 
भजितब्बानि मुनिना, एतं समणस्स पतिरूपं ॥ 


५९३:-सीलञ्च बाहुसच्चञ्च, धम्मानं पविचयो यथाभूतं । 
सच्चानं अभिसमयो, एतं समणस्स पतिरूपं॥ 


५९४: भावेय्य च अनिच्चन्ति, अनत्तसञ्ञं असुभसञ्ञजञ्च। 
लोकम्हि च अनभिरति, एतं समणस्स पतिरूपं॥ 


५९५:“भावेय्य च बोज्झङ्गे, इद्धिपादानि इन्द्रियानि बलानि । 
अङुङ्गमग्गमरियं, एतं समणस्स पतिरूपं॥ 


५९६:'तण्हं पजहेय्य मुनि, समूलके आसवे पदालेय्य। 
विहरेय्य विप्पमुत्तो, एतं समणस्स पतिरूप”न्ति॥ 


... गोतमो थेरो... । 
दसकनिपातो निट्टितो । 
ततुद्दानं - 


काळुदायी च सो थेरो, एकविहारी च कप्पिनो। 
चूळपन्थको कप्पो च, उपसेनो च गोतमो । 
सत्तमे दसके थेरा, गाथायो चेत्थ सत्ततीति॥ 


११. एकादसनिपातो 


www.tipitaka.org Vipassana Research Institute 


Page 79 sur 138 


९. संकिच्चत्थेरगाथा 


५९७:'कि तवत्थो वने तात, उज्जुहानोव पावुसे । 
वेरम्भा रमणीया ते, पविवेको हि झायिनं॥ 


५९८:“यथा अब्भानि वेरम्भो, वातो नुदति पावुसे । 
सञ्जा मे अभिकिरन्ति, विवेकपटिसञ्जुता॥ 


५९९:*अपण्डरो अण्डसम्भवो, सीवथिकाय निकेतचारिको। 
उप्पादयतेव मे सतिं, सन्देहस्मिं विरागनिस्सितं॥ 


६००:"यञ्च अञ्जे न रक्खन्ति, यो च अञ्जे न रक्खति। 
स वे भिक्खु सुखं सेति, कामेसु अनपेक्खवा॥ 


६०१." अच्छोदिका पृथुसिला, गोनङ्गलमिगायुता । 
अम्बुसेवालसञ्छन्ना, ते सेला रमयन्ति मं॥ 


६०२." वसितं मे अरञ्ञेसु, कन्दरासु गुहासु च। 
सेनासनेसु पन्तेसु, वाळमिगनिसेविते॥ 


६०३. इमे हञ्जन्तु वज्झन्तु, दुक्खं पप्पोन्तु पाणिनो' । 
सङ्कप्पं नाभिजानामि, अनरियं दोससंहितं॥ 


६०४:'परिचिण्णो मया सत्था, कतं बुद्धस्स सासनं । 
ओहितो गरुको भारो, भवनेत्ति समूहता॥ 


६०५ :“यस्स चत्थाय [यस्सत्थाय (सी०)] पब्बजितो, अगारस्मानगारियं । 
सो मे अत्थो अनुप्पत्तो, सब्बसंयोजनक्खयो॥ 


६०६. नाभिनन्दामि मरणं, नाभिनन्दामि जीवितं । 
कालञ्च पटिकङ्वामि, निब्बिसं भतको यथा॥ 


६०७:“नाभिनन्दामि मरणं, नाभिनन्दामि जीवितं । 
कालञ्च पटिकङ्कामि, सम्पजानो पतिस्सतो”ति॥ 


... संकिच्चो थेरो... । 
एकादसनिपातो निट्टितो। 

ततुद्दानं - 


संकिच्चथेरो एकोव, कतकिच्चो अनासवो। 
एकादसनिपातम्हि, गाथा एकादसेव चाति॥ 


१२. द्वादसकनिपातो 
९. सीलवत्थेरगाथा 


६०८:-सीलमेविध सिक्खेथ, अस्मिं लोके सुसिक्खितं । 
सीलं हि सब्बसम्पत्ति, उपनामेति सेवितं ॥ 


६०९.“सीलं रकखेय्य मेधावी, पत्थयानो तयो सुखे । 
पसंसं वित्तिलाभञ्च, पेच्च सग्गे पमोदनं [पेच्च सग्गे च मोदनं (सी० पी०)]॥ 


६१०.“सीलवा हि बहू मित्ते, सञ्ञमेनाधिगच्छति । 
दुस्सीलो पन मित्तेहि, धंसते पापमाचरं॥ 


६११.:अवण्णञ्च अकित्तिञ्च, दुस्सीलो लभते नरो। 
वण्णं कित्ति पसंसञ्च, सदा लभति सीलवा॥ 


६१२. आदि सीलं पतिट्ठा च, कल्याणानञ्च मातुकं । 
पमुखं सब्बधम्मानं, तस्मा सीलं विसोधये॥ 


६१३.“वेला च संवरं सीलं [संवरो सीलं (सी०), संवरसीलं (सी० अद्टु०)], चित्तस्स अभिहासनं । 
तित्थञ्च सब्बबुद्भानं, तस्मा सीलं विसोधये॥ 


६१४:'सीलं बलं अप्पटिमं, सीलं आवुधमुत्तमं । 
सीलमाभरणं सेट्टं, सीलं कवचमब्भुतं॥ 


६१५.“सीलें सेतु महेसकखो, सीलं गन्धो अनुत्तरो। 
सीलं विलेपनं सेट्टं, येन वाति दिसोदिसं॥ 


६१६.“सीलं सम्बलमेवग्गं, सीलं पाथेस्यमुत्तमं । 
सीलं सेट्ठो अतिवाहो, येन याति दिसोदिसं॥ 


६१७.:इधेव निन्दं लभति, पेच्चापाये च दुम्मनो। 
सब्बत्थ दुम्मनो बालो, सीलेसु असमाहितो॥ 

६१८.“इधेव कित्ति लभति, पेच्च सग्गे च सुम्मनो । 
सब्बत्थ सुमनो धीरो, सीलेसु सुसमाहितो॥ 


६१९.सीलमेव इध अग्गं, पञ्ञवा पन उत्तमो। 
मनुस्सेसु च देवेसु, सीलपञ्ञाणतो जय''न्ति॥ 


... सीलवो थेरो... । 
२. सुनीतत्थेरगाथा 


६२०.“नीचे कुलम्हि जातोहं, दलिद्दो अप्पभोजनो। 
हीनकम्मं [हीनं कम्मं (स्या०)] ममं आसि, अहोसिं पुप्फछड़को॥ 


६२१.“जिगुच्छितो मनुस्सानं, परिभूतो च वम्भितो । 
नीचं मनं करित्वान, वन्दिस्सं बहुकं जनं॥ 


६२२. अथद्दसासि सम्बुद्धं, भिक्खुसङ्गपुरक्खतं । 
पविसन्तं महावीरं, मगधानं पुरुत्तमं॥ 


६२३.“निक्खिपित्वान व्याभङ्गि, वन्दितुं उपसङ्कमि । 
ममेव अनुकम्पाय, अट्टासि पुरिसुत्तमो॥ 


६२४:'वन्दित्वा सत्थुनो पादे, एकमन्तं ठितो तदा। 
पब्बज्जं अहमायाचि, सब्बसत्तानमुत्तमं ॥ 


६२५:“ततो कारुणिको सत्था, सब्बलोकानुकम्पको। 
“एहि भिक्खू'ति मं आह, सा मे आसूपसम्पदा॥ 


६२६.“सोहं एको अरञ्जस्मिं, विहरन्तो अतन्दितो। 
अकासि सत्थुवचनं, यथा मं ओवदी जिनो॥ 


६२७: रत्तिया पठमं यामं, पुब्बजातिमनुस्सरि । 
रत्तिया मज्झिमं यामं, दिब्बचकखुं विसोधयि [दिब्बचक्खु विसोधितं (क०)] । 
रत्तिया पच्छिमे यामे, तमोखन्धं पदालयिं॥ 


६२८:ततो रत्या विवसाने, सूरियस्सुग्गमनं पति। 
इन्दो ब्रह्मा च आगन्त्वा, मं नमस्सिंसु पञ्जली॥ 

६२९.““नमो ते पुरिसाजञ्ञ, नमो ते पुरिसुत्तम। 
यस्स ते आसवा खीणा, दक्खिणेय्योसि मारिस'॥ 


६३०.“ततो दिस्वान मं सत्था, देवसङ्गपुरक्खतं । 
सितं पातुकरित्वान, इममत्थं अभासथ॥ 


६३१.[सु० नि० ६६० सृत्तनिपातेपि] “तपेन ब्रह्मचरियेन, संयमेन दमेन च। 
एतेन ब्राह्मणो होति, एतं ब्राह्मणमृत्तम'”'न्ति॥ 


... सुनीतो थेरो... । 
द्वादसकनिपातो निट्टितो। 
ततुद्दानं - 


सीलवा च सुनीतो च, थेरा द्वे ते महिद्धिका । 
द्वादसम्हि निपातम्हि, गाथायो चतुवीसतीति॥ 


१३. तेरसनिपातो 
९. सोणकोळिविसत्थेरगाथा 


६३२.'याहु रट्टे समुक्कट्ठो, रञ्जो अङ्गस्स पद्धगू [पत्थगू (स्या०), पडुगू (क०)]। 
स्वाज्ज धम्मेसु उक्कट्टो, सोणो दुक्खस्स पारगू॥ 


६३३.“पञ्च छिन्दे पञ्च जहे, पञ्च चुत्तरि भावये। 
पञ्चसङ्गातिगो भिक्खु, ओघतिण्णोति वुच्चति॥ 


६३४:'उन्नळस्स पमत्तस्स, बाहिरासस्स [बाहिरासयस्स (क०)] भिक्खुनो । 
सीलं समाधि पञ्ञा च, पारिपूरिं न गच्छति॥ 


६३५:“यज्हि किच्चं अपविद्धं [तदपविद्धं (सी० स्या०)], अकिच्चं पन करीयति। 
उन्नळानं पमत्तानं, तेसं वड़न्ति आसवा॥ 


६३६.येसञ्च सुसमारद्भा, निच्चं कायगता सति। 
अकिच्चं ते न सेवन्ति, किच्चे सातच्चकारिनो। 
सतानं सम्पजानानं, अत्थं गच्छन्ति आसवा॥ 

६३७:'उजुमग्गम्हि अकखाते, गच्छथ मा निवत्तथ। 
अत्तना चोदयत्तानं, निब्बानमभिहारये॥ 


६३८:अच्चारद्भम्हि वीरियम्हि, सत्था लोके अनुत्तरो। 
बीणोपमं करित्वा मे, धम्मं देसेसि चक्खुमा । 
तस्साहं वचनं सुत्वा, विहासि सासने रतो॥ 


६३९. -समथं पटिपादेसिं, उत्तमत्थस्स पत्तिया । 
तिस्सो विज्जा अनुप्पत्ता, कतं बुद्भस्स सासनं॥ 


६४०:"नेक्खम्मे [निकखमे (क०), नेक्खम्मं (महाव० २४४; अ० नि० ६.५५)] अधिमुत्तस्स, पविवेकञ्च चेतसो। 
अब्यापज्झाधिमुत्तस्स [अब्यापज्झाधिम्हत्तस्स (क०)], उपादानक्खयस्स च॥ 


६४१:“तण्हक्खयाधिमुत्तस्स, असम्मोहञ्च चेतसो। 
दिस्वा आयतनुप्पादं, सम्मा चित्तं विमुच्चति॥ 


६४ २:'तस्स सम्मा विमृत्तस्स, सन्तचित्तस्स भिक्खुनो । 
कतस्स पटिचयो नत्थि, करणीयं न विज्जति॥ 


६४३:-सेलो यथा एकघनो [एकघनो (क०)], वातेन न समीरति। 
एवं रूपा रसा सद्दा, गन्धा फस्सा च केवला॥ 


६४ ४-इट्टा धम्मा अनिट्ठा च, नप्पवेधेन्ति तादिनो। 
ठितं चित्तं विसञ्ञुत्तं, बयञ्चस्सानुपस्सती'ति॥ 


... सोणो कोळिविसो थेरो... । 
तेरसनिपातो निद्ठितो। 
ततुद्दानं - 


सोणो कोळिविसो थेरो, एकोयेव महिद्धिको । 
तेरसम्हि निपातम्हि, गाथायो चेत्थ तेरसाति॥ 


१४. चुहसकनिपातो 


९. खदिरवनियरेवतत्थेरगाथा 

६४ यदा अहं पब्बजितो, अगारस्मानगारियं। 
नाभिजानामि सङ्कप्पं, अनरियं दोससंहितं॥ 


६४६:““इमे हञ्जन्तु वज्झन्तु, दुक्खं पप्पोन्तु पाणिनो' । 
सङ्कप्पं नाभिजानामि, इमस्मिं दीघमन्तरे॥ 


६४७मेत्तञ्च अभिजानामि, अप्पमाणं सुभावितं । 
अनुपुब्बं परिचितं, यथा बुद्धेन देसितं॥ 


६४८: सब्बमित्तो सब्बसखो, सब्बभूतानुकम्पको। 
मेत्तचित्तञ्च [मेत्तं चित्तं (सी० स्या०)] भावेमि, अब्यापज्जरतो [अब्यापज्झरतो (सी० स्या०)] सदा॥ 


६४९:असंहीरं असंकुप्पं, चित्तं आमोदयामहं । 
ब्रह्मनिहारं भावेमि, अकापुरिससेवितं॥ 


६५०:अवितक्कं समापन्नो, सम्मासम्बुद्धसावको । 
अरियेन तुण्हीभावेन, उपेतो होति तावदे॥ 


६५९. यथापि पब्बतो सेलो, अचलो सुप्पतिट्वितो । 
एवं मोहक्खया भिक्खु, पब्बतोव न वेधति॥ 


६५२:*अनङ्गणस्स पोसस्स, निच्चं सुचिगवेसिनो । 
वालग्गमत्तं पापस्स, अब्भमत्तंव खायति॥ 


६५३:'नगरं यथा पच्चन्तं, गुत्तं सन्तरबाहिरं । 
एवं गोपेथ अत्तानं, खणो वो मा उपच्चगा॥ 


६५ ४: नाभिनन्दामि मरणं, नाभिनन्दामि जीवितं । 
कालञ्च पटिकङ्कामि, निन्बिसं भतको यथा॥ 


६५५'नाभिनन्दामि मरणं...पे०... सम्पजानो पतिस्सतो॥ 


६५६: 'परिचिण्णो मया सत्था, कतं बुद्धस्स सासनं । 
ओहितो गरुको भारो, भवनेत्ति समूहता॥ 


६५७:यस्स चत्थाय पब्बजितो, अगारस्मानगारियं। 
सो मे अत्थो अनुप्पत्तो, सब्बसंयोजनक्खयो॥ 


६५८: सम्पादेथप्पमादेन, एसा मे अनुसासनी। 

हन्दाहं परिनिब्बिस्सं, विप्पमृत्तोम्हि सब्बधी 'ति॥ 
... खदिरवनियरेवतो थेरो... । 
२. गोदत्तत्थेरगाथा 


६५९:-यथापि भद्दो आजञ्ञो, धुरे युत्तो धुरस्सहो [धुरासहो (अट्टु०)]। 
मथितो अतिभारेन, संयुगं नातिवत्तति॥ 


६६०:°एवं पञ्ञाय ये तित्ता, समुद्दो वारिना यथा । 
न परे अतिमञ्जन्ति, अरियधम्मोव पाणिनं॥ 


६६१९.काले कालवसं पत्ता, भवाभववसं गता। 
नरा दुक्खं निगच्छन्ति, तेध सोचन्ति माणवा [मानवा (सी०)]॥ 


६६२.“उन्नता सुखधम्मेन, दुक्खधम्मेन चोनता । 
द्वयेन बाला हञ्जन्ति, यथाभूतं अदस्सिनो॥ 


६६३.ये च दुक्खे सुखस्मिञ्च, मज्झे सिब्बिनिमच्चगू। 
ठिता ते इन्दखीलोव, न ते उन्नत ओनता॥ 


६६४:'न हेव लाभे नालाभे, न यसे न च कित्तिया। 
न निन्दायं पसंसाय, न ते दुक्खे सुखम्हि॥ 


६६५:“सब्बत्थ ते न लिम्पन्ति, उदबिन्दुव पोक्खरे। 
सब्बत्थ सुखिता धीरा, सब्बत्थ अपराजिता॥ 


६६६.धम्मेन च अलाभो यो, यो च लाभो अधम्मिको । 
अलाभो धम्मिको सेय्यो, यं चे लाभो अधम्मिको॥ 


६६७: यसो च अप्पबुद्धीनं, विञ्ञूनं अयसो च यो। 
अयसोव सेय्यो विञ्ञूनं, न यसो अप्पबुद्धिनं॥ 


६६८:'दुम्मेधेहि पसंसा च, विञ्जूहि गरहा च या। 
गरहाव सेय्यो विञ्जूहि, यं चे बालप्पसंसना॥ 


६६९.*सुखञ्च काममयिकं, दुक्खञ्च पविवेकियं | 
पविवेकदुक्खं सेय्यो, यं चे काममयं सुखं॥ 

६७०:"जीवितञ्च अधम्मेन, धम्मेन मरणञ्च यं। 
मरणं धम्मिकं सेय्यो, यं चे जीवे अधम्मिकं॥ 


६७१.कामकोपप्पहीना ये, सन्तचित्ता भवाभवे। 
चरन्ति लोके असिता, नत्थि तेसं पियापियं॥ 


६७२:“भावयित्वान बोज्झङ्गे, इन्द्रियानि बलानि च। 
पप्पुय्य परमं सन्तिं, परिनिब्बन्तिनासवा^ति॥ 


... गोदत्तो थेरो... । 
चुद्ससकनिपातो निड्टितो । 
ततुद्दानं - 


रेवतो चेव गोदत्तो, थेरा द्वे ते महिद्धिका । 
चुद्दसम्हि निपातम्हि, गाथायो अट्टवीसतीति॥ 


१५. सोळसकनिपातो 


९. अञ्जासिकोण्डञ्ञत्थेरगाथा 


६७३:एस भिय्यो पसीदामि, सुत्वा धम्मं महारसं । 
विरागो देसितो धम्मो, अनुपादाय सब्बसो॥ 


६७४-बहूनि लोके चित्रानि, अस्मिं पथविमण्डले । 
मथेन्ति मञ्जे सङ्कप्पं, सुभं रागूपसंहितं॥ 


६७५:-रजमुहतञ्च वातेन, यथा मेघोपसम्मये । 
एवं सम्मन्ति सङ्कप्पा, यदा पञ्ञाय पस्सति॥ 


६७६[ध°© प° २७७ धम्मपदे] “सब्बे सङ्घारा अनिच्चाति, यदा पञ्ञाय पस्सति। 
अथ निन्बिन्दति दुक्खे, एस मग्गो विसुद्धिया॥ 


६७७[ध० प० २७८ धम्मपदे] “सब्बे सङ्कारा दुकखाति, यदा पञ्ञाय पस्सति 
अथ निन्बिन्दति दुक्खे, एस मग्गो विसुद्धिया॥ 


६७८[ध° प° २७९ धम्मपदे] “सब्बे धम्मा अनत्ताति, यदा पञ्ञाय पस्सति। 

अथ निन्बिन्दति दुक्खे, एस मग्गो विसुद्धिया॥ 


६७९:-बुद्धानुबुद्धो यो थेरो, कोण्डञ्जो तिब्बनिक्कमो । 
पहीनजातिमरणो, ब्रह्मचरियस्स केवली॥ 


६८०: ओघपासो दळहखिलो [दळहो खिलो (स्या० क०)], पब्बतो दुप्पदालयो । 
छेत्वा खिलञ्च पासञ्च, सेलं भेत्वान [छेत्वान (क०)] दुब्मिदं | 
तिण्णो पारङ्गतो झायी, मुत्तो सो मारबन्धना॥ 


६८१. उद्धतो चपलो भिक्खु, मित्ते आगम्म पापके। 
संसीदति महोघस्मिं, ऊमिया पटिकुज्जितो॥ 


६८२.“अनुद्धतो अचपलो, निपको संवुतिन्द्रियो । 
कल्याणमित्तो मेधावी, दुक्खस्सन्तकरो सिया॥ 


६८३:“कालपब्बङ्गसङ्कासो, किसो धमनिसन्थतो। 
मत्तञ्ञू अन्नपानस्मिं, अदीनमनसो नरो॥ 


६८४:“फुट्टो डंसेहि मकसेहि, अरञ्जस्मिं ब्रहावने । 
नागो सङ्गामसीसेव, सतो तत्राधिवासये॥ 


६८५: नाभिनन्दामि मरणं...पे०... निब्बिसं भतको यथा॥ 
६८६: नाभिनन्दामि मरणं...पे०... सम्पजानाए पतिस्सतो॥ 
६८७:“परिचिण्णो मया सत्था...पे०... भवनेत्ति समूहता॥ 


६८८: यस्स चत्थाय पब्बजितो, अगारस्मानगारियं। 
सो मे अत्थो अनुप्पत्तो, कि मे सद्भिविहारिना”ति॥ 


... अञ्ञासिकोण्डञ्जो [अञ्जाकोण्डञ्ञो (सी० स्या०)] थेरो... । 
२. उदायित्थेरगाथा 


६८९ अ० नि० ६.४३] “मनुस्सभूतं सम्बुद्भं, अत्तदन्तं समाहितं । 
इरियमानं ब्रह्मपथे, चित्तस्सृपसमे रतं॥ 


६९०.“यं मनुस्सा नमस्सन्ति, सब्बधम्मान पारगुं। 
देवापि तं नमस्सन्ति, इति मे अरहतो सुतं॥ 


६९१.'सब्बसंयोजनातीतं, वना निब्बनमागतं । 

कामेहि नेक्खम्मरतं [निक्खम्मरतं (क०)], मुत्तं सेलाव कञ्चनं॥ 


६९२.स वे अच्चरुचि नागो, हिमवावञ्जे सिलुच्चये। 
सब्बेसं नागनामानं, सच्चनामो अनुत्तरो॥ 


६९३.“नागं वो कित्तयिस्सामि, न हि आगुं करोति सो। 
सोरच्चं अविहिंसा च, पादा नागस्स ते दुवे॥ 


६९४:“सति च सम्पजञ्ञञ्च, चरणा नागस्स तेपरे। 
सद्भाहत्थो महानागो, उपेक्खासेतदन्तवा॥ 


६९५:सति गीवा सिरो पञ्जा, वीमंसा धम्मचिन्तना। 
धम्मकुच्छिसमावासो, विवेको तस्स वालधि॥ 


६९६.-सो झायी अस्सासरतो, अज्झत्तं सुसमाहितो। 
गच्छं समाहितो नागो, ठितो नागो समाहितो॥ 


६९७:“सयं समाहितो नागो, निसिन्नोपि समाहितो । 
सब्बत्थ संबुतो नागो, एसा नागस्स सम्पदा॥ 


६९८-*भुञ्जति अनवज्जानि, सावज्जानि न भुञ्जति। 
घासमच्छादनं लद्भा, सन्निधि परिवज्जयं॥ 


६९९.“-संयोजनं अणुं थूलं, सब्बं छेत्वान बन्धनं । 
येन येनेव गच्छति, अनपक्खोव गच्छति॥ 


७००:“यथापि उदके जातं, पुण्डरीकं पवड्टति । 
नोपलिप्पति तोयेन, सुचिगन्धं मनोरमं ॥ 


७०१.“तथेव च लोके जातो, बुद्धो लोके विहरति । 
नोपलिप्पति लोकेन, तोयेन पदुमं यथा॥ 


७०२:“महागिनि पज्जलितो, अनाहारोपसम्मति। 
अङ्गारेसु च सन्तेसु, निब्बुतोति पवुच्चति॥ 


७०३:'अत्थस्सायं विञ्ञापनी, उपमा विञ्ञूहि देसिता। 
विञ्जिस्सन्ति महानागा, नागं नागेन देसितं॥ 

७०४"वीतरागो वीतदोसो, वीतमोहो अनासवो। 
सरीरं विजहं नागो, परिनिब्बिस्सत्यनासवो”'ति॥ 


... उदायो थेरो... । 
सोळसकनिपातो निडितो । 
ततुद्दानं - 


कोण्डञ्जो च उदायी च, थेरा द्वे ते महिद्धिका। 
सोळसम्हि निपातम्हि, गाथायो द्वे च तिस चाति॥ 


९६. वीसतिनिपातो 


१. अधिमृत्तत्थेरगाथा 


७०५६*यञ्ञत्थं वा धनत्थं वा, ये हनाम मयं पुरे। 
अवसेसं [अवसे तं (सी० अट्ट० मूलपाठो), अवसेसानं (अट्ट०?)] भयं होति, वेधन्ति विलपन्ति च॥ 


७०६:*तस्स ते नत्थि भीतत्तं, भिय्यो वण्णो पसीदति। 
कस्मा न परिदेवेसि, एवरूपे महब्भये॥ 


७०७नत्थि चेतसिकं दुक्खं, अनपेक्खस्स गामणि। 
अतिक्कन्ता भया सब्बे, खीणसंयोजनस्स वे॥ 


७०८: खीणाय भवनेत्तिया, दिट्ठे धम्मे यथातथे। 
न भयं मरणे होति, भारनिक्खेपने यथा॥ 


७०९:“सुचिण्णं ब्रह्मचरियं मे, मग्गो चापि सुभावितो। 
मरणे मे भयं नत्थि, रोगानमिव सङ्कये॥ 


७१०:“सुचिण्णं ब्रह्मचरियं मे, मग्गो चापि सुभावितो। 
निरस्सादा भवा दिट्ठा, विसं पित्वाव [पीत्वाव (सी०)] छट्टितं॥ 


७११."पारगू अनुपादानो, कतकिच्चो अनासवो । 
तुड्ठो आयुक्खया होति, मुत्तो आघातना यथा॥ 


७१२.उत्तमं धम्मतं पत्तो, सब्बलोके अनत्थिको। 

आदित्ताव घरा मुत्तो, मरणस्मिं न सोचति॥ 


७१३.*यदत्थि सङ्गतं किञ्चि, भवो वा यत्थ लब्भति। 
सब्बं अनिस्सरं एतं, इति वृत्तं महेसिना॥ 


७१४:°यो तं तथा पजानाति, यथा बुद्धेन देसितं । 
न गण्हाति भवं किञ्चि, सुतत्तंव अयोगुळं ॥ 


७१५:न मे होति 'अहोसि'न्ति, भविस्स' न्ति न होति मे। 
सङ्घारा विगमिस्सन्ति, तत्थ का परिदेबना॥ 


७१६. सुद्धं धम्मसमुप्पादं, सुद्धं सङ्घारसन्तति। 
पस्सन्तस्स यथाभूतं, न भयं होति गामणि॥ 


७१७:'तिणकट्ठुसमं लोकं, यदा पञ्ञाय पस्सति। 
ममत्तं सो असंविन्द॑, 'नत्थि मे'ति न सोचति॥ 


७१८:“उक्कण्ठामि सरीरेन, भवेनम्हि अनत्थिको । 
सोयं भिज्जिस्सति कायो, अञ्जो च न भविस्सति॥ 


७१९.“यं वो किच्चं सरीरेन, तं करोथ यदिच्छथ । 
न मे तप्पच्चया तत्थ, दोसो पेमञ्च हेहिति” ॥ 


७२०तस्स तं वचनं सुत्वा, अब्भुतं लोमहंसनं । 
सत्थानि निक्खिपित्वान, माणवा एतदब्रवुं॥ 


७२१. "कि भदन्ते करित्वान, को वा आचरियो तव। 
कस्स सासनमागम्म, लब्भते तं असोकता”॥ 


७२२:“सब्बञ्जू सब्बदस्सावी, जिनो आचरियो मम। 
महाकारुणिको सत्था, सब्बलोकतिकिच्छको॥ 


७२३: तेनायं देसितो धम्मो, खयगामी अनुत्तरो। 
तस्स सासनमागम्म, लब्भते तं असोकता”॥ 


७२४सुत्वान चोरा इसिनो सुभासितं, निक्खिप्प सत्थानि च आवुधानि च । 
तम्हा च कम्मा विरमिंसु एके, एके च पब्बज्जमरोचयिंसु॥ 

७२५ते पब्बजित्वा सुगतस्स सासने, भावेत्व बोज्झङ्गबलानि पण्डिता। 
उदग्गचित्ता सुमना कतिन्द्रिया, फुसिंसु निब्बानपदं असङ्कतन्ति॥ 


... अधिमुत्तो थेरो... । 
२. पारापरियत्थेरगाथा 


७२६: समणस्स अहु चिन्ता, पारापरियस्स भिक्खुनो । 
एककस्स निसिन्नस्स, पविवित्तस्स झायिनो॥ 


७२७:किमानुपुब्बं पुरिसो, कि वतं कि समाचारं । 
अत्तनो किच्चकारीस्स, न च कञ्चि विहेठये॥ 


७२८:'इन्द्रियानि मनुस्सानं, हिताय अहिताय च। 
अरक्खितानि अहिताय, रक्खितानि हिताय च॥ 


७२९:इन्द्रियानेव सारक्खं, इन्द्रियानि च गोपयं। 
अत्तनो किच्चकारीस्स, न च कञ्चि विहेठये॥ 


७३०: चक्खुन्द्रियं चे रूपेसु, गच्छन्तं अनिवारयं । 
अनादीनवदस्सावी, सो दुक्खा न हि मुच्चति॥ 


७३९.-सोतिन्द्रियं चे सद्देसु, गच्छन्तं अनिवारयं। 
अनादीनवदस्सावी, सो दुक्खा न हि मुच्चति॥ 


७३२: अनिस्सरणदस्सावी, गन्धे चे पटिसेवति। 
न सो मुच्चति दुकखम्हा, गन्धेसु अधिमुच्छितो॥ 


७३३: अम्बिलं मधुरग्गञ्च, तित्तकग्गमनुस्सरं। 
रसतण्हाय गधितो, हदयं नावबुज्झति॥ 


७३४-सृभान्यप्पटिकूलानि, फोडुब्बानि अनुस्सरं । 
रत्तो रागाधिकरणं, विविधं विन्दते दुखं ॥ 


७३५:'मनं चेतेहि धम्मेहि, यो न सक्कोति रक्खितुं । 
ततो नं दुक्खमन्वेति, सब्बेहेतेहि पञ्चहि॥ 


७३६:'पुब्बलोहितसम्पुण्णं, बहुस्स कुणपस्स च। 

नरवीरकतं वग्गुं, समुग्गमिव चित्तितं॥ 


७३७:कटुकं मधुरस्सादं, पियनिबन्धनं दुखं । 
खुरंव मधुना लित्तं, उल्लिहं नावबुज्झति॥ 


७३८:"इत्थिरूपे इत्थिसरे, फोडुब्बेपि च इत्थिया। 
इत्थिगन्धेसु सारत्तो, विविधं विन्दते दुखं ॥ 


७३९:इत्थिसोतानि सब्बानि, सन्दन्ति पञ्च पञ्चसु । 
तेसमावरणं कातुं, यो सक्कोति बीरियवा॥ 


७४०सो अत्थवा सो धम्मट्ठो, सो दक्खो सो विचक्खणो। 
करेय्य रममानोपि, किच्चं धम्मत्थसंहितं॥ 


७४१:-अथो सीदति सञ्ञुत्तं, वज्जे किच्चं निरत्थकं । 
“न तं किच्च'न्ति मञ्जित्वा, अप्पमत्तो विचक्खणो॥ 


७४२ यञ्च अत्थेन सञ्ञुत्तं, या च धम्मगता रति। 
तं समादाय वत्तेथ, सा हि वे उत्तमा रति॥ 


७४३:उच्चावचेहुपायेहि, परेसमभिजिगीसति। 
हन्त्वा वधित्वा अथ सोचयित्वा, आलोपति साहसा यो परेसं॥ 


७४ ४:तच्छन्तो आणिया आणिं, निहन्ति बलवा यथा। 
इन्द्रियानिन्द्रियेहेव, निहन्ति कुसलो तथा॥ 


७४५:सद्भं वीरियं समाधिञ्च, सतिपञ्जञ्च भावयं। 
पञ्च पञ्चहि हन्त्वान, अनीघो याति ब्राह्मणो॥ 


७४६-सो अत्थवा सो धम्मड्ठो, कत्वा वाक्यानुसासनि। 
सब्बेन सब्बं बुद्धस्स, सो नरो सुखमेधती”ति॥ 


..पारापरियो थेरो... । 
३. तेलकानित्थेरगाथा 


७४७:चिररत्तं वतातापी, धम्मं अनुविचिन्तयं । 
समं चित्तस्स नालत्थं, पुच्छं समणब्राह्मणे॥ 

७४८को सो पारङ्गतो लोके, को पत्तो अमतोगधं । 
कस्स धम्मं पटिच्छामि, परमत्थविजाननं'॥ 


७४९: अन्तोवङ्कगतो आसि, मच्छोव घसमामिसं। 
बद्धो महिन्दपासेन, वेपचित्यसुरो यथा॥ 


७५०:अञ्छामि नं न मुञ्चामि, अस्मा सोकपरिद्दवा। 
को मे बन्धं मुञ्चं लोके, सम्बोधि वेदयिस्सति॥ 


७५९:-समणं ब्राह्मणं वा कं, आदिसन्तं पभङ्गुनं॥ 
कस्स धम्मं पटिच्छामि, जरामच्चुपवाहनं॥ 


७५२:विचिकिच्छाकङ्घागन्थितं, सारम्भबलसञ्ञुतं । 
कोधप्पत्तमनत्थद्ध, अभिजप्पप्पदारणं॥ 


७५३:“तण्हाधनुसमुट्टानं, द्वे च पन्नरसायृतं [द्रेधापन्नरसायुतं (?)]। 
पस्स ओरसिकं बाळहं, भेत्वान यदि [यद (सी० अट्ट०) हदि (१) “हदये”ति तंसंवण्णना] तिइति॥ 


७५४:अनुदिट्टौनं अप्पहानं, सङ्कप्पपरतेजितं । 
तेन विद्धो पवेधामि, पत्तंव मालुतेरितं॥ 


७५८: अज्झत्तं मे समुद्ठाय, खिप्पं पच्चति मामकं । 
छफस्सायतनी कायो, यत्थ सरति सब्बदा॥ 


७५६:“तं न पस्सामि तेकिच्छं, यो मेतं सल्लमुद्भरे । 
नानारज्जेन सत्थेन [नारग्गेन न सत्थेन (?)], नाञ्ञेन विचिकिच्छितं॥ 


७५७७. को मे असत्थो अवणो, सल्लमब्भन्तरपस्सयं । 
अहिंसं सब्बगत्तानि, सल्लं मे उद्भरिस्सति॥ 


७५८:*धम्मप्पति हि सो सेद्ठो, विसदोसप्पवाहको । 
गम्भीरे पतितस्स मे, थलं पाणिञ्च दस्सये॥ 


७५९:रहदेहमस्मि ओगाळहो, अहारियरजमत्तिके । 
मायाउसूयसारम्भ, थिनमिद्भमपत्थटे॥ 


७६०:'उद्भच्चमेघथनितं, संयोजनवलाहकं । 
वाहा वहन्ति कुददििं [दुददि्िं(सी० ध० प° ३३९)], सङ्कप्पा रागनिस्सिता॥ 

७६९. "सवन्ति सब्बधि सोता, लता उब्भिज्ज तिट्ठति। 
ते सोते को निवारेय्य, तं लतं को हि छेच्छति॥ 


७६२:'वेलं करोथ भहन्ते, सोतानं सन्निवारणं। 
मा ते मनोमयो सोतो, रुक्खंव सहसा लुवे॥ 


७६३:एवं मे भयजातस्स, अपारा पारमेसतो। 
ताणो पञ्ञावुधो सत्था, इसिसङ्घनिसेवितो॥ 


७६४“सोपाणं सुगतं सुद्ध, धम्मसारमयं दळहं । 
पादासि वुय्हमानस्स, “मा भायी'ति च मब्रवि॥ 


७६५: सतिपद्ठानपासादं, आरुय्ह पच्चवेक्खिसं । 
यं तं पुब्बे अमञ्जिस्सं, सक्कायाभिरतं पजं॥ 


७६६:'यदा च मग्गमद्दक्खिं, नावाय अभिरूहनं | 
अनधिट्ठाय अत्तानं, तित्थमद्दक्खिमुत्तमं॥ 


७६७:“सल्लं अत्तसमुद्ठानं, भवनेत्तिप्पभावितं । 
एतेसं अप्पवत्ताय [अप्पवत्तिया (?)], देसेसि मग्गमुत्तमं॥ 


७६८: दीघरत्तानुसयितं, चिररत्तमधिट्टितं । 
बुद्धो मेपानुदी गन्थं, विसदोसप्पवाहनो"ति॥ 


...तेलकानि थेरो... । 
४. रट्ुपालत्थेरगाथा 


७६९[म० नि० २.३०२] “पस्स चित्तकतं बिम्बं, अरुकायं समुस्सितं । 
आतुरं बहुसङ्कप्पं, यस्स नत्थि धुवं ठिति॥ 


७७०:°पस्स चित्तकतं रूपं, मणिना कुण्डलेन च। 
अट्ठि तचेन ओनङद्धं, सह वत्थेहि सोभति॥ 


७७१:“अलत्तककता पादा, मुखं चुण्णकमकिखितं । 
अलं बालस्स मोहाय, नो च पारगवेसिनो॥ 


७७२:-अद्रुपदकता केसा, नेत्ता अञ्जनमक्खिता। 

अलं बालस्स मोहाय, नो च पारगवेसिनो॥ 


७७३:“अज्जनीव नवा चित्ता, पूतिकायो अलङ्कतो। 
अलं बालस्स मोहाय, नो च पारगवेसिनो॥ 


७७४:ओदहि मिगवो पासं, नासदा वागुरं मिगो। 
भुत्वा निवापं गच्छाम, कन्दन्ते मिगबन्धके॥ 


७७५६:छिन्नो पासो मिगवस्स, नासदा वागुर मिगो। 
भुत्वा निवापं गच्छाम, सोचन्ते मिगलुद्दके॥ 


७७६: पस्सामि लोके सधने मनुस्से, लद्धान वित्तं न ददन्ति मोहा। 
लुद्धा धनं सन्निचयं करोन्ति, भिय्योव कामे अभिपत्थयन्ति॥ 


७७७-राजा पसस्हप्पथविं विजेत्वा, ससागरन्तं महिमावसन्तो । 
ओरं समुद्दस्स अतित्तरूपो, पारं समुद्दस्सपि पत्थयेथ॥ 


७७८/“राजा च अज्ञे च बहू मनुस्सा, अवीततण्हा मरणं उपेन्ति। 
ऊनाव हुत्वान जहन्ति देहं, कामेहि लोकम्हि न हत्थि तित्ति॥ 


७७९:कन्दन्ति नं जाती पकिरिय केसे, अहो वता नो अमराति चाह । 
वत्थेन नं पारुतं नीहरित्वा, चितं समोधाय ततो डहन्ति॥ 


७८०:°सो डय्हति सूलेहि तुज्जमानो, एकेन वत्थेन [एतेन गत्थेन (क०)] पहाय भोगे। 
न मीयमानस्स भवन्ति ताणा, जाती च मित्ता अथ वा सहाया॥ 


७८१:“दायादका तस्स धनं हरन्ति, सत्तो पन गच्छति येन कम्मं । 
न मीयमानं धनमन्वेति [मन्विति (क०)] किञ्चि, पृत्ता च दारा च धनञ्च रटुँ॥ 


७८२:“न दीघमायुं लभते धनेन, न चापि वित्तेन जरं विहन्ति । 
अप्पण्पं हिदं जीवितमाहु धीरा, असस्सतं विप्परिणामधम्मं॥ 


७८३:“अड्ठा दलिद्दा च फुसन्ति फस्सं, बालो च धीरो च तथेव फुट्टो । 
बालो हि बाल्या वधितोव सेति, धीरो च नो वेधति फस्सफुट्टो॥ 


७८४तस्मा हि पञ्जाव धनेन सेय्या, याय वोसानमिधाधिगच्छति । 
अब्योसितत्ता हि भवाभवेसु, पापानि कम्मानि करोति मोहा॥ 

७८५ उपेति गब्भञ्च परञ्च लोकं, संसारमापज्ज परम्पराय। 
तस्सप्पपञ्जो अभिसद्दहन्तो, उपेति गब्भञ्च परञ्च लोकं ॥ 


७८६: चोरो यथा सन्धिमुखे गहीतो, सकम्मुना हञ्ञति पापधम्मो। 
एवं पजा पेच्च परम्हि लोके, सकम्मुना हञ्ञति पापधम्मो॥ 


७८७कामा हि चित्रा मधुरा मनोरमा, विरूपरूपेन मथेन्ति चित्तं। 
आदीनवं कामगुणेसु दिस्वा, तस्मा अहं पब्बजितोम्हि राज॥ 


७८८:"दुमप्फलानीव पतन्ति माणवा, दहरा च बुट्टा च सरीरभेदा। 
एतम्पि दिस्वा पब्बजितोम्हि राज, अपण्णकं सामञ्जमेव सेय्यो॥ 


७८९:°सद्धायाहं पब्बजितो, उपेतो जिनसासने । 
अवज्झा मस्हं पब्बज्जा, अनणो भुञ्जामि भोजनं॥ 


७९०:कामे आदित्ततो दिस्वा, जातरूपानि सत्थतो। 
गब्भवोक्कन्तितो दुक्खं, निरयेसु महब्भयं॥ 


७९९. एतमादीनवं जत्वा, संवेग अलभि तदा। 
सोहं विद्धो तदा सन्तो, सम्पत्तो आसवक्खयं॥ 


७९२:“परिचिण्णो मया सत्था, कतं बुद्धस्स सासनं । 
ओहितो गरुको भारो, भवनेत्ति समूहता॥ 


७९३:'यस्सत्थाय पब्बजितो, अगारस्मानगारियं। 
सो मे अत्थो अनुप्पत्तो, सब्बसंयोजनक्खयो'ति॥ 


... रडुपालो थेरो... । 
५. मालुक्यपृत्तत्थेरगाथा 


७९४[सं० नि० ४.९५] “रूपं दिस्वा सति मुठ्ठा, पियं निमित्तं मनसि करोतो। 
सारत्तचित्तो वेदेति, तञ्च अज्झोस्स तिट्ठति॥ 


७९५: तस्स वडन्ति वेदना, अनेका रूपसम्भवा। 


अभिज्झा च विहेसा च, चित्तमस्सूपहञ्ञति। 
एवमाचिनतो दुक्खं, आरा निब्बान [निब्बानं (सी०)] बुच्चति॥ 

७९६:°सहं सुत्वा सति मुट्ठा, पियं निमित्तं मनसि करोतो। 
सारत्तचित्तो वेदेति, तञ्च अज्झोस्स तिट्ठति॥ 


७९७:तस्स वइन्ति वेदना, अनेका सहदसम्भवा । 
अभिज्झा च विहेसा च, चित्तमस्सूपहञ्ञति। 
एवमाचिनतो दुक्खं, आरा निब्बान वुच्चति॥ 


७९८:“गन्धं घत्वा सति मुट्ठा, पियं निमित्तं मनसि करोतो। 
सारत्तचित्तो वेदेति, तञ्च अज्झोस्स तिट्ठति॥ 


७९९:“तस्स वडन्ति बेदना, अनेका गन्धसम्भवा। 
अभिज्झा च विहेसा च, चित्तमस्सूपहञ्ञति। 
एवमाचिनतो दुक्खं, आरा निब्बान वुच्चति॥ 


८००:“रसं भोत्वा सति मुद्ठा, पियं निमित्तं मनसि करोतो। 
सारत्तचित्तो वेदेति, तञ्च अज्झोस्स तिट्ठति॥ 


८०९.'तस्स वडुन्ति वेदना, अनेका रससम्भवा। 
अभिज्झा च विहेसा च, चित्तमस्सूपहञ्ञति। 
एवमाचिनतो दुक्खं, आरा निब्बान वुच्चति॥ 


८०२."फस्सं फुस्स सति मुद्ठा, पियं निमित्तं मनसि करोतो। 
सारत्तचित्तो वेदेति, तञ्च अज्झोस्स तिट्ठति॥ 


८०३. तस्स बडन्ति वेदना, अनेका फस्ससम्भवा। 
अभिज्झा च विहेसा च, चित्तमस्सूपहञ्ञति। 
एवमाचिनतो दुक्खं, आरा निब्बान वुच्चति॥ 


८०४:*धम्मं जत्वा सति मुडा, पियं निमित्तं मनसि करोतो। 
सारत्तचित्तो वेदेति, तञ्च अज्झोस्स तिट्ठति॥ 


८०५:“तस्स वडन्ति बेदना, अनेका धम्मसम्भवा। 
अभिज्झा च विहेसा च, चित्तमस्सूपहञ्ञति। 
एवमाचिनतो दुक्खं, आरा निब्बान वुच्चति॥ 


८०६:“न सो रज्जति रूपेसु, रूपं दिस्वा पतिस्सतो। 
विरत्तचित्तो वेदेति, तञ्च नाज्झोस्स तिट्ठति॥ 

८०७:यथास्स पस्सतो रूपं, सेवतो चापि वेदनं । 
खीयति नोपचीयति, एवं सो चरती सतो। 
एवं अपचिनतो दुक्खं, सन्तिके निब्बान वुच्चति ॥ 


८०८:“न सो रज्जति सद्देसु, सहं सुत्वा पतिस्सतो। 
विरत्तचित्तो वेदेति, तञ्च नाज्झोस्स तिट्ठति॥ 


८०९.“यथास्स सुणतो सहं, सेवतो चापि वेदनं । 
खीयति नोपचीयति, एवं सो चरती सतो। 
एवं अपचिनतो दुक्खं, सन्तिके निब्बान वुच्चति॥ 


८१०.“न सो रज्जति गन्धेसु, गन्धं घत्वा पतिस्सतो। 
विरत्तचित्तो वेदेति, तञ्च नाज्झोस्स तिट्ठति॥ 


८९१९. "यथास्स घायतो गन्धं, सेवतो चापि वेदनं । 
खीयति नोपचीयति, एवं सो चरती सतो। 
एवं अपचिनतो दुक्खं, सन्तिके निब्बान वुच्चति॥ 


८१२.“न सो रज्जति रसेसु, रसं भोत्वा पतिस्सतो। 
विरत्तचित्तो वेदेति, तञ्च नाज्झोस्स तिट्ठति॥ 


८९३.'-यथास्स सायरतो रसं, सेवतो चापि वेदनं । 
खीयति नोपचीयति, एवं सो चरती सतो। 
एवं अपचिनतो दुक्खं, सन्तिके निब्बान वुच्चति ॥ 


८१४:“न सो रज्जति फस्सेसु, फस्सं फुस्स पतिस्सतो। 
विरत्तचित्तो वेदेति, तञ्च नाज्झोस्स तिट्ठति॥ 


८१५.“यथास्स फुसतो फस्सं, सेवतो चापि वेदनं । 
खीयति नोपचीयति, एवं सो चरती सतो। 
एवं अपचिनतो दुक्खं, सन्तिके निब्बान वुच्चति ॥ 


८१६.““न सो रज्जति धम्मेसु, धम्मं जत्वा पतिस्सतो। 
विरत्तचित्तो वेदेति, तञ्च नाज्झोस्स तिट्ठति॥ 


८१७:“यथास्स विजानतो धम्मं, सेवतो चापि वेदनं । 
खीयति नोपचीयति, एवं सो चरती सतो। 

एवं अपचिनतो दुक्खं, सन्तिके निब्बान वुच्चति" ॥ 
.. मालुक्यपृत्तो थेरो... । 
६. सेलत्थेरगाथा 


८१८.“परिपुण्णकायो सुरुचि, सुजातो चारुदस्सनो। 
सुबण्णवण्णोसि भगवा, सुसुक्कदाठोसि वीरियवा [सुसुक्कदाठो विरीयवा (सी०)]॥ 


८१९.“नरस्स हि सुजातस्स, ये भवन्ति वियञ्जना। 
सब्बे ते तव कायस्मिं, महापुरिसलक्खणा॥ 


८२०:“पसन्ननेत्तो सुमुखो, ब्रहा उजु पतापवा। 
मज्झे समणसङ्घस्स, आदिच्चोव विरोचसि॥ 


८२१.“कल्याणदस्सनो भिक्खु, कञ्चनसन्निभत्तचो। 
कि ते समणभावेन, एवं उत्तमवण्णिनो॥ 


८२२.“राजा अरहसि भवितुं, चक्कवत्ती रथेसभो। 
चातुरन्तो विजितावी, जम्बुसण्डस्स [जम्बुमण्डस्स (क०)] इस्सरो॥ 


८२३.“खत्तिया भोगी राजानो [भोगा राजानो (सी० क०), भोजराजानो (स्या०)], अनुयन्ता भवन्ति ते। 
राजाभिराजा [राजाधिराजा (सी० क०)] मनुजिन्दो, रज्जं कारेहि गोतम” ॥ 


८२४:'राजाहमस्मि सेल, (सेलाति भगवा) धम्मराजा अनुत्तरो। 
धम्मेन चक्कं वत्तेमि, चक्कं अप्पटिवत्तियं'॥ 


८२५: सम्बुद्धो पटिजानासि, (इति सेलो ब्राह्मणो) धम्मराजा अनुत्तरो। 
“धम्मेन चक्कं वत्तेमिः, इति भासथ गोतम॥ 


८२६:'को नु सेनापति भोतो, सावको सत्थुरन्वयो [अन्वयो (सी०)]। 
को तेतमनुवत्तेति, धम्मचक्कं पवत्तितं ' ॥ 


८२७:'मया पवत्तितं चक्कं, (सेलाति भगवा) धम्मचक्कं अनुत्तरं । 
सारिपृत्तो अनुवत्तेति, अनुजातो तथागतं ॥ 


८२८" अभिञ्ञेय्यं अभिञ्ञातं, भावेतब्बञ्च भावितं । 
पहातब्बं पहीनं मे, तस्मा बुद्धोस्मि ब्राह्मण ॥ 

८२९.विनयस्सु मयि कङ्कं, अधिमुञ्चस्सु ब्राह्मण । 
दुल्लभं दस्सनं होति, सम्बुद्धानं अभिण्हसो॥ 


८३०-'येसं वे दुल्लभो लोके, पातुभावो अभिण्हसो। 
सोहं ब्राह्मण बुद्धोस्मि, सल्लकत्तो [सल्लकन्तो (सी०)] अनुत्तरो॥ 


८३१.“ब्रह्मभूतो अतितुलो, मारसेनप्पमददनो । 
सब्बामित्ते वसे [वसी (स्या० क०, म० नि० २.३९९; सु० नि० ९६६)] कत्वा, मोदामि अकुतोभयो”॥ 


८३२.“इदं भोन्तो निसामेथ, यथा भासति चकखुमा । 
सल्लकत्तो महावीरो, सीहोव नदती वने॥ 


८३३- ब्रह्मभूतं अतितुलं, मारसेनप्पमददनं । 
को दिस्वा नप्पसीदेय्य, अपि कण्हाभिजातिको॥ 


८३४:“यो मं इच्छति अन्वेतु, यो वा निच्छति गच्छतु । 
इधाहं पब्बजिस्सामि, वरपञ्ञस्स सन्तिके” ॥ 


८३५:'एतं चे रुच्चति भोतो, सम्मासम्बुद्धसासनं । 
मयम्पि पब्बजिस्साम, वरपञ्ञस्स सन्तिके ॥ 


८३६: ब्राह्मणा तिसता इमे, याचन्ति पञ्जलीकता। 
'ब्रह्मचरियं चरिस्साम, भगवा तव सन्तिके ` ॥ 


८३७: स्वाखातं ब्रह्मचरियं, (सेलाति भगवा) सन्दिट्टिकमकालिकं | 
यत्थ अमोघा पब्बज्जा, अप्पमत्तस्स सिक्खतो॥ 


८३८:'यं तं सरणमागम्ह [सरणमागम्म (सब्बत्थ)], इतो अट्टमे [अट्टुमि (स्या० क०)] चक्खुम। 
सत्तरत्तेन भगवा, दन्ताम्ह तव सासने॥ 


८३९.-तुवं बुद्धो तुवं सत्था, तुवं माराभिभू मुनि। 
तुवं अनुसये छेत्वा, तिण्णो तारेसिमं पजं॥ 


८४०६"उपधी ते समतिक्कन्ता, आसवा ते पदालिता। 
सीहोव अनुपादानो, पहीनभयभेरवो॥ 


८४१:“भिक्खवो तिसता इमे, तिइुन्ति पञ्जलीकता। 
पादे वीर पसारेहि, नागा वन्दन्तु सत्थुनो”ति॥ 

... सेलो थेरो... । 
७. काळिगोधापुत्तभद्ियत्थेरगाथा 


८४ २:*यातं मे हत्थिगीवाय, सुखुमा वत्था पधारिता। 
सालीनं ओदनो भृत्तो, सुचिमंसूपसेचनो॥ 


८४ ३:“सोज्ज भद्दो साततिको, उञ्छापत्तागते रतो। 
झायति अनुपादानो, पुत्तो गोधाय भद्दियो॥ 


८४ ४८:पंसुकूली साततिको, उञ्छापत्तागते रतो। 
झायति अनुपादानो, पुत्तो गोधाय भद्दियो॥ 


८४५.पिण्डपाती साततिको...पे०... ॥ 
८४६:"तेचीवरी साततिको...पे०...॥ 
८४७.सपदानचारी साततिको...पे०...॥ 
८४८:एकासनी साततिको...पे०... ॥ 
८४ ९:"पत्तपिण्डी साततिको...पे०...॥ 
८५०:'खलुपच्छाभत्ती साततिको...पे०...॥ 
८५९. आरञ्जिको साततिको...पे०...॥ 
८५२:रुक्खमूलिको साततिको...पे०...॥ 
८५३: अब्भोकासी साततिको...पे०...॥ 
८५४-सोसानिको साततिको...पे०...॥ 
८५५६यथासन्थतिको साततिको...पे०...॥ 
८५६: नेसज्जिको साततिको...पे०...॥ 
८५७: अप्पिच्छो साततिको...पे०...॥ 
८५८:"सन्तुड्ो साततिको...पे०...॥ 
८५९:'पविवित्तो साततिको...पे०...॥ 
८६०: असंसद्ठो साततिको...पे०...॥ 
८६१९. आरद्धवीरियो साततिको...पे०...॥ 
८६२."हित्वा सतपलं कंसं, सोबण्णं सतराजिकं । 
अग्गहिं मत्तिकापत्तं, इदं दुतियाभिसेचनं॥ 


८६३:'उच्चे मण्डलिपाकारे, दव्व्हमट्टालकोटुके । 
रक्खितो खग्गहत्थेहि, उत्तसं विहरिं पुरे॥ 

८६४: सोज्ज भद्दो अनुत्रासी, पहीनभयभेरवो। 
झायति बनमोगस्ह, पुत्तो गोधाय भद्दियो॥ 


८६५: -सीलक्खन्धे पतिड्ठाय, सति पञ्ञञ्च भावयं । 
पापुणिं अनुपुब्बेन, सब्बसंयोजनक्खय''न्ति॥ 


.. भहियो काळिगोधाय पृत्तो थेरो... । 
८. अङ्कलिमालत्थेरगाथा 


८६६. गच्छं वदेसि समण 'ट्वितोम्हि', ममञ्च बूसि ठितमट्टितोति । 
पुच्छामि तं समण एतमत्थं, "कथं ठितो त्वं अहमट्टितोम्हि”'॥ 


८६७:'ठितो अहं अङ्गुलिमाल सब्बदा, सब्बेसु भूतेसु निधाय दण्डं। 
तुवञ्च पाणेसु असञ्जतोसि, तस्मा ठितोहं तुवमड्टितोसि॥ 


८६८: 'चिरस्सं वत मे महितो महेसी, महावनं समणो पच्चपादि [पच्चुपादि (सब्बत्थ)]। 
सोहं चजिस्सामि सहस्सपापं, सुत्वान गाथं तव धम्मयुत्तंˆ॥ 


८६९इच्चेव चोरो असिमाबुधञ्च, सोब्भे पपाते नरके अन्वकासि [अकिरि (म० नि० २.३४९)]। 
अवन्दि चोरो सुगतस्स पादे, तत्थेव पब्बज्जमयाचि बुद्धं ॥ 


८७०बुद्धो च खो कारुणिको महेसि, यो सत्था लोकस्स सदेवकस्स | 
'तमेहि भिक्खू'ति तदा अवोच, एसेव तस्स अहु भिकखुभावो॥ 


८७९.'यो च पुब्बे पमञ्जित्वा, पच्छा सो नप्पमज्जति। 
सोमं लोकं पभासेति, अब्भा मुत्तोव चन्दिमा॥ 


८७२:“यस्स पापं कतं कम्मं, कुसलेन पिधीयति [पिथीयति (सी० स्या०)]। 
सोमं लोकं पभासेति, अब्भा मुत्तोव चन्दिमा॥ 


८७३:°यो हवे दहरो भिक्खु, युञ्जति बुद्धसासने । 
सोमं लोकं पभासेति, अब्भा मुत्तोव चन्दिमा॥ 


८७४दिसा हि (स्या० क०, म० नि० २.३५२)] “दिसापि मे धम्मकथं सुणन्तु, दिसापि मे युञ्जन्तु बुद्धसासने । 
दिसापि मे ते मनुजे भजन्तु, ये धम्ममेवादपयन्ति सन्तो॥ 


८७५६ दिसा हि मे खन्तिवादानं, अविरोधप्पसंसिनं । 

सुणन्तु धम्मं कालेन, तञ्च अनुविधीयन्तु॥ 


८७६:“न हि जातु सो ममं हिंसे, अञ्ञं वा पन किञ्चनं [कञ्चिनं (सी० स्या), कञ्चनं (?)]। 
पप्पुय्य परमं सन्तिं, रकखेय्य तसथावरे॥ 


८७७थेरगा० १९] “उदकञ्हि नयन्ति नेत्तिका, उसुकारा नमयन्ति [दमयन्ति (क०)] तेजनं । 
दारुं नमयन्ति [दमयन्ति (क०)] तच्छका, अत्तानं दमयन्ति पण्डिता॥ 


८७८:'दण्डेनेके दमयन्ति, अङ्कसेभि कसाहि च। 
अदण्डेन असत्थेन, अहं दन्तोम्हि तादिना॥ 


८७९: *अहिंसको'ति मे नामं, हिंसकस्स पुरे सतो। 
अज्जाहं सच्चनामोम्हि, न नं हिंसामि किञ्चनं [कञ्चिनं (सी० स्या०), कञ्चनं (?)]॥ 


८८०:चोरो अहं पुरे आसिं, अङ्गलिमालोति विस्सुतो। 
वुय्हमानो महोघेन, बुद्धं सरणमागमं ॥ 


८८९. "लोहितपाणि पुरे आसि, अङ्कलिमालोति विस्सुतो। 
सरणगमनं पस्स, भवनेत्ति समूहता॥ 


८८२-"तादिसं कम्मं कत्वान, बहुं दुग्गतिगामिनं । 
फुट्टो कम्मविपाकेन, अनणो भुञ्जामि भोजनं॥ 


८८३:'पमादमनुयुञ्जन्ति, बाला दुम्मेधिनो जना। 
अप्पमादञ्च मेधावी, धनं सेटुंव रक्खति॥ 


८८४:°मा पमादमनुयुञ्जेथ, मा कामरतिसन्थवं [सन्धवं (क०)] । 
अप्पमत्तो हि झायन्तो, पप्पोति परमं सुखं ॥ 


८८५:स्वागतं नापगतं, नेतं दुम्मन्तितं मम। 
सविभत्तेसु धम्मेसु, यं सेट्टं तदुपागमं॥ 


८८६: स्वागतं नापगतं, नेतं दुम्मन्तितं मम। 
तिस्सो विज्जा अनुप्पत्ता, कतं बुद्भस्स सासनं॥ 


८८७:अरञ्जे रुक्खमूले वा, पब्बतेसु गुहासु वा। 
तत्थ तत्थेव अट्ठासि, उब्बिग्गमनसो तदा॥ 

८८८:“सुखं सयामि ठायामि, सुखं कप्पेमि जीवितं । 
अहत्थपासो मारस्स, अहो सत्थानुकम्पितो॥ 


८८९.'ब्रह्मजच्चो पुरे आसि, उदिच्चो उभतो अहु। 
सोज्ज पृत्तो सुगतस्स, धम्मराजस्स सत्थुनो॥ 


८९०:"वीततण्हो अनादानो, गुत्तद्वारो सुसंवुतो । 
अघमूलं वधित्वान, पत्तो मे आसवक्खयो॥ 


८९१.“परिचिण्णो मया सत्था, कतं बुद्धस्स सासनं । 
ओहितो गरुको भारो, भवनेत्ति समूहता”ति॥ 


... अङ्कलिमालो थेरो... । 
९. अनुरुद्धत्थेरगाथा 


८९२.“पहाय मातापितरो, भगिनी जातिभातरो। 
पञ्च कामगुणे हित्वा, अनुरुद्धोव झायतु॥ 


८९३."समेतो नच्चगीतेहि, सम्मताळप्पबोधनो। 
न तेन सुद्धिमज्झगं [सुद्रमज्झगा (सी० क०), सुद्धिमज्झगमा (स्या०)], मारस्स विसये रतो॥ 


८९४:'एतञ्च समतिक्कम्म, रतो बुद्धस्स सासने। 
सब्बोघं समतिक्कम्म, अनुरुद्धोव झायति॥ 


८९५:'रूपा सद्दा रसा गन्धा, फोदुब्बा च मनोरमा । 
एते च समतिक्कम्म, अनुरुद्धोव झायति॥ 


८९६. पिण्डपातपटिक्कन्तो, एको अदुतियो मुनि। 
एसति पंसुकूलानि, अनुरुद्भो अनासवो॥ 


८९७:“विचिनी अग्गही धोवि, रजयी धारयी मुनि । 
पंसुकूलानि मतिमा, अनुरुद्धो अनासवो॥ 


८९८:“महिच्छो च असन्तुट्ठो, संसट्टो यो च उद्धतो। 
तस्स धम्मा इमे होन्ति, पापका संकिलेसिका॥ 


८९९.“सतो च होति अप्पिच्छो, सन्तुड्ठो अविघातवा। 

पविवेकरतो वित्तो, निच्चमारद्भवीरियो॥ 


९००.“तस्स धम्मा इमे होन्ति, कुसला बोधिपक्खिका। 
अनासवो च सो होति, इति वृत्तं महेसिना॥ 


९०९.“मम सङ्कप्पमञ्ञजाय, सत्था लोके अनृत्तरो। 
मनोमयेन कायेन, इद्धिया उपसङ्कमि॥ 


९०२.“यदा मे अहु सङ्कप्पो, ततो उत्तरि देसयि। 
निप्पपञ्चरतो बुद्धो, निप्पपञ्चमदेसयि॥ 


९०३. "तस्साहं धम्ममञ्जाय, विहासि सासने रतो। 
तिस्सो विज्जा अनुप्पत्ता, कतं बुद्भस्स सासनं॥ 


९०४:'पञ्चपञ्ञजासवस्सानि, यतो नेसज्जिको अहं। 
पञ्चवीसतिवस्सानि, यतो मिद्धं समूहतं॥ 


९०५१दी० नि० २.२२२] “नाह अस्सासपस्सासा, ठितचित्तस्स तादिनो। 
अनेजो सन्तिमारब्भ, चकखुमा परिनिब्बुतो॥ 


९०६दी० नि० २.२२२] “असल्लीनेन चित्तेन, वेदनं अज्झवासयि । 
पज्जोतस्सेव निब्बानं, विमोक्खो चेतसो अहु॥ 


९०७:“एते पच्छिमका दानि, मुनिनो फस्सपञ्चमा। 
नाञ्जे धम्मा भविस्सन्ति, सम्बुद्धे परिनिब्बुते॥ 


९०८.नत्थि दानि पुनावासो, देवकायस्मि जालिनि। 
विक्खीणो जातिसंसारो, नत्थि दानि पुनब्भवो॥ 


९०९.“यस्स मुहुत्तेन सहस्सधा, लोको संविदितो सब्रह्मकप्पो। 
वसी इद्भिगुणे चुतूपपाते, काले पस्सति देवता स भिक्खु [सभिक्खुनो (सी० क०)]॥ 


९१०.“अन्नभारो [अन्नहारो (सी०)] पुरे आसि, दलिद्दो घासहारको । 
समणं पटिपादेसिं, उपरिडुं यसस्सिनं॥ 


९१९. “सोम्हि सक्यकुले जातो, अनुरुद्धोति मं विदू। 
उपेतो नच्चगीतेहि, सम्मताळप्पबोधनो॥ 

९१२.: अथहसासिं सम्बुद्धं, सत्थारं अकुतोभयं । 
तस्मिं चित्तं पसादेत्वा, पब्बजि अनगारियं॥ 


९१३."पुब्बेनिवासं जानामि, यत्थ मे वुसितं पुरे। 
तावतिसेसु देवेसु, अट्टासि सक्कजातिया [सतजातिया (सी०)]॥ 


९१४:*सत्तक्खत्तुं मनुस्सिन्दो, अहं रज्जमकारयिं। 
चातुरन्तो विजितावी, जम्बुसण्डस्स इस्सरो। 
अदण्डेन असत्थेन, धम्मेन अनुसासयि॥ 


९१५ .“इतो सत्त ततो सत्त, संसारानि चतुद्दस | 
निवासमभिजानिस्सं, देवलोके ठिता तदा॥ 


९१६. 'पञ्चङ्गिके समाधिम्हि, सन्ते एकोदिभाविते। 
पटिप्पस्सद्धिलद्धम्हि, दिब्बचक्खु विसुञ्झि मे॥ 


९१७. “चुतूपपातं जानामि, सत्तानं आगतिं गतिं। 
इत्थभावञ्जथाभावं, झाने पञ्चङ्गिके ठितो॥ 


९१८.“परिचिण्णो मया सत्था...पे०... भवनेत्ति समूहता॥ 
९१९.:'वज्जीनं वेळुवगामे, अहं जीवितसङ्घया। 
हेडुतो वेळुगुम्बस्मिं, निब्बायिस्सं अनासवो”ति॥ 


-- अनुरुद्धो थेरो... । 
१०. पारापरियत्थेरगाथा 


९२०.समणस्स अहु चिन्ता, पुप्फितम्हि महावने। 
एकग्गस्स निसिन्नस्स, पविवित्तस्स झायिनो॥ 


९२१." अञ्जथा लोकनाथम्हि, तिट्ठुन्ते पुरिसुत्तमे । 
इरियं आसि भिकखूनं, अञ्ञथा दानि दिस्सति॥ 


९२२.“ सीतवातपरित्तानं, हिरिकोपीनछादनं । 
मत्तट्टियं अभुञ्जिसु, सन्तुद्ठा इतरीतरे॥ 


९२३.“ पणीतं यदि वा लूखं, अप्पं वा यदि वा बहुं। 
यापनत्थं अभुञ्जिसु, अगिद्धा नाधिमुच्छिता॥ 

९२४:-जीवितानं परिक्खारे, भेसज्जे अथ पच्चये । 
न बाळहं उस्सुका आसुं, यथा ते आसवक्खये॥ 


९२५:“अरज्जे रुक्खमूलेसु, कन्दरासु गुहासु च। 
विवेकमनुबूहन्ता, विहंसु तप्परायना॥ 


९२६.“नीचा निविट्ठा सुभरा, मुदू अत्थद्भमानसा। 
अब्यासेका अमुखरा, अत्थचिन्ता बसानुगा॥ 


९२७:ततो पासादिकं आसि, गतं भुत्तै निसेवितं । 
सिनिद्धा तेलधाराव, अहोसि इरियापथो॥ 


९२८. सब्बासवपरिक्खीणा, महाझायी महाहिता। 
निब्बुता दानि ते थेरा, परित्ता दानि तादिसा॥ 


९२९. कुसलानञ्च धम्मानं, पञ्ञाय च परिक्खया। 
सब्बाकारवरूपेतं, लुज्जते जिनसासनं॥ 


९३०. "पापकानञ्च धम्मानं, किलेसानञ्च यो उतु। 
उपट्टिता विवेकाय, ये च सद्भम्मसेसका॥ 


९३१.““ते किलेसा पवडन्ता, आविसन्ति बहुं जनं । 
कोळन्ति मज्जे बालेहि, उम्मत्तेहिव रक्खसा॥ 


९३२.किलेसेहाभिभूता ते, तेन तेन विधाविता। 
नरा किलेसवत्थूसु, ससङ्गामेव घोसिते॥ 


९३३.“परिच्चजित्वा सद्भम्मं, अञ्जमञ्ञेहि भण्डरे। 
दिट्टिगतानि अन्वेन्ता, इदं सेय्योति मञ्ञरे॥ 
९३४:*धनञ्च पृत्तं भरियञ्च, छड्डयित्वान निग्गता। 
कटच्छुभिक्खहेतूपि, अकिच्छानि निसेवरे॥ 
९३५:'उदरावदेहकं भृत्वा, सयन्तुत्तानसेय्यका। 
कथं वत्तेन्ति [कथा वड्टेन्ति (सी० क०)] पटिबुद्धा, या कथा सत्थुगरहिता॥ 
९३६. -सब्बकारुकसिप्पानि, चित्ति कत्वान [चित्तीकत्वान (सी०), चित्तं कत्वान (स्या०)] सिक्खरे। 
अवूपसन्ता अज्झत्तं, सामञ्जत्थोति अच्छति [तिरिञ्चति (?)]॥ 


९३७: मत्तिकं तेलचुण्णञ्च, उदकासनभोजनं । 


www.tipitaka.org Vipassana Research Institute 


Page 108 sur 138 


गिहीनं उपनामेन्ति, आकङ्क न्ता बहुत्तरं॥ 


९३८.'दन्तपोनं कपित्थञ्च, पुप्फं खादनियानि च। 
पिण्डपाते च सम्पन्ने, अम्बे आमलकानि च॥ 


९३९.“भेसज्जेसु यथा वेज्जा, किच्चाकिच्चे यथा गिही। 
गणिकाव विभूसायं, इस्सरे खत्तिया यथा॥ 


९४०:नेकतिका वञ्चनिका, कूटसक्खी अपाटुका । 
बहूहि परिकप्पेहि, आमिसं परिभुञ्जरे॥ 


९४१."लेसकणप्पे परियाये, परिकप्पेनुधाविता। 
जीविकत्था उपायेन, सङ्कहुन्ति बहुं धनं॥ 


९४२:'उपद्ठापेन्ति परिसं, कम्मतो नो च धम्मतो। 
धम्मं परेसं देसेन्ति, लाभतो नो च अत्थतो॥ 


९४३: सङ्घलाभस्स भण्डन्ति, सङ्घतो परिबाहिरा। 
परलाभोपजीवन्ता, अहिरीका न लज्जरे॥ 


९४४नानुयुत्ता तथा एके, मुण्डा सङ्घाटिपारुता। 
सम्भावनंयेविच्छन्ति, लाभसक्कारमुच्छिता॥ 


९४५६एवं नानप्पयातम्हि, न दानि सुकरं तथा। 
अफुसितं वा फुसितुं, फुसितं वानुरक्खितुं॥ 


९४६: यथा कण्टकद्ठानम्हि, चरेय्य अनुपाहनो । 
सतिं उपद्टपेत्वान, एवं गामे मुनी चरे॥ 


९४७/“सरित्वा पुब्बके योगी, तेसं वत्तमनुस्सरं । 
किञ्चापि पच्छिमो कालो, फुसेय्य अमतं पदं॥ 


९४८:इदं वत्वा सालवने, समणो भावितिन्द्रियो । 
ब्राह्मणो परिनिब्बायी, इसि खीणपुनब्भवो”ति॥ 


... पारापरियो [पारासरियो (स्या०)] थेरो... । 
वीसतिनिपातो निडितो। 

ततुद्दानं - 


अधिमुत्तो पारापरियो, तेलकानि रडुपालो । 
मालुक्यसेलो भद्दियो, अङ्गुलि दिब्बचक्खुको॥ 


पारापरियो दसेते, वीसम्हि परिकित्तिता। 
गाथायो द्रे सता होन्ति, पञ्चतालीस [२४४ गाथायोयेव दिस्सन्ति] उत्तरिन्ति॥ 


९७. तिंसनिपातो 


१. फुस्सत्थेरगाथा 


९४९पासादिके बहू दिस्वा, भावितत्ते सुसंवुते। 
इसि पण्डरसगोत्तो [पण्डरस्स गोत्तो (सी०)], अपुच्छि फुस्ससव्हयं॥ 


९५०:'किछन्दा किमधिप्पाया, किमाकप्पा भविस्सरे। 
अनागतम्हि कालम्हि, तं मे अक्खाहि पुच्छितो”॥ 


९५९. -सृणोहि वचनं मय्हं, इसिपण्डरसव्हय। 
सक्कच्चं उपधारेहि, आचिक्खिस्साम्यनागतं॥ 


९५२:कोधना उपनाही च, मक्खी थम्भी सठा बहू । 
उस्सुको नानावादा च, भविस्सन्ति अनागते॥ 


९५३:'अञ्ञातमानिनो धम्मे, गम्भीरे तीरगोचरा। 
लहुका अगरु धम्मे, अञ्ञमञ्ञमगारवा॥ 


९५८४: बहू आदीनवा लोके, उप्पज्जिस्सन्त्यनागते । 
सुदेसितं इमं धम्मं, किलेसेस्सन्ति [किलेसिस्सन्ति (सी०), किलिसिस्सन्ति (स्या० क०)] दुम्मती॥ 


९५५:-गुणहीनापि सङ्घम्हि, वोहरन्ता विसारदा। 
बलवन्तो भविस्सन्ति, मुखरा अस्सुताविनो॥ 


९५६: गुणवन्तोपि सङ्घम्हि, वोहरन्ता यथात्थतो। 
दुब्बला ते भविस्सन्ति, हिरीमना अनत्थिका॥ 


९५७: रजतं जातरूपञ्च, खेत्तं वत्थुमजेळकं । 
दासिदासञ्च दुम्मेधा, सादियिस्सन्त्यनागते॥ 

९५८:'उज्झानसञ्जिनो बाला, सीलेसु असमाहिता । 
उन्नळा विचरिस्सन्ति, कलहाभिरता मगा॥ 


९५९:उद्धता च भविस्सन्ति, नीलचीवरपारुता। 
कुहा थद्भा लपा सिङ्गी, चरिस्सन्त्यरिया विय॥ 


९६०.तेलसण्ठेहि केसेहि, चपला अञ्जनक्खिका। 
रथियाय गमिस्सन्ति, दन्तवण्णिकपारुता॥ 


९६९. अजेगुच्छं विमृत्तेहि, सुरत्तं अरहद्भजं । 
जिगुच्छिस्सन्ति कासावं, ओदातेसु समुच्छिता [ओदाते सुसमुच्छिता (सी०)]॥ 


९६२.“लाभकामा भविस्सन्ति, कुसीता हीनवीरिया। 
किच्छन्ता बनपत्थानि, गामन्तेसु वसिस्सरे॥ 


९६३.“ये ये लाभं लभिस्सन्ति, मिच्छाजीवरता सदा। 
ते तेव अनुसिकखन्ता, भजिस्सन्ति असंयता॥ 


९६४:'ये ये अलाभिनो लाभं, न ते पुज्जा भविस्सरे। 
सुपेसलेपि ते धीरे, सेविस्सन्ति न ते तदा॥ 


९६५:'मिलक्खुरजनं रत्तं [पिलक्खरजनं रत्तं (?)], गरहन्ता सकं धजं । 
तित्थियानं धजं केचि, धारिस्सन्त्यवदातकं॥ 


९६६. अगारवो च कासावे, तदा तेसं भविस्सति। 
पटिसङ्घा च कासावे, भिक्खूनं न भविस्सति॥ 


९६७: अभिभूतस्स दुक्खेन, सल्लविद्भस्स रुप्पतो। 
पटिसङ्का महाघोरा, नागस्सासि अचिन्तिया॥ 


९६८. छहन्तो हि तदा दिस्वा, सुरत्तं अरहद्धजं । 
तावदेव भणी गाथा, गजो अत्थोपसंहिता” ॥ 


९६९.[ध° प° ९; जा० १.२.१४१; १.१६.१२२]  अनिक्कसावो कासावं, यो वत्थं परिधस्सति [परिदहिस्सति (सी० 
स्या०)]। 
अपेतो दमसच्चेन, न सो कासावमरहति॥ 


९७०:“यो च वन्तकासावस्स, सीलेसु सुसमाहितो । 

उपेतो दमसच्चेन, स वे कासावमरहति॥ 


९७१.“विपन्नसीलो दुम्मेधो, पाकटो कामकारियो । 
विब्भन्तचित्तो निस्सुक्को, न सो कासावमरहति॥ 


९७२:“यो च सीलेन सम्पन्नो, वीतरागो समाहितो। 
ओदातमनसङ्कप्पो, स वे कासावमरहति॥ 


९७३:'उद्धतो उन्नळो बालो, सीलं यस्स न विज्जति। 
ओदातकं अरहति, कासावं किं करिस्सति॥ 


९७४:'भिक्खू च भिक्खुनियो च, दुड्डचित्ता अनादरा। 
तादीनं मेत्तचित्तानं, निग्गण्हिस्सन्त्यनागते॥ 


९७५:'सिकखापेन्तापि थेरेहि, बाला चीवरधारणं । 
न सुणिस्सन्ति दुम्मेधा, पाकटा कामकारिया॥ 


९७६:'ते तथा सिक्खिता बाला, अञ्जमञ्ञं अगारवा। 
नादियिस्सन्तुपज्झाये, खळुङ्की विय सारथि॥ 


९७७४“एवं अनागतद्भानं, पटिपत्ति भविस्सति। 
भिकखूनं भिक्खुनीनञ्च, पत्ते कालम्हि पच्छिमे॥ 


९७८:पुरा आगच्छते एतं, अनागतं महब्भयं । 
सुब्बचा होथ सखिला, अञ्ञमञ्ञं सगारवा॥ 


९७९:“मेत्तचित्ता कारुणिका, होथ सीलेसु संबुता । 
आरद्भवीरिया पहितत्ता, निच्चं दळहपरक्कमा॥ 


९८०:'पमादं भयतो दिस्वा, अप्पमादञ्च खेमतो। 
भावेथटुङ्गिकं मग्गं, फुसन्ता अमतं पद” न्ति॥ 


... फुस्सो थेरो... । 
२. सारिपुत्तत्थेरगाथा 


९८१.-यथाचारी यथासतो सतीमा, यतसङ्कप्पज्झायि अप्पमत्तो। 
अज्झत्तरतो समाहितत्तो, एको सन्तुसितो तमाहु भिकखुं॥ 

९८२.“अल्लं सुक्खं वा भुञ्जन्तो, न बाळहं सुहितो सिया। 
ऊनूदरो मिताहारो, सतो भिक्खु परिब्बजे॥ 


९८३. चत्तारो पञ्च आलोपे, अभुत्वा उदकं पिवे। 
अलं फासुविहाराय, पहितत्तस्स भिक्खुनो॥ 


९८४:“कपियं तं चे छादेति, चीवरं इदमत्थिकं [इदमत्थितं (सी०)]। 
अलं फासुविहाराय, पहितत्तस्स भिक्खुनो॥ 


९८५:'पल्लङ्केन निसिन्नस्स, जण्णुके नाभिवस्सति। 
अलं फासुविहाराय, पहितत्तस्स भिकखुनो॥ 


९८६.सं० नि० ४.२५३; इतिवु० ५३] “यो सुखं दुक्खतो अह, दुक्खमद्दक्खि सल्लतो। 
उभयन्तरेन [उभयमन्तरे (सी०)] नाहोसि, केन लोकस्मि किं सिया॥ 


९८७:“मा मे कदाचि पापिच्छो, कुसीतो हीनवीरियो। 
अप्पस्सुतो अनादरो, केन लोकस्मि कि सिया॥ 


९८८:बहुस्सुतो च मेधावी, सीलेसु सुसमाहितो । 
चेतोसमथमनुयुत्तो, अपि मुद्धनि तिट्ठतु॥ 


९८९.““यो पपञ्चमनुयुत्तो, पपञ्चाभिरतो मगो। 
विराधयी सो निब्बानं, योगकखेमं अनुत्तरं ॥ 


९९०.'*यो च पपञ्चं हित्वान, निप्पपञ्चपथे रतो। 
आराधयी सो निब्बानं, योगक्खेमं अनुत्तरं॥ 


९९९.[ध° प° ९८] “गामे वा यदि वारञ्ञे, निन्ने वा यदि वा थले। 
यत्थ अरहन्तो विहरन्ति, तं भूमिरामणेय्यकं॥ 


९९२.'रमणीयानि अरञ्ञानि, यत्थ न रमती जनो। 
वीतरागा रमिस्सन्ति, न ते कामगवेसिनो॥ 


९९३.[ध° प° ७६] “निधीनंव पवत्तारं, यं पस्से वज्जदस्सिनं । 
निग्गय्हवादिं मेधावि, तादिसं पण्डितं भजे। 
तादिसं भजमानस्स, सेय्यो होति न पापियो॥ 


९९४{[ध° प° ७७] “ओवदेय्यानुसासेय्य, असब्भा च निवारये। 

सतञ्हि सो पियो होति, असतं होति अप्पियो॥ 


९९५:“अञ्ञस्स भगवा बुद्धो, धम्मं देसेसि चक्खुमा । 
धम्मे देसियमानम्हि, सोतमोधेसिमत्थिको । 
तं मे अमोघं सवनं, विमुत्तोम्हि अनासवो॥ 


९९६. नेव पुब्बेनिवासाय, नपि दिब्बस्स चक्खुनो । 
चेतोपरियाय इद्धिया, चुतिया उपपत्तिया। 
सोतधातुविसुद्भिया, पणिधी मे न विज्जति [कथा० ३७८]॥ 


९९७:-रुक्खमूलंव निस्साय, मुण्डो सङ्घाटिपारुतो। 
पञ्ञाय उत्तमो थेरो, उपतिस्सोव [उपतिस्सो च (सी० क०)] झायति॥ 


९९८. अवितक्कं समापन्नो, सम्मासम्बुद्धसावको । 
अरियेन तुण्हीभावेन, उपेतो होति तावदे॥ 


९९९.[उदा० २४] यथापि पब्बतो सेलो, अचलो सुप्पतिद्टितो । 
एवं मोहक्खया भिक्खु, पब्बतोव न वेधति॥ 


१००५:अनङ्गणस्स पोसस्स, निच्चं सुचिगवेसिनो। 
वालग्गमत्तं पापस्स, अब्भमत्तंव खायति॥ 


१००९:नाभिनन्दामि मरणं, नाभिनन्दामि जीवितं । 
निक्खिपिस्सं इमं कायं, सम्पजानो पतिस्सतो॥ 


९००२:नाभिनन्दामि मरणं, नाभिनन्दामि जीवितं । 
कालञ्च पटिकङ्कामि, निब्बिसं भतको यथा॥ 


१००३:उभयेन मिदं मरणमेव, नामरणं पच्छा वा पुरे वा। 
पटिपज्जथ मा विनस्सथ, खणो वो मा उपच्चगा॥ 


१००४'नगर यथा पच्चन्तं, गुत्तं सन्तरबाहिरं । 
एवं गोपेथ अत्तानं, खणो वो मा उपच्चगा। 
खणातीता हि सोचन्ति, निरयम्हि समप्पिता॥ 


१००७उपसन्तो उपरतो, मन्तभाणी [मत्तभाणी (सी०)] अनुद्धतो। 
धुनाति पापके धम्मे, दुमपत्तंव मालुतो॥ 

१००६:उपसन्तो उपरतो, मन्तभाणी अनुद्धतो। 
अप्पासि [अब्बहि (स्या०), अभासि (?)] पापके धम्मे, दुमपत्तंव मालुतो॥ 


१००७उपसन्तो अनायासो, विप्पसन्नो अनाविलो। 
कल्याणसीलो मेधावी, दुक्खस्सन्तकरो सिया॥ 


१००८:न विस्ससे एकतियेसु एवं, अगारिसु पब्बजितेसु चापि। 
साधूपि हत्वा न असाधु होन्ति, असाधु ह॒त्वा पुन साधु होन्ति॥ 


१००९:कामच्छन्दो च ब्यापादो, थिनमिद्भञ्च भिक्खुनो । 
उद्धच्चं विचिकिच्छा च, पञ्चेते चित्तकेलिसा॥ 


१०१०:यस्स सक्करियमानस्स, असक्कारेन चूभयं । 
समाधि न विकम्पति, अप्पमादविहारिनो॥ 


१०१९-तं झायिनं साततिकं, सुखुमदिड्टिविपस्सकं । 
उपादानकखयारामं, आहु सप्पुरिसो इति॥ 


१०१२: महासमुह्दो पथवी, पब्बतो अनिलोपि च। 
उपमाय न युज्जन्ति, सत्थु वरविमृत्तिया॥ 


९०१३:चक्कानुवत्तको थेरो, महाजाणी समाहितो । 
पथवापग्गिसमानो, न रज्जति न दुस्सति॥ 


१०१४“पज्ञापारमितं पत्तो, महाबुद्धि महामति। 
अजळो जळसमानो, सदा चरति निब्बुतो॥ 


१०१६:सम्पादेथप्पमादेन, एसा मे अनुसासनी। 
हन्दाहं परिनिब्बिस्सं, विप्पमृत्तोम्हि सब्बधी 'ति॥ 


... सारिपृत्तो थेरो... । 
३. आनन्दत्थेरगाथा 


१०१७:पिसुणेन च कोधनेन च, मच्छरिना च विभूतनन्दिना । 
सखितं न करेय्य पण्डितो, पापो कापुरिसेन सङ्गमो॥ 

१०१८:सद्धेन च पेसलेन च, पञ्जवता बहुस्सुतेन च। 
सखितं करेय्य पण्डितो, भद्दो सप्पुरिसेन सङ्गमो॥ 


१०२९:अलत्तककता ...पे०... नो च पारगवेसिनो॥ 
१०२२:अद्टुपदकता...पे०... नो च पारगवेसिनो॥ 
१०२३:अञ्जनीव नवा...पे०... नो च पारगवेसिनो॥ 


१०२४बहुस्सुतो चित्तकथी, बुद्भस्स परिचारको । 
पन्नभारो विसञ्जुत्तो, सेय्यं कप्पेति गोतमो॥ 


१०२खीणासवो विसञ्जुत्तो, सङ्गातीतो सुनिब्बुतो । 
धारेति अन्तिमं देहं, जातिमरणपारगू॥ 


१०२६:यस्मिं पतिट्ठिता धम्मा, बुद्धस्सादिच्चबन्धुनो । 
निब्बानगमने मग्गे, सोयं तिट्ठति गोतमो॥ 


१०२७द्वासीति बुद्धतो गण्हिं, द्रे सहस्सानि भिक्खुतो । 
चतुरासीतिसहस्सानि, ये मे धम्मा पवत्तिनो॥ 


१०२८:अप्पस्सुतायं पुरिसो, बलिबद्दोव जीरति। 
मंसानि तस्स वड़न्ति, पञ्जा तस्स न वड़ति॥ 


१०२९:बहुस्सुतो अप्पस्सुतं, यो सुतेनातिमञ्ञति। 
अन्धो पदीपधारोव, तथेव पटिभाति मं॥ 


९०३०:बहुस्सुतं उपासेय्य, सुतञ्च न विनासये। 
तं मूलं ब्रह्मचरियस्स, तस्मा धम्मधरो सिया॥ 


९०३९:पुब्बापरञ्ञू अत्थञ्जू, निरुत्तिपदकोविदो। 
सुग्गहीतञ्च गण्हाति, अत्थञ्चोपपरिक्खति॥ 


१०३२:खन्त्या छन्दिकतो [खन्तिया छन्दितो (?)] होति, उस्सहित्वा तुलेति तं । 
समये सो पदहति, अज्झत्तं सुसमाहितो॥ 


१०३३:बहुस्सुतं धम्मधरं, सप्पञ्जं बुद्धसावर्क । 
धम्मविञ्जाणमाकङ्कं, तं भजेथ तथाविधं ॥ 

१०३४बहुस्सुतो धम्मधरो, कोसारक्खो महेसिनो। 
चक्खु सब्बस्स लोकस्स, पूजनीयो बहुस्सुतो॥ 


१०३५धम्मारामो धम्मरतो, धम्मं अनुविचिन्तयं । 
धम्मं अनुस्सरं भिक्खु, सद्धम्मा न परिहायति॥ 


१०३६:कायमच्छेरगरुनो [गरुको (सी०)], हिय्यमाने [हिय्यमानो (सी०)] अनुटुहे । 
सरीरसुखगिद्भस्स, कुतो समणफासुता॥ 


१०३७न पक्खन्ति दिसा सब्बा, धम्मा न पटिभन्ति मं। 
गते कल्याणमित्तम्हि, अन्धकारंव खायति॥ 


१०३८:अब्भतीतसहायस्स, अतीतगतसत्थुनो। 
नत्थि एतादिसं मित्तं, यथा कायगता सति॥ 


९०३९:ये पुराणा अतीता ते, नवेहि न समेति मे। 
स्वज्ज एकोव झायामि, वस्सुपेतोब पक्खिमा॥ 


१०४०दस्सनाय अभिक्कन्ते, नानावेरज्जके बहू । 
मा वारयित्थ सोतारो, पस्सन्तु समयो ममं॥ 


१०४ शदस्सनाय अभिक्कन्ते, नानावेरज्जके पुथु। 
करोति सत्था ओकासं, न निवारेति चक्खुमा॥ 


१०४ ९पण्णवीसतिवस्सानि, सेखभूतस्स मे सतो। 
न कामसञ्जा उप्पज्जि, पस्स धम्मसुधम्मतं॥ 


१०४ ३मण्णवीसतिवस्सानि, सेखभूतस्स मे सतो। 
न दोससञ्ञा उप्पज्जि, पस्स धम्मसुधम्मतं॥ 


१०४ ४प्रण्णवीसतिवस्सानि, भगवन्तं उपदुहिं । 
मत्तेन कायकम्मेन, छायाव अनपायिनी [अनुपायिनी (स्या० क०)]॥ 


९०४ ६प्रणणवीसतिवस्सानि, भगवन्तं उपद्रुहिं । 
मेत्तेन वचीकम्मेन, छायाव अनपायिनी॥ 


१०४ ६पण्णवीसतिवस्सानि, भगवन्तं उपद्ुहिं । 
मेत्तेन मनोकम्मेन, छायाव अनपायिनी॥ 

१०४ छब्रुद्धस्स चङ्कमन्तस्स, पिड्डितो अनुचङ्कमिं । 
धम्मे देसियमानम्हि, जाणं मे उदपज्जथ॥ 


१०४८अहं सकरणीयोम्हि, सेखो अप्पत्तमानसो। 
सत्थु च परिनिब्बानं, यो अम्हं अनुकम्पको॥ 


१०४ ९तदासि यं भिसनकं, तदासि लोमहंसनं । 
सब्बाकारवरूपेते, सम्बुद्धे परिनिब्बृते॥ 


१०५०बहुस्सुतो धम्मधरो, कोसारक्खो महेसिनो। 
चक्खु सब्बस्स लोकस्स, आनन्दो परिनिब्बुतो॥ 


१०५९:बहुस्सुतो धम्मधरो, कोसारक्खो महेसिनो। 
चक्खु सब्बस्स लोकस्स, अन्धकारे तमोनुदो॥ 


१०५ श्गतिमन्तो सतिमन्तो, धितिमन्तो च यो इसि। 
सद्भम्मधारको थेरो, आनन्दो रतनाकरो॥ 


९१०५ $परिचिण्णो मया सत्था, कतं बुद्धस्स सासनं । 
ओहितो गरुको भारो, नत्थि दानि पुनब्भवो"ति॥ 


... आनन्दो थेरो... । 
तिंसनिपातो निद्टितो। 
ततुद्दानं - 


फुस्सोपतिस्सो आनन्दो, तयोतिमे पकित्तिता। 
गाथायो तत्थ सङ्घाता, सतं पञ्च च उत्तरीति। 


९८. चत्तालीसनिपातो 


९. महाकस्सपत्थेरगाथा 


१०५४ गणेन पुरक्खतो चरे, विमनो होति समाधि दुल्लभो । 
नानाजनसङ्गहो दुखो, इति दिस्वान गणं न रोचये॥ 


१०५न कुलानि उपब्बजे मुनि, विमनो होति समाधि दुल्लभो । 

सो उस्सुक्को रसानुगिद्धो, अत्थं रिञ्चति यो सुखावहो॥ 


९०६पङ्कोति हि नं अवेदयुं, यायं वन्दनपूजना कुलेसु । 
सुखुमं सल्ल दुरुब्बहं, सक्कारो कापुरिसेन दुज्जहो॥ 


१०५७सेनासनम्हा ओरुस्ह, नगरं पिण्डाय पाविसिं। 
भुञ्जन्तं पुरिसं कुट्टि, सक्कच्चं तं उपड्ठहिं॥ 


१०५८सो मे [तं (सी० क०)] पक्केन हत्थेन, आलोपं उपनामयि। 
आलोपं पक्खिपन्तस्स, अङ्गुलि चेत्थ [पेत्थ (सी० क०)] छिज्जथ॥ 


१०५९कुटमूलञ्च [कुइमूलञ्च (सी० स्या०)] निस्साय, आलोपं तं अभुञ्जिसं । 
भुञ्जमाने वा भुत्ते वा, जेगुच्छं मे न विज्जति॥ 


१०६०४उत्तिट्टुपिण्डो आहारो, पूतिमुत्तञ्च ओसधं। 
सेनासनं रुक्खमूलं, पंसुकूलञ्च चीवरं । 
यस्सेते अभिसम्भुत्वा [अभिभुञ्जति (?)], स वे चातुद्दिसो नरो॥ 


१०६१:यत्थ एके विहञ्जन्ति, आरुहन्ता सिलुच्चयं । 
तस्स बुद्धस्स दायादो, सम्पजानो पतिस्सतो। 
इद्भिबलेनुपत्थद्धो, कस्सपो अभिरूहति॥ 


१०६२:पिण्डपातपटिक्कन्तो, सेलमारुय्ह कस्सपो। 
झायति अनुपादानो, पहीनभयभेरवो॥ 


१०६३:पिण्डपातपटिक्कन्तो, सेलमारुय्ह कस्सपो। 
झायति अनुपादानो, डस्हमानेसु निब्बुतो॥ 


९०६४पिण्डपातपटिक्कन्तो, सेलमारु्ह कस्सपो। 
झायति अनुपादानो, कतकिच्चो अनासबो॥ 


१०६करेरिमालावितता, भूमिभागा मनोरमा। 
कुञ्जराभिरुदा रम्मा, ते सेला रमयन्ति मं॥ 


१०६६नीलब्भवण्णा रुचिरा, वारिसीता सुचिन्धरा। 
इन्दगोपकसञ्छन्ना, ते सेला रमयन्ति मं॥ 


१०६७नीलब्मकूटसदिसा, कूटागारवरूपमा । 

वारणाभिरुदा रम्मा, ते सेला रमयन्ति मं॥ 


९०६८:अभिवुट्ठा रम्मतला, नगा इसिभि सेविता। 
अब्मुन्नदिता सिखीहि, ते सेला रमयन्ति मं॥ 


१०६९:अलं झायितुकामस्स, पहितत्तस्स मे सतो। 
अलं मे अत्थकामस्स [अत्तकामस्स (?)], पहितत्तस्स भिक्खुनो॥ 


१०७४.अलं मे फासुकामस्स, पहितत्तस्स भिकखुनो । 
अलं मे योगकामस्स, पहितत्तस्स तादिनो॥ 


१०७९:उमापुप्फेन समाना, गगनावब्भछादिता । 
नानादिजगणाकिण्णा, ते सेला रमयन्ति मं॥ 


१०७१.अनाकिण्णा गहड्रेहि, मिगसङ्घनिसेविता। 
नानादिजगणाकिण्णा, ते सेला रमयन्ति मं॥ 


१०७३.अच्छोदिका पुथुसिला, गोनङ्गलमिगायुता। 
अम्बुसेवालसञ्छन्ना, ते सेला रमयन्ति मं॥ 


९०७४ पञ्चङ्गिकेन तुरियेन, रति मे होति तादिसी। 
यथा एकग्गचित्तस्स, सम्मा धम्मं विपस्सतो॥ 


१०७कम्मं बहुकं न कारये, परिवज्जेय्य जनं न उय्यमे। 
उस्सुक्को सो रसानुगिद्धो, अत्थं रिञ्चति यो सुखावहो॥ 


१०७६कम्मं बहुकं न कारये, परिवज्जेय्य अनत्तनेस्यमेतं । 
किच्छति कायो किलमति, दुक्खितो सो समथं न विन्दति॥ 


१०७७३आओद्रुप्पहतमत्तेन, अत्तानम्पि न पस्सति। 
पत्थद्धगीवो चरति, अहं सेय्योति मञ्ञति॥ 


१०७८,असेय्यो सेय्यसमानं, बालो मञ्ञति अत्तानं। 
न तं विञ्ञू पसंसन्ति, पत्थद्भमानसं नरं॥ 


१०७९यो च सेय्योहमस्मीति, नाहं सेय्योति वा पन। 
हीनो तंसदिसो [तीनोहं सदिसो (स्या०)] वाति, विधासु न विकम्पति॥ 

१०८०पञ्जवन्तं तथा तादिं, सीलेसु सुसमाहितं। 
चेतोसमथमनुत्तं, तञ्चे विञ्ञू पसंसरे॥ 


१०८१:यस्स सब्रह्मचारीसु, गारवो नूपलब्भति। 
आरका होति सद्भम्मा, नभतो पुथवी यथा॥ 


१०८२:यसञ्च हिरि ओत्तप्पं, सदा सम्मा उपड़ितं । 
विरूळ्हब्रह्मचरिया ते, तेसं खीणा पुनब्भवा॥ 


१०८३:उद्धतो चपलो भिक्खु, पंसुकूलेन पारुतो । 
कपीव सीहचम्मेन, न सो तेनुपसोभति॥ 


१०८ ४अनुद्धतो अचपलो, निपको संबुतिन्द्रियो । 
सोभति पंसुकूलेन, सीहोव गिरिगब्भरे॥ 


१०८एते सम्बहुला देवा, इद्भिमन्तो यसस्सिनो । 
दसदेवसहस्सानि, सब्बे ते ब्रह्मकायिका ॥ 


१०८६:धम्मसेनापतिं वीरं, महाझायि समाहितं । 
सारिपुत्तं नमस्सन्ता, तिइुन्ति पञ्जलीकता॥ 


१०८७:नमो ते पुरिसाजञ्ञ, नमो ते पुरिसुत्तम। 
यस्स ते नाभिजानाम, यम्पि निस्साय झायति [झायसि (क० अट्ठ०)]॥ 


१०८८:'अच्छेरं वत बुद्धानं, गम्भीरो गोचरो सको। 
ये मयं नाभिजानाम, वालवेधिसमागता'॥ 


१०८९:तं तथा देवकायेहि, पूजितं पूजनारहं । 
सारिपुत्तं तदा दिस्वा, कप्पिनस्स सितं अहु॥ 


१०९०:यावता बुद्धखेत्तम्हि, ठपयित्वा महामुनिं । 
धुतगुणे विसिट्टोहं, सदिसो मे न विज्जति॥ 


१०९१:परिचिण्णो मया सत्था, कतं बुद्धस्स सासनं । 
ओहितो गरुको भारो, नत्थि दानि पुनब्भवो॥ 


१०९२:न चीवरे न सयने, भोजने नुपलिम्पति। 
गोतमो अनप्पमेय्यो, मुळालपुष्फं विमलंव । 

अम्बुना नेक्खम्मनिन्नो, तिभवाभिनिस्सटो॥ 


१०९३:सतिपट्ठानगीवो सो, सद्धाहत्थो महामुनि । 
पञ्जासीसो महाजाणी, सदा चरति निब्बुतो"ति॥ 


... महाकस्सपो थेरो... । 
चत्तालीसनिपातो निद्ठितो। 
ततुद्दानं - 


चत्तालीसनिपातम्हि, महाकस्सपसव्हयो। 
एकोव थेरो गाथायो, चत्तासील दुबेपि चाति॥ 


१९. पञ्ञासनिपातो 
१. तालपुटत्थेरगाथा 


१०९४कदा नुहं पब्बतकन्दरासु, एकाकियो अद्दुतियो विहस्सं। 
अनिच्चतो सब्बभवं विपस्सं, तं मे इदं तं नु कदा भविस्सति॥ 


१०९५कदा नुहं भिन्नपटन्धरो मुनि, कासाववत्थो अममो निरासो। 
रागञ्च दोसञ्च तथेव मोहं, हन्त्वा सुखी पवनगतो विहस्सं॥ 


१०९६:कदा अनिच्चं वधरोगनीळं, कायं इमं मच्चुजरायुपद्दुत॑ । 
विपस्समानो वीतभयो विहस्सं, एको बने तं नु कदा भविस्सति॥ 


१०९७कदा नुहं भयजननिं दुखावहं, तण्हालतं बहुविधानुवत्तनिं। 
पञ्जामयं तिखिणमसिं गहेत्वा, छेत्वा वसे तम्पि कदा भविस्सति॥ 


१०९८:कदा नु पञ्जामयमुग्गतेजं, सत्थं इसीनं सहसादियित्वा । 
मारं ससेनं सहसा भञ्जिस्सं, सीहासने तं नु कदा भविस्सति॥ 


१०९९:कदा नुहं सब्मि समागमेसु, दिट्ठो भवे धम्मगरूहि तादिभि । 
याथावदस्सीहि जितिन्द्रियेहि, पधानियो तं नु कदा भविस्सति॥ 


११००: कदा नु मं तन्दि खुदा पिपासा, वातातपा कोटसरीसपा वा। 
न बाधयिस्सन्ति न तं गिरिब्बजे, अत्थत्थियं तं नु कदा भविस्सति॥ 


www.tipitaka.org Vipassana Research Institute 


Page 122 sur 138 


११०१कदा नु खो यं विदितं महेसिना, चत्तारि सच्चानि सुदुद्दसानि । 
समाहितत्तो सतिमा अगच्छं, पञ्ञाय तं तं नु कदा भविस्सति॥ 


११०२: कदा नु रूपे अमिते च सद्दे, गन्धे रसे फुसितब्बे च धम्मे। 
आदित्ततोहं समथेहि यृत्तो, पञ्ञाय दच्छं तदिदं कदा मे॥ 


९१०३:कदा नुहं दुब्बचनेन वृत्तो, ततोनिमित्तं विमनो न हेस्सं । 
अथो पसत्थोपि ततोनिमित्तं, तुट्ठी न हेस्सं तदिदं कदा मे॥ 


९२०४४कदा नु कडठे च तिणे लता च, खन्धे इमेहं अमिते च धम्मे। 
अज्झत्तिकानेव च बाहिरानि च, समं तुलेय्यं तदिदं कदा मे॥ 


११०५:कदा नु मं पावुसकालमेघो, नवेन तोयेन सचीवरं वने। 
इसिप्पयातम्हि पथे वजन्तं, ओवस्सते तं नु कदा भविस्सति॥ 


११०६:कदा मयूरस्स सिखण्डिनो वने, दिजस्स सुत्वा गिरिगब्भरे रुतं । 
पच्चुडुहित्वा अमतस्स पत्तिया, संचिन्तये तं नु कदा भविस्सति॥ 


११०७:कदा नु गङ्ग यमुनं सरस्सतिं, पातालखित्तं बळवामुखञ्च [बलवामुखञ्च (क०)]। 
असज्जमानो पतरेय्यमिद्भधिया, विभिसनं तं नु कदा भविस्सति॥ 


११०८: कदा नु नागो असङ्गचारी, पदालये कामगुणेसु छन्दं । 
निब्बज्जयं सब्बसुभं निमित्तं, झाने युतो तं नु कदा भविस्सति॥ 


११०९:कदा इणट्टोव दलिइको [दळिइको (सी०)] निधि, आराधयित्वा धनिकेहि पीळितो। 
तुट्ठो भविस्सं अधिगम्म सासनं, महेसिनो तं नु कदा भविस्सति॥ 


९११०:बहूनि वस्सानि तयाम्हि याचितो, “अगारवासेन अलं नु ते इद । 
तं दानि मं पब्बजितं समानं, किकारणा चित्त तुवं न युञ्जसि॥ 


११११:“ननु अहं चित्त तयाम्हि याचितो, 'गिरिब्बजे चित्रछदा विहङ्गमाः । 
महिन्दघोसत्थनिताभिगज्जिनो, ते तं रमेस्सन्ति वनम्हि झायिनं॥ 


९११२:कुलम्हि मित्ते च पिये च जातके, खिट्टारति कामगुणञ्च लोके । 
सब्बं पहाय इममज्झृपागतो, अथोपि त्वं चित्त न म्ह तुस्ससि॥ 


१११३-ममेव एतं न हि त्वं परेसं, सन्नाहकाले परिदेवितेन किं। 
सब्बं इदं चलमिति पेक्खमानो, अभिनिक्खमिं अमतपदं जिगीसं॥ 

१११४:सुयृत्तवादी द्विपदानमृत्तमो, महाभिसक्को नरदम्मसारथि [सारथी (सी०)]। 
“चित्त चलं मक्कटसन्निभं इति, अवीतरागेन सुदुन्निवारयं'॥ 


१११५:कामा हि चित्रा मधुरा मनोरमा, अविद्दसू यत्थ सिता पुथुज्जना । 
ते दुक्खमिच्छन्ति पुनब्मवेसिनो, चित्तेन नीता निरये निराकता॥ 


९११६'मयूरकोञ्चाभिरुतम्हि कानने, दीपीहि ब्यग्घेहि पुरक्खतो वसं । 
काये अपेक्खं जह मा विराधय', इतिस्सु मं चित्त पुरे नियुञ्जसि॥ 


१११७:“भावेहि झानानि च इन्द्रियानि च, बलानि बोज्झङ्गसमाधिभावना। 
तिस्सो च विज्जा फुस बुद्धसासने', इतिस्सु मं चित्त पुरे नियुञ्जसि॥ 


१११८:““भावेहि मग्गं अमतस्स पत्तिया, निय्यानिकं सब्बदुखकखयोगधं । 
अडुङ्गिकं सब्बकिलेससोधनंः, इतिस्सु मं चित्त पुरे नियुञ्जसि॥ 


१११९: 'दुक्खन्ति खन्धे पटिपस्स योनिसो, यतो च दुक्खं समुदेति तं जह। 
इधेव दुक्खस्स करोहि अन्तं', इतिस्सु मं चित्त पुरे नियुञ्जसि॥ 


११२०: अनिच्चं दुक्खन्ति विपस्स योनिसो, सुञ्ञं अनत्ताति अघं वधन्ति च। 
मनोविचारे उपरुन्ध चेतसो, इतिस्सु मं चित्त पुरे नियुञ्जसि॥ 


११२९:“मुण्डो विरूपो अभिसापमागतो, कपालहत्थोव कुलेसु भिक्खसु। 
युञ्जस्सु सत्थुवचने महेसिनो', इतिस्सु मं चित्त पुरे नियुञ्जसि॥ 


११२२:“सुसंवुतत्तो विसिखन्तरे चरं, कुलेसु कामेसु असङ्गमानसो । 
चन्दो यथा दोसिनपुण्णमासिया', इतिस्सु मं चित्त पुरे नियुञ्जसि॥ 


११२३:-आरञ्जिको होहि च पिण्डपातिको, सोसानिको होहि च पंसुकूलिको। 
नेसज्जिको होहि सदा धुते रतो', इतिस्सु मं चित्त पुरे नियुञ्जसि॥ 


११२४:रोपेत्व रुकखानि यथा फलेसी, मूले तरुं छेत्तु तमेव इच्छसि । 
तथूपमं चित्तमिदं करोसि, यं मं अनिच्चम्हि चले नियुञ्जसि॥ 


९१२५:अरूप दूरङ्गम एकचारि, न ते करिस्सं वचनं इदानिहं । 
दुक्खा हि कामा कटुका महब्भया, निब्बानमेवाभिमनो चरिस्सं॥ 


११२६:नाहं अलक्ख्या अहिरिककताय वा, न चित्तहेतू न च दूरकन्तना। 
आजीवहेतू च अहं न निकखमि, कतो च ते चित्त पटिस्सवो मया॥ 

११२७:अप्पिच्छता सप्पुरिसेहि बण्णिता, मकखप्पहानं वूपसमो दुखस्स'। 
इतिस्सु मं चित्त तदा नियुञ्जसि, इदानि त्वं गच्छसि पुब्बचिण्णं॥ 


११२८:तण्हा अविज्जा च पियापियञ्च, सुभानि रूपानि सुखा च वेदना। 
मनापिया कामगुणा च वन्ता, वन्ते अहं आवमितुं न उस्सहे॥ 


११२९८सब्बत्थ ते चित्त वचो कतं मया, बहूसु जातीसु न मेसि कोपितो। 
अज्झत्तसम्भवो कतञ्जुताय ते, दुक्खे चिरं संसरितं तया कते॥ 


११३०:त्वञ्ञेव नो चित्त करोसि ब्राह्मणो [ब्राह्मणे (सी०), ब्राह्मणं (१) भावलोप-तप्पधानता गहेतब्बा], त्वं खत्तियो 
राजदसी [राजदिसी (स्या० क०)] करोसि । 
वेस्सा च सुद्दा च भवाम एकदा, देवत्तनं वापि तवेव वाहसा॥ 


११३९.तवेव हेतू असुरा भवामसे, त्वंमूलकं नेरयिका भवामसे | 
अथो तिरच्छानगतापि एकदा, पेतत्तनं वापि तवेव वाहसा॥ 


११३२:ननु दुन्भिस्ससि मं पुनप्पुनं, मुहं मुहं चारणिकंव दस्सयं । 
उम्मत्तकेनेव मया पलोभसि, किञ्चापि ते चित्त विराधितं मया॥ 


११३३: इदं पुरे चित्तमचारि चारिकं, येनिच्छकं यत्थकामं यथासुखं । 
तदज्जहं निगाहेस्सामि योनिसो, हत्थिप्पभिन्नं विय अङ्कुसग्गहो॥ 


९१३४:सत्था च मे लोकमिमं अधिट्ठहि, अनिच्चतो अद्भुवतो असारतो। 
पक्खन्द मं चित्त जिनस्स सासने, तारेहि ओघा महता सुदुत्तरा॥ 


९१३५:न ते इदं चित्त यथा पुराणकं, नाहं अलं तुय्ह वसे निवत्तितुं [बसेन वत्तितुं (?)] । 
महेसिनो पब्बजितोम्हि सासने, न मादिसा होन्ति विनासधारिनो॥ 


९१३६:नगा समुद्दा सरिता वसुन्धरा, दिसा चतस्सो विदिसा अधो दिवा। 
सब्बे अनिच्चा तिभवा उपहता, कुहिं गतो चित्त सुखं रमिस्ससि॥ 


११३७:धितिप्परं कि मम चित्त काहिसि, न ते अलं चित्त वसानुवत्तको। 
न जातु भस्तं उभतोमुखं छुपे, धिरत्थु पूरं नव सोतसन्दनि॥ 


११३८:वराहएणेय्यविगाळहसेविते, पब्भारकुट्टे पकतेव सुन्दरे। 
नवम्बुना पावुससित्थकानने, तहिं गुहागेहगतो रमिस्ससि॥ 


११३९:सुनीलगीवा सुसिखा सुपेखुना, सुचित्तपत्तच्छदना विहङ्गमा । 

सुमञ्जुघोसत्थनिताभिगज्जिनो, ते तं रमेस्सन्ति वनम्हि झायिनं॥ 


११४०/बुटुम्हि देवे चतुरङ्गुले तिणे, संपुप्फिते मेघनिभम्हि कानने । 
नगन्तरे विटपिसमो सयिस्सं, तं मे मुदू हेहिति तूलसन्निभं॥ 


११४१:तथा तु कस्सामि यथापि इस्सरो, यं लब्भति तेनपि होतु मे अलं । 
न ताहं कस्सामि यथा अतन्दितो, बिळारभस्तंब यथा सुमद्दितं॥ 


११४ २:तथा तु कस्सामि यथापि इस्सरो, यं लब्भति तेनपि होतु मे अलं । 
वीरियेन तं मस्ह वसानयिस्सं, गजंव मत्तं कुसलङ्कसग्गहो॥ 


९१४ ३तया सुदन्तेन अवट्टितेन हि, हयेन योग्गाचरियोव उज्जुना । 
पहोमि मग्गं पटिपज्जितुं सिवं, चित्तानुरकखीहि सदा निसेवितं॥ 


९१४ ४ आरम्मणे तं बलसा निबन्धिसं, नागंव थम्भम्हि दळहाय रज्जुया। 
तं मे सुगुत्तं सतिया सुभावितं, अनिस्सितं सब्बभवेसु हेहिसि॥ 


११४%पञ्ञाय छेत्वा विपथानुसारिनं, योगेन निग्गय्ह पथे निवेसिय। 
दिस्वा समुदयं विभवञ्च सम्भवं, दायादको हेहिसि अग्गवादिनो॥ 


११४६:चतुब्बिपल्लासवसं अधिद्ितं, गामण्डलंव परिनेसि चित्त मं। 
ननु [नून (सी०)] संयोजनबन्धनच्छिदं, संसेवसे कारुणिकं महामुनि॥ 


११४७मिगो यथा सेरि सुचित्तकानने, रम्मं गिरिं पाबुसअब्भमालिनि [मालि (?)]। 
अनाकुले तत्थ नगे रमिस्सं [रमिस्ससि (स्या० क०)], असंसयं चित्त परा भविस्ससि॥ 


९१४८ये तुय्ह छन्देन वसेन वत्तिनो, नरा च नारी च अनुभोन्ति यं सुखं । 
अविद्दसू मारवसानुवत्तिनो, भवाभिनन्दी तव चित्त सावका”ति॥ 


... तालपुटो थेरो... । 
पञ्ञासनिपातो निद्धितो। 
ततुद्दानं - 


पञ्ञासम्हि निपातम्हि, एको तालपुटो सुचि। 
गाथायो तत्थ पञ्ञास, पुन पञ्च च उत्तरीति॥ 

२०. सद्विनिपातो 


१. महामोग्गल्लानत्थेरगाथा 


९९४ ९:आरञ्जिका पिण्डपातिका, उञ्छापत्तागते रता। 
दालेमु मच्चुनो सेनं, अज्झत्तं सुसमाहिता॥ 


१९५५:आरञ्जिका पिण्डपातिका, उञ्छापत्तागते रता। 
धुनाम मच्चुनो सेनं, नळागारंव कुञ्जरो॥ 


११५९:रुक्खमूलिका साततिका, उञ्छापत्तागते रता। 
दालेमु मच्चुनो सेनं, अज्झत्तं सुसमाहिता॥ 


११५२:रुक्खमूलिका साततिका, उञ्छापत्तागते रता। 
धुनाम मच्चुनो सेनं, नळागारंव कुञ्जरो॥ 


११५३:अट्टिकङ्कलकुटिके, मंसन्हारुपसिब्बिते । 
धिरत्थु पुरे दुग्गन्धे, परगत्ते ममायसे॥ 


११५४गूथभस्ते तचोनद्धे, उरगण्डिपिसाचिनि। 
नव सोतानि ते काये, यानि सन्दन्ति सब्बदा॥ 


११५७(तव सरीरं नवसोतं, दुग्गन्धकरं परिबन्धं । 
भिक्खु परिवज्जयते तं, मीळहं च यथा सुचिकामो॥ 


११५६:एवञ्चे तं जनो जञ्ञा, यथा जानामि तं अहं। 
आरका परिबज्जेय्य, गूथड्ठानंब पाबुसे”॥ 


९९७७एवमेतं महावीर, यथा समण भाससि। 
एत्थ चेके विसीदन्ति, पङ्कम्हिव जरग्गवो॥ 


११५८:आकासम्हि हलिद्दिया, यो मञ्ञेथ रजेतवे। 
अञ्जेन वापि रङ्गेन, विघातुदयमेव तं॥ 


११५९:तदाकाससमं चित्तं, अज्झत्तं सुसमाहितं । 
मा पापचित्ते आसादि, अग्गिखन्धंव पक्खिमा॥ 


११६०:पस्स चित्तकतं बिम्बं, अरुकायं समुस्सितं । 

आतुरं बहुसङ्कण्पं, यस्स नत्थि धुवं ठिति॥ 


११६९-पस्स चित्तकतं रूपं, मणिना कुण्डलेन च। 
अट्ठि तचेन ओनद्भं, सह वत्थेहि सोभति॥ 


११६२:अलत्तककता पादा, मुखं चुण्णकमक्खितं । 
अलं बालस्स मोहाय, नो च पारगवेसिनो॥ 


९९६३:अदुपदकता केसा, नेत्ता अञ्जनमक्खिता । 
अलं बालस्स मोहाय, नो च पारगवेसिनो॥ 


११६४अञ्जनीव नवा चित्ता, पूतिकायो अलङ्कतो। 
अलं बालस्स मोहाय, नो च पारगवेसिनो॥ 


११६५:ओदहि मिगवो पासं, नासदा वागुरं मिगो । 
भुत्वा निवापं गच्छाम, कहन्ते मिगबन्धके ॥ 


११६६:छिन्नो पासो मिगवस्स, नासदा वागुरं मिगो। 
भुत्वा निवापं गच्छाम, सोचन्ते मिगलुद्दके ॥ 


११६७:तदासि यं भिसनकं, तदासि लोमहंसनं । 
अनेकाकारसम्पन्ने, सारिपुत्तम्हि निब्बुते॥ 


११६६दी० नि० २.२२१, २७२; सं० नि० १.१८६; २.१४३; अप० थेर १.२.११५; जा० १.१.९५] “अनिच्चा वत 
सङ्कारा उप्पादवय धम्मिनो॥ 
उपज्जित्वा निरुज्झन्ति, तेसं वूपसमो सुखो॥ 


११६९:सुखुमं ते पटिविज्झन्ति, वालग्गं उसुना यथा। 
ये पञ्चक्खन्धे पस्सन्ति, परतो नो च अत्ततो॥ 


११७०ये च पस्सन्ति सङ्कारे, परतो नो च अत्ततो। 
पच्चब्याधिसु निपुणं, वालग्गं उसुना यथा॥ 


११७१सं० नि० १.२१, ९७] “सत्तिया विय ओमट्टो, डय्हमानोव मत्थके । 
कामरागप्पहानाय, सतो भिक्खु परिब्बजे॥ 


११७ श्सं० नि० १.२१, ९७] सत्तिया विय ओमट्टो, डय्हमानोव मत्थके । 
भवरागप्पहानाय, सतो भिक्खु परिब्बजे॥ 

११७३:चोदितो भावितत्तेन, सरीरन्तिमधारिना। 
मिगारमातुपासादं, पादङ्गुट्ेन कम्पयि॥ 


१९७४नयिदं सिथिलमारब्म, नयिदं अप्पेन थामसा। 
निब्बानमधिगन्तब्बं, सब्बगन्थ-पमोचनं॥ 


११७७.अयञ्च दहरो भिक्खु, अयमुत्तमपोरिसो। 
धारेति अन्तिमं देहं, जेत्वा मारं सवाहिनि [सवाहनं (क०)]॥ 


११७६:विवरमनुपभन्ति विज्जुता, वेभारस्स च पण्डवस्स च। 
नगविवरगतो झायति, पृत्तो अप्पटिमस्स तादिनो॥ 


११७७उपसन्तो उपरतो, पन्तसेनासनो मुनि। 
दायादो बुद्धसेट्टस्स, ब्रह्मुना अभिवन्दितो॥ 


११७८:उपसन्तं उपरतं, पन्तसेनासनं मुनिं । 
दायादं बुद्धसेट्टस्स, वन्द ब्राह्मण कस्सपं॥ 


११७९:यो च जातिसतं गच्छे, सब्बा ब्राह्मणजातियो। 
सोत्तियो वेदसम्पन्नो, मनुस्सेसु पुनप्पुनं ॥ 


११८०: अज्झायकोपि चे अस्स, तिण्णं वेदान पारगू। 
एतस्स वन्दनायेतं, कलं नाग्घति सोळसिं॥ 


११८९:यो सो अट्ट विमोक्खानि, पुरेभत्तं अफस्सयि [अपस्सयि (सी० क०), अफुस्सयि (स्या०)]। 
अनुलोमं पटिलोमं, ततो पिण्डाय गच्छति॥ 


११८२:तादिसं भिकखुं मासादि [मा हनि (सी०)], मात्तानं खणि ब्राह्मण । 
अभिप्पसादेहि मनं, अरहन्तम्हि तादिने । 
खिप्पं पञ्जलिको वन्द, मा ते विजटि मत्थकं॥ 


११८३:नेसो पस्सति सद्भम्मं, संसारेन पुरक्खतो। 
अधोगमं जिम्हपथं, कुम्मग्गमनुधावति॥ 


११८ ४:किमीव मीळहसल्लित्तो, सङ्कारे अधिमुच्छितो। 
पगाळहो लाभसक्कारे, तुच्छो गच्छति पोडिलो॥ 


११८५:इमञ्च पस्स आयन्तं, सारिपुत्तं सुदस्सनं । 

विमुत्तं उभतोभागे, अज्झत्तं सुसमाहितं॥ 


११८६:विसल्लं खीणसंयोगं, तेविज्जं मच्चुहायिनं । 
दक्खिणेय्यं मनुस्सानं, पुञ्ञक्खेत्तं अनुत्तरं ॥ 


११८७:एते सम्बहुला देवा, इद्धिमन्तो यसस्सिनो । 
दस देवसहस्सानि, सब्बे ब्रह्मपुरोहिता । 
मोग्गल्लानं नमस्सन्ता, तिड्ुन्ति पञ्जलीकता॥ 


११८८: 'नमो ते पुरिसाजञ्ञ, नमो ते पुरिसुत्तम। 
यस्स ते आसवा खीणा, दक्खिणेय्योसि मारिस' ॥ 


११८९:पूजितो नरदेवेन, उप्पन्नो मरणाभिभू। 
पुण्डरीकंब तोयेन, सङ्कारेनुपलिप्पति॥ 


११९०:यस्स मुहुत्तेन सहस्सधा लोको, संविदितो सब्रह्मकप्पो वसि । 
इद्धिगुणे चुतुपपाते काले, पस्सति देवता स भिकखु॥ 


११९९-सारिपुत्तोव पञ्ञाय, सीलेन उपसमेन च। 
योपि पारङ्गतो भिक्खु, एतावपरमो सिया॥ 


९१९२:कोटिसतसहस्सस्स, अत्तभावं खणेन निम्मिने। 
अहं विकुब्बनासु कुसलो, वसीभूतोम्हि इद्धिया॥ 


११९३-समाधिविज्जावसिपारमीगतो, मोग्गल्लानगोत्तो असितस्स सासने। 
धीरो समुच्छिन्दि समाहितिन्द्रियो, नागो यथा पूतिलतंव बन्धनं॥ 


९१९४:परिचिण्णो मया सत्था, कतं बुद्धस्स सासनं । 
ओहितो गरुको भारो, भवनेत्ति समूहता॥ 


९९९५:यस्स चत्थाय पब्बजितो, अगारस्मानगारियं। 
सो मे अत्थो अनुप्पत्तो, सब्बसंयोजनक्खयो॥ 


११९घ्‌म० नि० १.५१३] “कीदिसो निरयो आसि, यत्थ दुस्सी अपच्चथ। 
विधुरं सावकमासज्ज, ककुसन्धञ्च ब्राह्मणं॥ 


११९७:सतं आसि अयोसङ्कू, सब्बे पच्चत्तवेदना। 
ईदिसो निरयो आसि, यत्थ दुस्सी अपच्चथ। 

विधुरं सावकमासज्ज, ककुसन्धञ्च ब्राह्मणं ॥ 


११९८:यो एतमभिजानाति, भिक्खु बुद्धस्स सावको । 
तादिसं भिक्खुमासज्ज, कण्ह दुक्खं निगच्छसि॥ 


११९९:मज्झेसरस्मिं [सरस्स (सी०), सागरस्मिं (क०)] तिट्ठन्ति, विमाना कप्पठायिनो। 
वेळुरियवण्णा रुचिरा, अच्चिमन्तो पभस्सरा। 
अच्छरा तत्थ नच्चन्ति, पुथु नानत्तवण्णियो॥ 


९२००यो एतमभिजानाति...पे०... कण्ह दुक्खं निगच्छसि॥ 
९२०९:यो वे बुद्धेन चोदितो, भिक्खुसङ्घस्स पेकखतो । 
मिगारमातुपासादं, पादङ्गुट्वेन कम्पयि॥ 


१२०२:यो एतमभिजानाति...पे०... कण्ह दुक्खं निगच्छसि ॥ 
१२०३:यो वेजयन्तपासादं, पादड्डुट्ेन कम्पयि। 
इद्भिबलेनुपत्थद्धो, संवेजेसि च देवता॥ 


१२०४ यो एतमभिजानाति...पे०... कण्ह दुक्खं निगच्छसि ॥ 
१२०४यो एतमभिजानाति...पे०... कण्ह दुक्खं निगच्छसि ॥ 
१२०यो वेजयन्तपासादे, सक्कं सो परिपुच्छति । 

अपि आवुसो जानासि, तण्हकखयविमुत्तियो। 

तस्स सक्को वियाकासि, पउ्हं पुट्ठो यथातथं॥ 


१२०६:यो एतमभिजानाति...पे०... कण्ह दुक्खं निगच्छसि॥ 

१२०७यो ब्रह्मानं परिपृच्छति, सुधम्मायं ठितो [सुधम्माया'भितो (स्या०)] सभं। 
अज्जापि त्यावुसो सा दिट्वि, या ते दिदट्ठि पुरे अहु। 
पस्ससि वीतिवत्तन्तं, ब्रह्मलोके पभस्सरं॥ 


१२०८:तस्स ब्रह्मा वियाकासि, पहं पुट्ठो यथातथं । 
न मे मारिस सा दिट्ठि, या मे दिट्ठि पुरे अहु॥ 


९२०९:पस्सामि वीतिवत्तन्तं, ब्रह्मलोके पभस्सरं। 
सोहं अज्ज कथं वज्जं, अहं निच्चोम्हि सस्सतो॥ 


१२१०:यो एतमभिजानाति...पे०... कण्ह दुक्खं निगच्छसि॥ 
१२११यो महानेरुनो कूटं, विमोकखेन अफस्सयि [अपस्सयि (सी० क०)]। 
वनं पुब्बविदेहानं, ये च भूमिसया नरा॥ 

१२१२८यो एतमभिजानाति, भिक्खु बुद्धस्स सावको । 
तादिसं भिक्खुमासज्ज, कण्ह दुक्खं निगच्छसि॥ 

१२१३:न वे अग्गि चेतयति, अहं बालं डहामीति। 
बालोव जलितं अग्गिं, आसज्ज नं पडस्हति॥ 


१२१४एवमेव तुवं मार, आसज्ज नं तथागतं । 
सयं डहिस्ससि अत्तानं, बालो अग्गिंब सम्फुसं॥ 


९२१५:अपुञ्जं पसवी मारो, आसञज्ज नं तथागतं । 
कि नु मञ्जसि पापिम, न मे पापं विपच्चति॥ 


९२९६:करतो ते चीयते [मिय्यते (सब्बत्थ) म० नि० १.५१३ पस्सितब्बं] पापं, चिररत्ताय अन्तक । 
मार निब्बिन्द बुद्धम्हा, आसं माकासि भिक्खुसु॥ 


९२१७६इति मारं अतज्जेसि, भिक्खु भेसकळावने । 
ततो सो दुम्मनो यक्खो, तत्थेवन्तरधायथा”ति॥ 


इत्थं सुदं आयस्मा महामोग्गल्लानो [महामोग्गलानो (क०)] थेरो गाथायो अभासित्थाति। 
सद्विनिपातो निट्टितो। 
ततुद्दानं - 


सट्टिकम्हि निपातम्हि, मोग्गल्लानो महिद्भिको । 
एकोव थेरगाथायो, अद्सद्ढि भवन्ति ताति॥ 


२१. महानिपातो 
९. वङ्गीसत्थेरगाथा 


९२१८:निक्खन्तं वत मं सन्तं, अगारस्मानगारियं। 
वितक्का उपधावन्ति, पगब्मा कण्हतो इमे॥ 


१२१९:उग्गपुत्ता महिस्सासा, सिक्खिता दळहधम्मिनो [दळ्हधन्विनो (सी० अट्ठ०)]। 
समन्ता परिकिरेय्युं, सहस्सं अपलायिनं॥ 


१२२०:सचेपि एत्तका [एततो (सं० नि० १.२०९)] भिय्यो, आगमिस्सन्ति इत्थियो । 
नेव मं ब्याधयिस्सन्ति [ब्याथयिस्सन्ति (?)], धम्मे सम्हि [धम्मेस्वम्हि (स्या० क०)] पतिट्टितो॥ 

१२२१:सक्खी हि मे सुतं एतं, बुद्भस्सादिच्चबन्धुनो । 
निब्बानगमनं मग्गं, तत्थ मे निरतो मनो॥ 


९२२२:एवं चे मं विहरन्तं, पापिम उपगच्छसि । 
तथा मच्चु करिस्सामि, न मे मग्गम्पि दक्खसि॥ 


९२२३:अरतिञ्च [अरति (बहूसु)] रतिञ्च पहाय, सब्बसो गेहसितञ्च वितक्कं । 
वनथं न करेय्य कुहिञ्चि, निब्बनथो अवनथो स [निब्बनथो अरतो स हि (सं० नि० १.२१०)] भिकखु॥ 


१२२४यमिध पथविञ्च वेहासं, रूपगतं जगतोगधं किञ्चि। 
परिजीयति सब्बमनिच्चं, एवं समेच्च चरन्ति मुतत्ता॥ 


१२२५उपधीसु जना गधितासे, दिट्टसुते [दिट्े सुते (सी०)] पटिघे च मुते च। 
एत्थ विनोदय छन्दमनेजो, यो हेत्थ न लिम्पति मुनि तमाह [तं मुनिमाह (सं० नि० १.२१०)]॥ 


१२२६:अथ सट्िसिता सवितक्का, पुथुज्जनताय [पुथू जनताय (सं० नि० १.२१०)] अधम्मा निविट्ठा। 
न च वग्गगतस्स कुहिञ्चि, नो पन दुढुल्लगाही [दुडुल्लभाणी (सं० नि० १.२१०)] स भिक्खु ॥ 


१२२७दब्बो चिररत्तसमाहितो, अकुहको निपको अपिहालु । 
सन्तं पदं अज्झगमा मुनि, पटिच्च परिनिब्बुतो कङ्कति कालं॥ 


१२२८:मानं पजहस्सु गोतम, मानपथञ्च जहस्सु असेसं । 
मानपथम्हि स मुच्छितो, विप्पटिसारीहुवा चिररत्तं॥ 


९२२९:मक्खेन मक्खिता पजा, मानहता निरयं पपतन्ति। 
सोचन्ति जना चिररत्तं, मानहता निरयं उपपन्ना॥ 


१२३०:न हि सोचति भिक्खु कदाचि, मग्गजिनो सम्मा पटिपन्नो। 
कित्तिञ्च सुखञ्चानुभोति, धम्मदसोति तमाहु तथत्तं॥ 


१२३९:तस्मा अखिलो इध [अखिलो (सी०), अखिलोध (सं० नि० १.२११)] पधानवा, नीवरणानि पहाय विसुद्धो | 
मानञ्च पहाय असेसं, विज्जायन्तकरो समितावी॥ 


१२३२:कामरागेन डय्हामि, चित्तं मे परिडय्हति। 
साधु निब्बापनं बृहि, अनुकम्पाय गोतम॥ 


१२३३:सञ्जाय विपरियेसा, चित्तं ते परिडय्हति। 
निमित्तं परिवज्जेहि, सुभं रागूपसंहितं ( ) [(सङ्घारे परतो पस्स, दुक्खतो मा च अत्ततो। निब्बापेहि महारागं, मा 

दय्हित्थो पुनप्पुनं |) (सी० सं० नि० १.२१२) उद्दानगाथायं एकसत्ततीतिसङ्ख्या च, थेरगाथाटुकथा च 
पस्सितब्बा]॥ 


९२३४असुभाय चित्तं भावेहि, एकग्गं सुसमाहितं । 
सति कायगता त्यत्थु, निब्बिदाबहुलो भव॥ 


१२३५.अनिमित्तञ्च भावेहि, मानानुसयमुज्जह । 
ततो मानाभिसमया, उपसन्तो चरिस्ससि॥ 


१२३६:तमेव वाचं भासेय्य, यायत्तानं न तापये। 
परे च न विहिंसेय्य, सा वे वाचा सुभासिता॥ 


९२३७पियवाचमेव भासेय्य, या वाचा पटिनन्दिता। 
यं अनादाय पापानि, परेसं भासते पियं॥ 


९२३८:सच्चं वे अमता वाचा, एस धम्मो सनन्तनो। 
सच्चे अत्थे च धम्मे च, आहु सन्तो पतिड्टिता॥ 


१२३९:यं बुद्धो भासति वाचं, खेमं निब्बानपत्तिया । 
दुक्खस्सन्तकिरियाय, सा वे वाचानमुत्तमा॥ 


९२४ ०गाम्भीरपञ्ञो मेधावी, मग्गामग्गस्स कोविदो। 
सारिपुत्तो महापञ्ञो, धम्मं देसेति भिकखुनं॥ 


९२४१:सङ्कित्तेनपि देसेति, वित्थारेनपि भासति। 
सालिकायिव निग्घोसो, पटिभानं उदिय्यति [उदीरयि (सी०), उदीस्यति (स्या०), उदय्यति (?) उट्टहतीति 
तंसंबण्णना]॥ 


१२४ श्तस्स तं देसयन्तस्स, सुणन्ति मधुरं गिरं । 
सरेन रजनीयेन, सवनीयेन वग्गुना । 
उदग्गचित्ता मुदिता, सोतं ओधेन्ति भिक्खवो॥ 


१२४ ३.अज्ज पन्नरसे विसुद्भिया, भिक्खू पञ्चसता समागता । 
संयोजनबन्धनच्छिदा, अनीघा खीणपुनब्भवा इसी॥ 


१२४ ४चक्कवत्ती यथा राजा, अमच्चपरिवारितो। 
समन्ता अनुपरियेति, सागरन्तं महिं इमं॥ 

१२४ ७एवं विजितसङ्गामं, सत्थवाहं अनुत्तरं । 
सावका पयिरुपासन्ति, तेविज्जा मच्चुहायिनो॥ 


१२४ ६सब्बे भगवतो पृत्ता, पलापेत्थ न विज्जति। 
तण्हासल्लस्स हन्तारं, बन्दे आदिच्चबन्धुनं॥ 


१२४ ७प्ररोसहस्सं भिकखूनं, सुगतं पयिरुपासति। 
देसेन्तं विरजं धम्मं, निब्बानं अकुतोभयं॥ 


१२४८सुणन्ति धम्मं विमलं, सम्मासम्बुद्भदेसितं । 
सोभति वत सम्बुद्धो, भिक्खुसङ्घपुरक्खतो॥ 


१२४ ९-नागनामो'सि भगवा, इसीनं इसिसत्तमो। 
महामेघोव हुत्वान, सावके अभिवस्ससि॥ 


९२५०दिवा विहारा निक्खम्म, सत्थुदस्सनकम्यता । 
सावको ते महावीर, पादे वन्दति वङ्गिसो॥ 


१२५९:उम्मग्गपथं मारस्स, अभिभुय्य चरति पभिज्ज खीलानि । 
तं पस्सथ बन्धपमुञ्चकरं, असितंब भागसो पविभज्ज॥ 


९२५२.ओघस्स हि नितरणत्थं, अनेकविहितं मग्गं अक्खासि। 
तस्मिञ्च अमते अक्खाते, धम्मदसा ठिता असंहीरा॥ 


९२५३पज्जोतकरो अतिविज्झ [अतिविज्झ धम्मं (सी०)], सब्बठितीनं अतिक्कममद्दस [अतिक्कममद्द (सी० क०)] 
| 
जत्वा च सच्छिकत्वा च, अग्गं सो देसयि दसद्धानं॥ 


१२५ ४एवं सुदेसिते धम्मे, को पमादो विजानतं धम्मं । 
तस्मा हि तस्स भगवतो सासने, अप्पमत्तो सदा नमस्समनुसिक्खे॥ 


१२५बुद्धानुबुद्धो यो थेरो, कोण्डञ्ञो तिब्बनिक्कमो । 
लाभी सुखविहारानं, विवेकानं अभिण्हसो॥ 


१२५६यं सावकेन पत्तब्बं, सत्थु सासनकारिना। 
सब्बस्स तं अनुप्पत्तं, अप्पमत्तस्स सिक्खतो॥ 


१२५७महानुभावो तेविज्जो, चेतोपरियकोविदो। 

कोण्डञ्ञो बुद्धदायादो, पादे वन्दति सत्थुनो॥ 


१२५८नगस्स पस्से आसीनं, मुनि दुक्खस्स पारगुं। 
सावका पयिरुपासन्ति, तेविज्जा मच्चुहायिनो॥ 


१२५९:चेतसा [ते चेतसा (सं० नि० १.२१८)] अनुपरियेति, मोग्गल्लानो महिद्भिको । 
चित्तं नेसं समन्वेसं [समन्नेसं (सं० नि० १.२१८)], विप्पमुत्तं निरूपधि॥ 


१२६५:एवं सब्बङ्गसम्मन्नं, मुनि दुकखस्स पारगुं। 
अनेकाकारसम्पन्नं, पयिरुपासन्ति गोतमं॥ 


९२६९: चन्दो यथा विगतवलाहके नभे, विरोचति वीतमलोव भाणुमा। 
एवम्पि अङ्गीरस त्वं महामुनि, अतिरोचसि यससा सब्बलोकं॥ 


१२६२:कावेय्यमत्ता विचरिम्ह पुब्बे, गामा गामं पुरा पुरं । 
अथहसाम सम्बुद्धं, सब्बधम्मान पारगुं॥ 


१२६३४सो मे धम्ममदेसेसि, मुनि दुकखस्स पारगू। 
धम्मं सुत्वा पसीदिम्ह, सद्भा [अद्भा (सी० अट्टु०)] नो उदपज्जथ॥ 


१२६४तस्साहं वचनं सुत्वा, खन्धे आयतनानि च। 
धातुयो च विदित्वान, पब्बजि अनगारियं॥ 


१२६७बहूनं वत अत्थाय, उप्पज्जन्ति तथागता। 
इत्थीनं पुरिसानञ्च, ये ते सासनकारका॥ 


९२६६:तेसं खो वत अत्थाय, बोधिमज्झगमा मुनि। 
भिकखूनं भिक्खुनीनञ्च, ये निरामगतद्दसा॥ 


१२६७सुदेसिता चक्खुमता, बुद्धेनादिच्चबन्धुना । 
चत्तारि अरियसच्चानि, अनुकम्पाय पाणिनं॥ 


१२६८:दुक्खं दुकखसमुप्पादं, दुकखस्स च अतिक्कमं । 
अरियं चटुङ्गिकं मग्गं, दुक्खूपसमगामिनं॥ 


९२६९:एवमेते तथा वुत्ता, दिट्ठा मे ते यथा तथा। 
सदत्थो मे अनुप्पत्तो, कतं बुद्धस्स सासनं ॥ 

१२७०स्वागतं वत मे आसि, मम बुद्धस्स सन्तिके । 
सुविभत्तेसु [सविभत्तेसु (सी० क०)] धम्मेसु, यं सेट्ठं तदुपागमि॥ 


१२७९:अभिञ्जापारमिप्पत्तो, सोतधातु विसोधिता। 
तेविज्जो इद्धिपत्तोम्हि, चेतोपरियकोविदो॥ 


१२७ श्पुच्छामि सत्थारमनोमपञ्जं, दिट्देव धम्मे यो विचिकिच्छानं छेत्ता। 
अग्गाळवे कालमकासि भिक्खु, जातो यसस्सी अभिनिब्बुतत्तो॥ 


१२७३निग्रोधकप्पो इति तस्स नामं, तया कतं भगवा ब्राह्मणस्स। 
सो तं नमस्सं अचरि मुत्यपेखो, आरद्भवीरियो दळहधम्मदस्सी॥ 


१२७४तं सावकं सक्क मयम्पि सब्बे, अञ्ञातुमिच्छाम समन्तचक्खु । 
समवट्टिता नो सवनाय सोता [हेतुं (सी० स्या०) सुत्तनिपातट्ठकथा पस्सितब्बा], तुवं नो सत्था त्वमनुत्तरोसि'॥ 


१२७िन्द नो विचिकिच्छं बृहि मेतं, परिनिब्बृतं वेदय भूरिपञ्ञ। 
मज्झेव नो भास समन्तचवखु, सक्कोव देवान सहस्सनेत्तो॥ 


१२७६ये केचि गन्था इध मोहमग्गा, अञ्ञाणपक्खा विचिकिच्छठाना। 
तथागतं पत्वा न ते भवन्ति, चक्खुञ्हि एतं परमं नरानं॥ 


१२७७नो चे हि जातु पुरिसो किलेसे, वातो यथा अब्भघनं विहाने । 
तमोवस्स निवुतो सब्बलोको, जोतिमन्तोपि न पभासेय्युं [न जोतिमन्तोपि नरा तपेय्युं (सु० नि० ३५०)]॥ 


१२७८धीरा च पज्जोतकरा भवन्ति, तं तं अहं वीर तथेव मञ्जे। 
विपस्सिनं जानमुपागमिम्ह, परिसासु नो आविकरोहि कप्पं॥ 


१२७९खिप्पं गिरं एरय वग्गु वग्गुं, हंसोव पग्गय्ह सणिकं निकूज। 
बिन्दुस्सरेन सुविकप्पितेन, सब्बेव ते उज्जुगता सुणोम॥ 


१२८०:पहीनजातिमरणं असेसं, निग्गय्ह धोनं वदेस्सामि [पटिवेदियामि (सी० क०)] धम्मं । 
न कामकारो हि [होति (सी० क०)] पुथुज्जनानं, सङ्घेय्यकारो च [व (बहूसु)] तथागतानं॥ 


१२८९:सम्मन्नवेय्याकरणं तवेदं, समुज्जुपञ्जस्स समुग्गहीतं । 
अयमञ्जलि पच्छिमो सुप्पणामितो, मा मोहयी जानमनोमपञ्ञ॥ 


१२८२:परोपरं अरियधम्मं विदित्वा, मा मोहयी जानमनोमवीरिय। 
वारिं यथा घम्मनि घम्मतत्तो, वाचाभिकङ्कामि सुतं पवस्स॥ 

निब्बायि सो आदु सउपादिसेसो [अनुपादिसेसा (सी०), अनुपादिसेसो (क०)], यथा विमुत्तो अह॒ तं सुणोम॥ 


९२८४:अच्छेच्छि तण्हं इध नामरूपे, 
(इति भगवा) कण्हस्स सोतं दीघरत्तानुसयितं । 
अतारि जाति मरणं असेसं,, इच्चब्रवि भगवा पञ्चसेद्वो॥ 


१२८५८एस सुत्वा पसीदामि, वचो ते इसिसत्तम। 
अमोघं किर मे पुटुं, न मं वञ्चेसि ब्राह्मणो ॥ 


१२८६/यथा वादी तथा कारी, अह बुद्धस्स सावको। 
अच्छेच्छि मच्चुनो जालं, ततं मायाविनो दळहं ॥ 


१२८७.अहस भगवा आदिं, उपादानस्स कप्पियो। 
अच्चगा वत कप्पानो, मच्चुधेय्यं सुदुत्तरं॥ 


१२८८/त॑ देवदेवं वन्दामि, पुत्त ते द्विपदुत्तम । 
अनुजातं महावीरे, नागं नागस्स ओरस”न्ति॥ 


इत्थं सुदं आयस्मा वङ्गीसो थेरो गाथायो 
अभासित्थाति। 
महानिपातो निद्ठितो। 
ततुद्दानं ८ 


सत्ततिम्हि निपातम्हि, वङ्गीसो पटिभाणवा। 
एकोव थेरो नत्थञ्ञो, गाथायो एकसत्ततीति॥ 


निडिता थेरगाथायो। 
ततुद्दानं - 


सहस्सं होन्ति ता गाथा, तीणि सड्डिसतानि च। 
थेरा च द्वे सता सट्ठि, चत्तारो च पकासिता॥ 


सीहनादं नदित्वान, बुद्धपृत्ता अनासवा। 
खेमन्तं पापुणित्वान, अग्गिखन्धाव निब्बुताति॥ 

थेरगाथापाळि निडिता । 

